അറസ്റ്റിലായ കാറുടമ ഹിദായത്തുള്ള മാലിക്കിനെ ചോദ്യം ചെയ്തതിൽ നിന്ന് ദേശീയ അന്വേഷണ ഏജൻസിക്കാണ് ഇതുസംബന്ധിച്ച സൂചനകൾ ലഭിച്ചത്. ഷോപിയാൻ സ്വദേശിയായ ഹിദായത്തുള്ള ഒന്നര വർഷത്തിലേറെയായി ഹിസ്ബുൾ പ്രവർത്തകനാണ്.\nന്യൂഡല്‍ഹി: ജമ്മു കശ്മീരിലെ പുല്‍വാമയിൽ പരാജയപ്പെട്ട കാർബോംബാക്രമണത്തിനു പിന്നിൽ ഹിസ്ബുൾ മുജീഹിദ്ദീനൊപ്പം പാക് ഭീകര സംഘടന ജയ്ഷെ മുഹമ്മദിനും പങ്ക്. അറസ്റ്റിലായ കാറുടമ ഹിദായത്തുള്ള മാലിക്കിനെ ചോദ്യം ചെയ്തതിൽ നിന്ന് ദേശീയ അന്വേഷണ ഏജൻസിക്കാണ് ഇതുസംബന്ധിച്ച സൂചനകൾ ലഭിച്ചത്. ഷോപിയാൻ സ്വദേശിയായ ഹിദായത്തുള്ള ഒന്നര വർഷത്തിലേറെയായി ഹിസ്ബുൾ പ്രവർത്തകനാണ്.\n2019 ഫെബ്രുവരി 14 ന് പുല്‍വാമയില് 43 സിആർപിഎഫ് ജവാന്മാരുടെ മരണത്തിനിടയാക്കിയ കാർബോംബാക്രമണം നടത്തിയത് ജയ്ഷെ മുഹമ്മദായിരുന്നു. അന്നത്തെ ആക്രമണത്തിനു സമാനമായ സ്ഫോടനത്തിനാണ് ഇത്തവണയും പദ്ധതിയിട്ടിരുന്നത്. ഈ സാഹചര്യത്തിൽ രണ്ട് ആക്രമണത്തിനും പിന്നിലുള്ള പൊതു കേന്ദ്രമാരെന്നതുൾപ്പെടെയാണ് എൻഐഎ അന്വേഷിക്കുന്നത്.\nസ്ഫോടക വസ്തുക്കള് നിര്‍മ്മിക്കുന്നതില് വൈദഗ്ധ്യമുള്ള ഹിസ്ബുള് ഭീകരന് മുഹമ്മദ് ഇസ്മയിലിന് ഇരു സംഭവങ്ങളിലും പങ്കുണ്ടെന്നാണ് വിവരം. പാക്കിസ്ഥാനിലുള്ള കൊടും ഭീകരന് മൗലാനാ മസൂദ് അസറിന്‍റെ ബന്ധുവാണ് ഇയാള്. ആക്രമണം ആസൂത്രണം ചെയ്തതില് പാക്കിസ്ഥാന് ചാര സംഘടനയായ ഐഎസ്ഐ യുടെ പങ്ക് സംബന്ധിച്ച സൂചനകളും അന്വേഷണ സംഘത്തിന് ലഭിച്ചിട്ടുണ്ട്.\nസ്ഫോടക വസ്തു നിറച്ച കാര് രക്ഷാസേന തടഞ്ഞതോടെ ഡ്രൈവർ ഓടി രക്ഷപെടുകയായിരുന്നു. ഇയാൾക്കുവേണ്ടി തെരച്ചിൽ ശക്തമാക്കി. 63 കിലോഗ്രാം സ്ഫോടകവസ്തുക്കളാണു കാറിലുണ്ടായിരുന്നത്. കാർ ഉൾപ്പെടെ ഇതു പിന്നീട് പൊട്ടിച്ചു നശിപ്പിക്കുകയായിരുന്നു. ഹിസ്ബുൾ കമാൻഡർ റിയാസ് നായ്ക്കുവിനെ രക്ഷാ സേന വധിച്ച് ആഴ്ചകൾക്കുള്ളിലാണ് കാർബോംബാക്രമണ ശ്രമമുണ്ടായത്.


മിസ്റ്റർ നട്‌വർലാൽ സിനിമ സെറ്റിൽ ക്രിക്കറ്റ് കളിച്ച് അമിതാബ് ബച്ചൻ; സോഷ്യൽ മീഡിയയിൽ വൈറലാവുന്ന ബ്ലാക്ക് ആൻഡ് വൈറ്റ് ചിത്രം – Media Mangalam\nമിസ്റ്റർ നട്‌വർലാൽ സിനിമ സെറ്റിൽ ക്രിക്കറ്റ് കളിച്ച് അമിതാബ് ബച്ചൻ; സോഷ്യൽ മീഡിയയിൽ വൈറലാവുന്ന ബ്ലാക്ക് ആൻഡ് വൈറ്റ് ചിത്രം\nസോഷ്യൽ മീഡിയയിൽ വളരെ സജീവമായി നിൽക്കുന്ന താരമാണ് അമിതാബ് ബച്ചൻ. തന്റെ ആരാധകർക്കായും അനുയായികൾക്കായും സോഷ്യൽ മീഡിയയിൽ അദ്ദേഹം ചിത്രങ്ങൾ പങ്കുവെക്കാറുണ്ട്. ഇപ്പോഴിതാ ഏറ്റവും ഒടുവിൽ അദ്ദേഹം പങ്കു വെച്ചിരിക്കുന്നത് 1971 ലെ മിസ്റ്റർ നട്‌വർലാൽ എന്ന ചിത്രത്തിന്റെ ഷൂട്ടിങ് സെറ്റിൽ നിന്നുള്ള ഒരു ബ്ലാക്ക് ആൻഡ് വൈറ്റ് ചിത്രമാണ്. സിനിമയുടെ ഷൂട്ടിങ് തിരക്ക് ഒഴിഞ്ഞ ചെറിയ ഇടവേളയിൽ അദ്ദേഹം ക്രിക്കറ്റ് കളിക്കുന്ന ചിത്രമാണ് അമിതാബ് ബച്ചൻ പങ്കുവെച്ചിരിക്കുന്നത്.\n‘ലൊക്കേഷനിലെ ക്രിക്കറ്റ് .. ഷോട്ട് തയ്യാറെടുക്കുമ്പോൾ … മിസ്റ്റർ നട്‌വർലാൽ ഷൂട്ട് കശ്മീരിൽ ??? ഞാൻ കരുതുന്നു ബാറ്റ് ചെറുതാണ്’ എന്ന അടികുറിപ്പോടു കൂടിയാണ് അമിതാബ് ബച്ചൻ ചിത്രം തന്റെ ഇൻസ്റ്റാഗ്രാം പേജിൽ പങ്കുവെച്ചിരിക്കുന്നത്. ഈ മാസം ആദ്യം അദ്ദേഹം മറ്റൊരു പഴയ ഫോട്ടോയും ആരാധകർക്കായി പങ്കുവെച്ചിരുന്നു. തന്റെ ഭാര്യ ജയ ബച്ചനൊപ്പമുള്ള പഴയകാല ചിത്രമായിരുന്നു അത്. ഇരുവരുടെയും ഫോട്ടോ സോഷ്യൽ മീഡിയയിൽ വളരെയധികം ശ്രദ്ധിക്കപ്പെട്ടു.\nഇപ്പോഴിതാ ക്രിക്കറ്റുകളിക്കുന്ന പഴയകാല ചിത്രം പങ്കുവെച്ചുകൊണ്ട് പ്രത്യക്ഷപ്പെട്ടിരിക്കുകയാണ് താരം. ഈ ചിത്രവും സോഷ്യൽ മീഡിയയിൽ ചർച്ചയാവുകയാണ്. ആരാധകരും അനുയായികളും ചിത്രം ഏറ്റെടുത്തിരിക്കുന്നു.\namitab bachan viral photo അമിതാബ് ബച്ചൻ വൈറൽ ചിത്രം\nലീഗ് വൺ; ഹക്കിമിക്കു ഇരട്ട ഗോൾ, പി.എസ്.ജിക്ക് തകർപ്പൻ ജയം\nക്ലാസ്സ്മുറികൾ അടച്ചപ്പോൾ ഭിത്തികൾ ബോർഡുകളായി, തെരുവുകൾ ക്ലാസ്സ്മുറിയായി ; അലഞ്ഞു നടന്ന കുട്ടികളെ വിദ്യാഭ്യാസത്തിലേക്ക് തിരികെ കൊണ്ടുവന്ന അദ്ധ്യാപകൻ


എല്ലാ യാത്രക്കാര്‍ക്കും സേഫ്റ്റി കിറ്റ്; നടുവിലെ സീറ്റില് സുരക്ഷാ വസ്ത്രം; വിമാനയാത്രക്കാര്‍ക്കുള്ള മാര്‍ഗ്ഗനിര്‍ദ്ദേശങ്ങള് പുറത്തിറക്കി - Malayali Express\nവിമാന യാത്രയ്ക്കുള്ള മാര്‍ഗ്ഗനിര്‍ദ്ദേശങ്ങളായി. വിമാനത്തിലെ മധ്യഭാഗത്തെ സീറ്റിലിരിക്കുന്നവര്‍ക്ക് സുരക്ഷാവസ്ത്രം നല്‍കണമെന്ന സിവില് വ്യോമയാന ഡയറക്ടറേറ്റ് നിര്‍ദ്ദേശിച്ചു. ഇത്തരം സജ്ജീകരണങ്ങളോടെ മാത്രമേ മധ്യഭാഗത്തെ സീറ്റില് യാത്രക്കാരെ ഇരുത്താവൂ എന്നും ഡയറക്ടറേറ്റ് നിര്‍ദ്ദേശിച്ചു.\nസാധിക്കുമെങ്കില് മധ്യ ഭാഗതത്തെ സീറ്റ് ഒഴിച്ചിടണമെന്ന് വിമാനക്കമ്പനികള്‍ക്ക് നല്‍കിയ നിര്‍ദ്ദേശത്തില് പറയുന്നു. ഓരോ സര്‍വീസിലെയും യാത്രക്കാരുടെ എണ്ണം അനുസരിച്ച് ഇക്കാര്യത്തില് തീരുമാനമെടുക്കാം. ഒരു കുടുംബത്തില് നിന്നുള്ളവരാണെങ്കില് മധ്യഭാഗത്തെ സീറ്റ് നല്‍കി ഒരുമിച്ച് ഇരിക്കാന് അനുവദിക്കാം.\nയാത്രക്കാരുടെ എണ്ണം കൂടുതലാണെങ്കില് മതിയായ സുരക്ഷാ സൗകര്യങ്ങളോടെ മധ്യഭാഗത്തെ സീറ്റില് യാത്ര അനുവദിക്കാം. സീറ്റില് ഇരിക്കുന്നയാള്‍ക്ക് ശരീരം മുഴുവന് മൂടുന്ന വസ്ത്രം നല്‍കണം. കേന്ദ്ര ടെക്സ്റ്റൈല് മന്ത്രാലയം അനുശാസിക്കുന്ന മാനദണ്ഡങ്ങള് പ്രകാരമുള്ള സുരക്ഷാ വസ്ത്രങ്ങളാണ് നല്‍കേണ്ടത്. മാസ്‌ക്, ഫേസ് ഷീല്‍ഡ്, എന്നിവയ്ക്ക് പുറമെയാണ് സുരക്ഷാ വസ്ത്രം നല്‍കേണ്ടത്. എല്ലാ യാത്രക്കാര്‍ക്കും മാസ്‌കും ഫെയ്സ് ഷീല്‍ഡും സാനിറ്റൈസറും അടങ്ങിയ സേഫ്റ്റി കിറ്റ് നല്‍കണമെന്നും പുതിയ മാര്‍ഗ്ഗനിര്‍ദ്ദേശങ്ങളില് വ്യക്തമാക്കുന്നു.\nആരോഗ്യ അടിയന്തരാവസ്ഥയില് ഒഴികെ വിമാനത്തില് ഭക്ഷണമോ വെള്ളമോ നല്‍കരുത്. യാത്ര തുടങ്ങുമ്പോഴും അവസാനിക്കുമ്പോഴും തിരക്ക് ഇല്ലാതിരിക്കാന് ശ്രദ്ധിക്കണം. എത്രയും വേഗം വായു ശുദ്ധീകരിക്കുന്ന രീതിയില് എയര് കണ്ടീഷനിംഗ് സിസ്റ്റം സജ്ജീകരിക്കണമെന്നും സിവില് ഏവിയേഷന് ഡയറക്ടര് ജനറല് പുറത്തിറക്കിയ നിര്‍ദ്ദേശങ്ങളില് വ്യക്തമാക്കുന്നു.\nRelated Topics:flight service


പുതിയ വേതന ചട്ടം നിങ്ങളുടെ വരുമാനം കുറയ്ക്കുന്നതിങ്ങനെ|Employees Provident Fund in Kerala| Manorma Online Sampadyam\nപുതിയ വേതന ചട്ടം നിങ്ങളുടെ വരുമാനം കുറയ്ക്കുന്നതിങ്ങനെ\nമനോരമ ലേഖിക December 15, 2020 01:48 PM IST\nസ്വകാര്യ സ്ഥാപനങ്ങളില് ജോലി ചെയ്യുന്നവരാണോ നിങ്ങള്? എങ്കില് കേന്ദ്രസര്‍ക്കാര് ഈയിടെ നടപ്പാക്കിയ പുതിയ വേതന ചട്ടം നിങ്ങളുടെ 'കൈയില് കിട്ടുന്ന ശമ്പളം' കുറയ്ക്കാന് ഇടയാക്കിയേക്കും. പരിഷ്‌കരിച്ച വേതന നിയമത്തില് പറയുന്ന പുതിയ ചട്ടമാണ് ഇതിന് കാരണം. 2021 ഏപ്രില് മാസം മുതലാണ് ഇത് നടപ്പിലാകുന്നത്.\nബേസിക് പേ 50 ശതമാനം നിര്‍ബന്ധം\nജീവനക്കാര്‍ക്ക് മാസം കൊടുക്കുന്ന ആകെ തുകയില് (ശമ്പളം) അലവന്‍സുകള് 50 ശതമാനത്തില് കൂടാന് പാടില്ലെന്നാണ് പുതിയ വ്യവസ്ഥ പറയുന്നത്. അതായത് അടിസ്ഥാന ശമ്പളം (സര്‍ക്കാര് സര്‍വീസില് ബേസിക് പേയും ഡി എ യും കൂടി കൂട്ടിയ തുക) ഒരു കാരണവശാലും 50 ശതമാനത്തില് കുറയാന് പാടില്ല. രാജ്യത്ത് പ്രവര്‍ത്തിക്കുന്ന സ്വകാര്യ സ്ഥാപനങ്ങളില് കൂടുതലും അടിസ്ഥാന ശമ്പളം കുറച്ച് അലവന്‍സുകള് കൂട്ടി നല്‍കുകയാണ് ചെയ്യുന്നത്. ട്രാവല് അലവന്‍സ്, മെട്രോ അലവന്‍സ്, ഫുഡ് അലവന്‍സ്, റെസിഡന്‍സ് അലവന്‍സ്, ടെലഫോണ്,എന്‍റര്‍ടൈന്റ്‌മെന്റ് അലവന്‍സ് എന്നിങ്ങനെ വിവിധ ഹെഡുകളില് അടിസ്ഥാന ശമ്പളത്തിന്റെ മൂന്നും നാലും ഇരട്ടിയാണ് ഇങ്ങനെ നല്‍കുന്നത്.\nപി എഫ് ബാധ്യത കുറയ്ക്കാന്\nജീവനക്കാരുടെ പി എഫ്, ഗ്രാറ്റ്യൂറ്റി ബാധ്യത കുറയ്ക്കുന്നതിന് വേണ്ടിയാണ് ഇങ്ങനെ ചെയ്യുന്നത്. അടിസ്ഥാന ശമ്പളത്തിന്റെ 12 ശതമാനമാണ് പി എഫ് കോണ്‍ട്രിബ്യൂഷനായി സ്ഥാപനം ജിവനക്കാര്‍ക്ക് വേണ്ടി അടയ്‌ക്കേണ്ടത്. ഒപ്പം ജീവനക്കാരനും അടിസ്ഥാന ശമ്പളത്തിന്റെ 12 ശതമാനം അടയ്ക്കണം. അടിസ്ഥാന ശമ്പളം അതുകൊണ്ട് കുറച്ച് നിര്‍ത്തിയാല് ഈ ഇനത്തില് കമ്പനികള്‍ക്ക് വലിയ തുക മാസം ലാഭിക്കാം. ഇത് റിട്ടയര്‍മെന്റ് കാലത്ത് നേട്ടമാകുമെങ്കിലും കമ്പനികള്‍ക്കും വലിയ ഭവന, വാഹന വായ്പ ഇ എം ഐ യുമായി ജീവിതം തള്ളി നീക്കുന്നവര്‍ക്ക് ഇത് പ്രഹരമായിരിക്കും.\nകൂടിയ ബാധ്യത 2400 രൂപ\nഒരു ഉദാഹരണത്തിലൂടെ ഇത് വ്യക്തമാക്കാം. 60,000 രൂപ മാസശമ്പളം കിട്ടുന്ന ആള്‍ക്ക് 20,000 രൂപയാണ് നിലവിലെ അടിസ്ഥാന ശമ്പളം എന്നിരിക്കട്ടെ. ബാക്കി തുക മറ്റ് അലവന്‍സുകളായിട്ടായിരിക്കും ശമ്പളത്തോടൊപ്പം നല്‍കുന്നത്. അയാളുടെ ആകെ പി എഫ് സംഭാവന മാസം 4,800 രൂപയായിരിക്കും. (തൊഴിലുടമയുടെ വിഹിതം 12 ശതമാനം, ജീവനക്കാരന്റേത് 12 ശതമാനം) പുതിയ ചട്ടമനുസരിച്ച് അടിസ്ഥാന ശമ്പളം ആകെ ശമ്പളത്തിന്റെ 50 ശതമാനമെങ്കിലും ആയിരിക്കണം. അങ്ങനെ വരുമ്പോള് അടിസ്ഥാന ശമ്പളം ചുരുങ്ങിയത് 30,000 രൂപ വരും. അങ്ങനെയെങ്കില് ഇവിടെ പി എഫ് അടവ് 7200 രൂപ വരും. അതായത് മാസം 2,400 രൂപ അധികം. ഇതില് സ്ഥാപനത്തിന്റെ സംഭാവനയില് വരുന്ന അധിക തുക കിഴിച്ചാല് ജീവനക്കാരന്റെ മാസ അടവില് 1200 രൂപ കൂടും. ഈ ഉദാഹരണത്തില് സ്ഥാപനത്തിന് ഒരു ജീവനക്കാരന് മാത്രം മാസമടക്കേണ്ട പി എഫ് വിഹിതത്തില് 1200 രൂപ കൂടും. ഇതിലും വലിയ ശമ്പളത്തില് നൂറു കണക്കിന് ജീവനക്കാരുള്ള സ്ഥാപനങ്ങള്‍ക്ക് ഇത് കനത്ത പ്രഹരമാകും.\nEnglish Summary: How the New Wage Rule will Affect You?


CSI Central Kerala Diocese President Bishop Thomas K. Oommen to retire tomorrow സിഎസ്‌ഐ മധ്യകേരള മഹായിടവക അധ്യക്ഷൻ ബിഷപ്പ് തോമസ് കെ.ഉമ്മൻ നാളെ ഔദ്യോഗിക പദവിയിൽ നിന്നും വിരമിക്കും\nസിഎസ്‌ഐ മധ്യകേരള മഹായിടവക അധ്യക്ഷൻ ബിഷപ്പ് തോമസ് കെ.ഉമ്മൻ നാളെ ഔദ്യോഗിക പദവിയിൽ നിന്നും വിരമിക്കും\nസിഎസ്‌ഐ മധ്യകേരള മഹായിടവകയുടെ പന്ത്രണ്ടാമത് അദ്ധ്യക്ഷനായ ബിഷപ്പ് തോമസ് കെ.ഉമ്മൻ നാളെ ഔദ്യോഗിക പദവിയിൽ നിന്നും വിരമിക്കും. സാമൂഹ്യ തിന്മകൾക്കെതിരെയുള്ള പോരാട്ടങ്ങളും പരിസ്ഥിതി വിഷയങ്ങളിലെ നിലപാടുകളും മൂലം ശ്രദ്ധേയനായിരുന്നു തോമസ് കെ.ഉമ്മൻ. സംസ്ഥാന സർക്കാരുകളുടെ മദ്യ നയങ്ങൾക്കെതിരെ ശക്തമായ പ്രക്ഷോഭത്തിന് നേതൃത്വം നൽകിയ ബിഷപ്പാണ് പടിയിറങ്ങുന്നത്.\nഉറച്ച നിലപാടുകൾ കൊണ്ട് സമൂഹത്തിന്റെ ശ്രദ്ധനേടിയ ഒൻപതു വർഷങ്ങൾ. പരിസ്ഥിതി നശീകരണത്തിനും, മദ്യമുൾപ്പടെയുള്ള സാമൂഹ്യ വിപത്തുകൾക്കും എതിരെ സന്ധിയില്ലാത്ത പോരാട്ടം നയിച്ച ആത്മീയ ആചാര്യൻ. ഗാഡ്ഗിൽ കമ്മീഷൻ റിപ്പോർട്ട് നടപ്പാക്കണമെന്ന നിലപാടിലൂടെ ദേശീയ ശ്രദ്ധ ആകർഷിച്ച രൂപത അധ്യക്ഷൻ കൂടിയാണ് തോമസ് കെ ഉമ്മൻ. സഭ സമിതി കളിലേക്ക് മത്സരിക്കുന്നതിൽ നിന്ന് മദ്യം ഉപയോഗിക്കുന്നവരെ വിലക്കിയ തീരുമാനത്തിന് പിന്നിൽ ബിഷപ്പ് തോമസ് കെ. ഉമ്മൻ ആയിരുന്നു. വിലമതിക്കാനാകാത്ത സേവനത്തിനുശേഷം പടിയിറങ്ങുമ്പോഴും, മദ്യത്തിന് അടിമപ്പെടരുതെന്ന സന്ദേശമാണ് ബിഷപ്പ് സമൂഹത്തിന് നൽകുന്നത്.\nആലപ്പുഴ തലവടി സ്വദേശിയായ ബിഷപ്പ് തോമസ് കെ ഉമ്മൻ 2011 മാർച്ച് അഞ്ചിനാണ് മധ്യകേരള മഹായിടവകയുടെ അധ്യക്ഷ സ്ഥാനത്ത് എത്തിയത്. പിന്നീട് ഡെപ്യൂട്ടി മോഡറേറ്റർ, മോഡറേറ്റർ എന്നീ പദവികൾ വഹിച്ചു. വിശാല ഐക്യത്തിൽ ഏക ക്രൈസ്തവ സമൂഹം വളരണം എന്ന നിലപാടിൽ ഊന്നിയായിരുന്നു പ്രവർത്തനം. 2018ലെ മഹാ പ്രളയ കാലത്ത് സേവനവുമായി നേരിട്ട് രംഗത്തിറങ്ങി. സിഎസ്‌ഐ സഭ കെട്ടിടങ്ങൾ കൊവിഡ് ട്രീറ്റ്‌മെന്റ് കേന്ദ്രങ്ങൾ ആക്കാൻ വിട്ടു നൽകാനും തീരുമാനമെടുത്ത ശേഷം ആണ് ബിഷപ്പ് തോമസ് കെ ഉമ്മൻ ചുമതല ഒഴിയുന്നത്.\nStory Highlights – CSI Central Kerala Diocese President Bishop Thomas K. Oommen to retire tomorrow


വര്‍ക്കേഴ്സ് ഫോറം: സഹകരണമേഖലയിലെ യുഡിഎഫ് ജനാധിപത്യം\nകേരളത്തില് സഹകരണ ജനാധിപത്യത്തിന്റെ മരണമണി മുഴങ്ങിയെന്നാണ് ജില്ലാബാങ്ക് തെരഞ്ഞെടുപ്പ് തെളിയിച്ചതെങ്കില് നിയമസഭ പാസാക്കിയ കേരള സഹകരണ നിയമം (ഭേദഗതി) ബില്ലാവട്ടെ യുഡിഎഫ് സഹകരണ പ്രസ്ഥാനത്തിന്റെ ആരാച്ചാരാണെന്ന് വ്യക്തമാക്കുന്നു. കേരളത്തിലെ സഹകരണ പ്രസ്ഥാനം ഇന്ത്യക്കാകെ മാതൃകയാണെന്ന് കേന്ദ്ര ഭരണാധികാരികള് പലതവണ സൂചിപ്പിച്ചതാണ്. സാര്‍വദേശീയ സഹകരണ തത്വങ്ങളെ അടിസ്ഥാനമാക്കി പ്രവര്‍ത്തിക്കുന്നതും ലക്ഷക്കണക്കിന് അംഗങ്ങള് അണിനിരന്നതും നൂറ്റാണ്ടിന്റെ പാരമ്പര്യമുള്ളതുമായ വിപുലമായ ജനകീയ പ്രസ്ഥാനമാണ് കേരളത്തിലെ സഹകരണ പ്രസ്ഥാനം.\n13 ജില്ലാ സഹകരണ ബാങ്കുകളുടെ അധികാരം പിടിച്ചെടുക്കുകവഴി ഒരു ജനകീയ പ്രസ്ഥാനത്തെയാണ് ഏതാനും രാഷ്ട്രീയ നേതാക്കളുടെ കൈയിലെത്തിച്ചത്. 2012 ഫെബ്രുവരി 10നാണ് ജില്ലാ സഹകരണബാങ്കുകളുടെ തെരഞ്ഞെടുക്കപ്പെട്ട ഭരണസമിതികളെ ഓര്‍ഡിനന്‍സിലൂടെ പിരിച്ചുവിട്ടത്. സഹകരണ ജനാധിപത്യം അട്ടിമറിക്കാനുള്ള നിയമത്തിന് ധൃതിപിടിച്ച് ബംഗളൂരുവില് കൊണ്ടുപോയി ഗവര്‍ണറുടെ കൈയൊപ്പ് വാങ്ങുകയാണ് യുഡിഎഫ് ചെയ്തത്. 97-ാം ഭരണഘടനാ ഭേദഗതിയിലൂടെ കേന്ദ്രസര്‍ക്കാര് കൊണ്ടുവന്ന സഹകരണ നിയമത്തില്, ഒരു സ്ഥാപനത്തിന്റെ ഭരണകാലാവധിക്കിടെ അഴിമതിയുള്‍പ്പെടെയുള്ള ന്യായമായ കാരണങ്ങള് കൂടാതെ തെരഞ്ഞെടുക്കപ്പെട്ട ഭരണസമിതിയെ പിരിച്ചുവിട്ടുകൂടാ എന്ന വ്യവസ്ഥയുണ്ട്. എന്തുകൊണ്ട് ജില്ലാബാങ്കുകളുടെ കാര്യത്തില് യുഡിഎഫ് ആ വ്യവസ്ഥ പാലിച്ചില്ല? കേന്ദ്ര സഹകരണ നിയമത്തിന്റെ പ്രധാന സവിശേഷതയായി കേന്ദ്രസര്‍ക്കാരിന്റെ വക്താക്കള് പറഞ്ഞുനടന്നത്, രാഷ്ട്രീയ താല്‍പ്പര്യമനുസരിച്ച് ഭരണസമിതികളെ പിരിച്ചുവിടുന്നത് തടയുകയും ജനാധിപത്യം സംരക്ഷിക്കുകയുംചെയ്യുമെന്നാണ്. എന്നാല്, ജില്ലാ ബാങ്കുകളുടെ കാര്യത്തില് നേര്‍വിപരീതമാണ് നടന്നത്.\nബോര്‍ഡുകളും കോര്‍പറേഷനുകളും മറ്റു സര്‍ക്കാര് പദവികളും വീതംവച്ചപ്പോള് യുഡിഎഫിലുണ്ടായ രൂക്ഷമായ ഭിന്നത പരിഹരിക്കാന് ജില്ലാബാങ്ക് പ്രസിഡന്റ് സ്ഥാനങ്ങള് നല്‍കാമെന്നു നേരത്തെ തീരുമാനിച്ചിരുന്നു. മുന്നണിയിലെ തര്‍ക്കംമാത്രമല്ല, കോണ്‍ഗ്രസിലെ സ്ഥാനമോഹികളെ തൃപ്തിപ്പെടുത്തുക എന്നതും പ്രധാനമായിരുന്നു. തെരഞ്ഞെടുപ്പ് പ്രഖ്യാപിക്കുംമുമ്പ് പ്രസിഡന്റ് സ്ഥാനം വീതംവച്ചിരുന്നു. അതായത്, യുഡിഎഫിന്റെ രാഷ്ട്രീയ തിരുമാനമായിരുന്നു ജില്ലാബാങ്ക് ഭരണം ഏത് ഹീനമാര്‍ഗമുപയോഗിച്ചും പിടിച്ചെടുക്കുക എന്നത്. അതാണ് സര്‍ക്കാരിനെക്കൊണ്ട് ചെയ്യിച്ചത്. ഏതൊരു തെരഞ്ഞെടുപ്പിലും പ്രധാനഘടകമാണ് വോട്ടര്‍പട്ടിക. ജില്ലാ ബാങ്കാവുമ്പോള് വ്യക്തികളായ വോട്ടര്‍മാര് എത്തുന്നത് അംഗങ്ങളായ സഹകരണ സംഘങ്ങളെ പ്രതിനിധാനംചെയ്താണ്. കാര്‍ഷിക വായ്പ നല്‍കുന്ന പ്രാഥമിക സഹകരണ ബാങ്കുകളുടെയും അര്‍ബന് സഹകരണ ബാങ്കുകളുടെയും അപ്പക്സ് സ്ഥാപനമായാണ് ജില്ലാബാങ്കുകളെ കണക്കാക്കിവന്നത്. സഹകരണ കോണ്‍ഗ്രസിന്റെയും നിരവധി പഠന റിപ്പോര്‍ട്ടുകളുടെയും അടിസ്ഥാനത്തിലാണ് ഈ നിഗമനം. ക്രെഡിറ്റ്- ക്രെഡിറ്റിതര സംഘങ്ങള്‍ക്ക് മുഴുവന് വോട്ടവകാശം നല്‍കണമെന്നാണ് യുഡിഎഫിന്റെ നിലപാട്. അതിന്റെ അടിസ്ഥാനത്തില് എല്‍ഡിഎഫ് സര്‍ക്കാര് വോട്ടവകാശം നിഷേധിച്ചവര്‍ക്ക് തങ്ങള് വോട്ടവകാശം നല്‍കുകമാത്രമാണ് ചെയ്തതെന്നാണ് യുഡിഎഫ് വാദിക്കുന്നത്. എന്നാല്, പ്രവര്‍ത്തിച്ചുകൊണ്ടിരിക്കുന്നതും ജില്ലാ ബാങ്കുകളില് അംഗങ്ങളായതുമായ മുഴുവന് സഹകരണ സംഘങ്ങള്‍ക്കും വോട്ടവകാശം നല്‍കിയില്ല.\n2007 സെപ്തംബറിനുശേഷം അംഗത്വം ലഭിച്ച സംഘങ്ങള്‍ക്ക് വോട്ടവകാശമുണ്ടായിരിക്കില്ല എന്ന വ്യവസ്ഥ കൊണ്ടുവന്നു. ഇത്തരത്തില് ക്രെഡിറ്റിതര സംഘങ്ങള്‍ക്ക് വോട്ട് നിഷേധിച്ചു. യുഡിഎഫിന് വോട്ട് ചെയ്യുന്ന ക്രെഡിറ്റിതര സംഘങ്ങള്‍ക്കു മാത്രം വോട്ടവകാശം മതിയെന്ന സങ്കുചിത രാഷ്ട്രീയ താല്‍പ്പര്യം മാത്രമാണ് സര്‍ക്കാരിനുള്ളതെന്ന് തെളിയിക്കുന്ന മറ്റൊരു വസ്തുത കൂടിയുണ്ട്. ലിക്വിഡേറ്റ് ചെയ്ത സംഘങ്ങള്‍ക്ക് അവര് വോട്ടവകാശം നല്‍കി. ഒരു സംഘം ദീര്‍ഘകാലമായി പ്രവര്‍ത്തനരഹിതമായാല് സ്ഥാവരജംഗമ സ്വത്തുക്കള് കണ്ടുകെട്ടുന്നതടക്കമുള്ള എല്ലാ നടപടികളും പൂര്‍ത്തികരിച്ചാലാണ് ആ സംഘം ലിക്വിഡേറ്റ് ചെയ്തു എന്നുപറയുക. അത്തരം സംഘങ്ങളുടെ രജിസ്ട്രേഷന് സഹകരണവകുപ്പ് റദ്ദാക്കുകയും അംഗത്വം ലഭിക്കുമ്പോള് അടച്ച ഓഹരി സംഖ്യ തിരിച്ചുനല്‍കുകയും ചെയ്യും. ഇത്തരം സംഘങ്ങള്‍ക്ക് ഏത് നിയമമനുസരിച്ചാണ് ഇപ്പോള് വോട്ടവകാശം നല്‍കിയത്?\nജില്ലാ ബാങ്ക് സംബന്ധിച്ച മറ്റെല്ലാ കേസുകളെയുംപോലെ ലിക്വിഡേറ്റ് ചെയ്ത സംഘങ്ങള്‍ക്ക് വോട്ടവകാശം നല്‍കുന്ന നടപടിയെ ചോദ്യംചെയ്തുള്ള കേസും തെരഞ്ഞെടുപ്പിനു ശേഷം പരിഗണിക്കാമെന്ന് ഹൈക്കോടതി പറഞ്ഞിട്ടുണ്ട്. പ്രത്യേകപെട്ടിയില് ഈ വോട്ടുകള് സൂക്ഷിക്കണമെന്ന് കോടതി നിര്‍ദേശിച്ചു. ഇത്തരത്തില് ഏകദേശം 400ലധികം "പരേതാത്മാക്കള്" വോട്ട് ചെയ്തിട്ടുണ്ട്. എല്‍ഡിഎഫിന് വോട്ട് ചെയ്യുന്ന ജീവനുള്ള ക്രെഡിറ്റിതര സംഘങ്ങള്‍ക്ക് വോട്ടവകാശം നിഷേധിച്ച് യുഡിഎഫിന് വോട്ട് ചെയ്യുന്ന "പരേതരായ സംഘങ്ങള്" വോട്ട് ചെയ്യുകയും ചെയ്തു. ഇതാണ് ജില്ലാ ബാങ്കുകളില് നടന്ന ജനാധിപത്യം. സഹകരണ നിയമം 32-3ജെ വകുപ്പ് പ്രകാരം സര്‍ക്കാര് നിയമിക്കുന്ന അഡ്മിനിസ്ട്രേറ്റര്‍ക്കോ അഡ്മിനിസ്ട്രേറ്റീവ് കമ്മിറ്റിക്കോ പുതിയ അംഗങ്ങളെ ചേര്‍ക്കാന് അധികാരമില്ലെന്ന് 2009 മെയ് 9ന് സുപ്രീം കോടതി വിധിച്ചതാണ്. വായ്പ ലഭിക്കാന് അര്‍ഹതയുള്ളവര്‍ക്ക് വോട്ടവകാശമില്ലാതെ നോമിനല് ഓഹരിയോടെ അംഗത്വം നല്‍കുകമാത്രമേ പാടുള്ളൂ. കോടതിവിധികള് ധിക്കരിച്ചാണ് യുഡിഎഫ് സര്‍ക്കാരിന്റെ അഡ്മിനിസട്രേറ്റര്‍മാര് നിരവധി സംഘങ്ങള്‍ക്ക് അംഗത്വം നല്‍കിയത്. അതാവട്ടെ, നിയമവിരുദ്ധമാണെന്ന് കണ്ടതിനെത്തുടര്‍ന്ന് ഓഹരി സംഖ്യപോലും തിരിച്ചുകൊടുക്കാന് തീരുമാനിച്ച കടലാസ് സംഘങ്ങള്‍ക്കും.\nകോഴിക്കോട് ജില്ലാബാങ്കില്‍മാത്രം 68 സംഘങ്ങള്‍ക്ക് അഡ്മിനിസ്ട്രേറ്റര്‍മാരാണ് വോട്ടവകാശം നല്‍കിയത്. 2013 ഫെബ്രുവരി ആറിന് നിയമസഭയില് ഒരു ചോദ്യത്തിന് സഹകരണ മന്ത്രി പറഞ്ഞ മറുപടി അഡ്മിനിസ്ട്രേറ്റര്‍ക്ക് പുതിയ അംഗങ്ങളെ ചേര്‍ക്കാന് അധികാരമില്ലെന്നാണ്. എന്നാല്, ഇപ്പോള് തെരഞ്ഞെടുപ്പില് അഡ്മിനിസ്ട്രേറ്റര് അംഗങ്ങളെ ചേര്‍ക്കുകയും ആ അംഗങ്ങള് വോട്ടുചെയ്യുകയുംചെയ്തു. വ്യാജ വോട്ടര്‍പട്ടിക തയ്യാറാക്കിയാണ് ഒരിക്കലും ജയസാധ്യതയില്ലെന്ന് യുഡിഎഫ് കരുതിയ കണ്ണൂര്, കോഴിക്കോട്, കാസര്‍കോട് പോലുള്ള ജില്ലാ ബാങ്കുകള് പിടിച്ചടക്കിയത്. കോടതി നിര്‍ദേശിച്ച രീതിയില് വോട്ടര്‍പട്ടിക പ്രസിദ്ധീകരിക്കുകയോ സ്ഥാനാര്‍ഥികള്‍ക്ക് നല്‍കുകയോ ചെയ്തില്ല. ഇത്തരത്തില് വ്യാജന്മാര് വന്ന് വോട്ടുചെയ്താണ് മൂന്ന് ജില്ലാ ബാങ്കുകള് പടിച്ചെടുത്തത്. കോഴിക്കോട്ട് യുഡിഎഫ് വിജയിച്ചത് 20 വോട്ടിന്റെ ഭൂരിപക്ഷത്തിനാണ്. ജയിച്ച ഡയറക്ടര്‍മാരില് രണ്ടുപേര് ജില്ലാ ബാങ്കില് ഒരു രൂപപോലും ഓഹരി ഇല്ലാത്തതും ലിക്വിഡേറ്റ് ചെയ്തതുമായ സംഘത്തിന്റെ പ്രതിനിധികളാണ്. ഇത്തരത്തിലുള്ള 82 സംഘങ്ങളുടെ പ്രതിനിധികള് വോട്ട് ചെയ്തു. ഇടുക്കിയില് ഫെബ്രുവരി ഒന്‍പതുവരെ വോട്ടര്‍പട്ടികയില് 480 സംഘങ്ങളുണ്ടായിരുന്നു. എന്നാല്, തെരഞ്ഞെടുപ്പ് ദിവസം 178 പേരെ ഒഴിവാക്കി. 161 സംഘങ്ങള്‍ക്കു മാത്രം വോട്ടവകാശമുണ്ടായിരുന്ന തൃശൂരില് 811 സംഘങ്ങള്‍ക്ക് അന്തിമപട്ടികയില് വോട്ടവകാശം നല്‍കി.\nസഹകരണ ജനാധിപത്യത്തെക്കുറിച്ച് വാതോരാതെ പ്രസംഗിക്കാന് കോണ്‍ഗ്രസ് നേതൃത്വത്തിന് ഇതെല്ലാം കരുത്തുപകരുമോ? സഹകരണ തെരഞ്ഞെടുപ്പ് ചട്ടമനുസരിച്ച് വോട്ടര്‍പട്ടിക തയ്യാറാക്കാനുള്ള ചുമതല ഇലക്ടറല് ഓഫീസര്‍ക്കാണ്. അത് സഹകരണ വകുപ്പിലെ അസിസ്റ്റന്റ് രജിസ്ട്രാറുടെ റാങ്കില് കുറയാത്ത ഉദ്യോഗസ്ഥനാണ്. അദ്ദേഹം സ്ഥാനാര്‍ഥിക്ക് വോട്ടര്‍പട്ടിക ആവശ്യപ്പെട്ടപ്പോള് രേഖാമൂലം നല്‍കിയ മറുപടി ഇങ്ങനെയാണ്: ""വോട്ടര്‍പട്ടിക എന്റെ കസ്റ്റഡിയിലോ അധീനതയിലോ ഇല്ലാത്തതിനാല് നല്‍കാന് നിര്‍വാഹമില്ല"". വ്യാജരേഖയാണ് തെരഞ്ഞെടുപ്പില് ഉപയോഗിച്ചതെന്ന പ്രാഥമിക ബോധ്യത്തെതുടര്‍ന്ന് കണ്ണൂര് മജിസ്ട്രേറ്റ് കോടതി, ഉദ്യോഗസ്ഥരുടെ വീടും ഓഫീസും സര്‍ച്ച്ചെയ്തു രേഖകള് കോടതിയില് ഹാജരാക്കാന് ഉത്തരവിട്ടിരിക്കയാണ്. കേരള നിയമസഭയില് യുഡിഎഫിന് എല്‍ഡിഎഫിനേക്കാള് മൂന്ന് അംഗങ്ങളാണ് കൂടുതല്. എല്‍ഡിഎഫും യുഡിഎഫും രാഷ്ട്രീയ ബലാബലത്തില് ഒപ്പത്തിനൊപ്പമാണ്.\nസഹകരണ മേഖലയില് സ്വാധീനം ഇടതുപക്ഷത്തിനാണെന്ന് ഏവര്‍ക്കുമറിയാം. 2001- 2006 ലെ യുഡിഎഫ് ഭരണകാലത്ത് ഇതേ നിയമം കൊണ്ടുവന്നു തെരഞ്ഞെടുപ്പ് നടത്തിയിട്ടും കണ്ണൂര്, കോഴിക്കോട്, പാലക്കാട്, എറണാകുളം, കൊല്ലം ജില്ലാ ബാങ്കുകളില് എല്‍ഡിഎഫാണ് വിജയിച്ചത്. 1996- 2001ല് എല്‍ഡിഎഫ് അധികാരത്തിലിരുന്നപ്പോള് പത്തനംതിട്ടയും മലപ്പുറവും യുഡിഎഫാണ് ജില്ലാബാങ്കുകള് ഭരിച്ചത്. യുഡിഎഫ് കൊണ്ടുവന്ന നിയമമനുസരിച്ച് നേരായ മാര്‍ഗത്തിലൂടെ തെരഞ്ഞെടുപ്പ് നടത്തിയിരുന്നുവെങ്കില് പകുതി ജില്ലാ ബാങ്കുകള് എല്‍ഡിഎഫ് ഭരിക്കുമായിരുന്നു. അധികാരത്തിന്റെ മുഷ്കില് ജനാധിപത്യം അട്ടിമറിച്ച ഇക്കൂട്ടരെ ഇനിയും തുടരാന് അനുവദിച്ചാല് ""ജില്ലാ ബാങ്ക് മോഡല് സഹകരണ ജനാധിപത്യം"" മറ്റു സഹകരണ സ്ഥാപനങ്ങളിലും നടപ്പാക്കും. അതിനെതിരായ ചെറുത്തുനില്‍പ്പാണ് സഹകാരികളും ജനാധിപത്യ വിശ്വാസികളും സംഘടിപ്പിക്കേണ്ടത്.\nഎം വി ജയരാജന് ദേശാഭിമാനി 16 ഫെബ്രുവരി 2013


വിപണിയിൽ കുതിച്ചു കയറ്റം; സെൻസെക്സ് 42500 കടന്നു, നിഫ്റ്റിയും ഉയർന്ന നിലയിൽ | Manorama Online\nവിപണിയിൽ കുതിച്ചു കയറ്റം; സെൻസെക്സ് 42,500 കടന്നു, നിഫ്റ്റിയും ഉയർന്ന നിലയിൽ\nമനോരമ ലേഖകൻ November 09, 2020 12:27 PM IST\nകൊച്ചി∙ ഇന്ത്യൻ വിപണിയിൽ ഇന്നു രാവിലെ വ്യാപാരം ആരംഭിക്കുമ്പോൾ സെൻസെക്സും നിഫ്റ്റിയും അതിന്റെ എക്കാലത്തെയും ഉയർന്ന നിലയിലേക്ക് കുതിക്കുന്നതായിരുന്നു കാഴ്ച. രാവിലെ തന്നെ ഉയർച്ചയുടെ പ്രവണത വിപണിയിൽ ശക്തമായിരുന്നു. ഇന്ത്യൻ വിപണി തുറക്കുമ്പോഴേക്ക് ജപ്പാൻ, ഹോങ്കോങ്, ചൈന തുടങ്ങി പ്രധാന ഏഷ്യൻ വിപണികൾ എല്ലാം തന്നെ ഏകദേശം രണ്ടു ശതമാനം നേട്ടമാണ് കാഴ്ചവച്ചത്. അതുകൊണ്ടു തന്നെ ഇന്ത്യൻ വിപണിയിലും തുടക്കം വളരെ മെച്ചപ്പെട്ടതായി. ആഗോള വിപണിക്കുണ്ടാകുന്ന ചലനങ്ങൾ ഈ ദിവസങ്ങളിൽ ഇന്ത്യൻ വിപണിയിലും പ്രതിഫലിക്കാം. അതുപോലെ തുടർച്ചയായ മുന്നേറ്റത്തിനൊടുവിൽ ഇന്ത്യൻ വിപണിയിൽ ഒരു ലാഭമെടുപ്പിനും സാധ്യതയുണ്ട്. ദീപാവലിക്കു ശേഷമായിരിക്കും ഇത് പ്രതീക്ഷിക്കുന്നതെന്ന് ചോയ്സ് ബ്രോക്കിങ് വൈസ് പ്രസിഡന്റ് ബിനു ജോസഫ് വിലയിരുത്തുന്നു.\nഇന്നു രാവിലെ 42273.97ൽ വ്യാപാരം ആരംഭിച്ച സെൻസെക്സ് സൂചിക ഒരുവേള 42566.34 വരെ ഉയർച്ച രേഖപ്പെടുത്തി. നിഫ്റ്റിയാകട്ടെ 12399.40ൽ വ്യാപാരം ആരംഭിച്ച് അതിന്റെ ഏറ്റവും ഉയർന്ന നിലയായ 12451.80 വരെ ഉയർന്നു. വിപണി അതിന്റെ റെക്കോർഡ് തലത്തിലെത്തിയ ശേഷവും നേട്ടം നിലനിൽക്കുകയാണ്. ഇന്ന് എല്ലാ സെക്ടറുകളിലും മികച്ച നേട്ടം പ്രകടമാണ്. എന്നിരുന്നാലും എഫ്എംസിജി, ബാങ്ക്, ഫാർമ സെക്ടറുകളുടെ ഉയർച്ചയാണ് എക്കാലത്തെയും ഉയർന്ന നിലയിലേക്ക് വിപണിയെ എത്തിച്ചത്. ഐസിഐസി ബാങ്ക്, ഭാരതി എയർടെൽ, ആക്സിസ് ബാങ്ക്, ഡിവീസ് ലാബ് തുടങ്ങിയ ഓഹരികളിലെല്ലാം ശക്തമായ നേട്ടം വിപണിയിൽ കാണാൻ കഴിഞ്ഞു.\nബൈഡൻ മാജിക്കിൽ വിപണി; ഇന്ത്യൻ വിപണിയിൽ ‘ദീപാവലി’ ഇത്തവണ നേരത്തെ\nകഴിഞ്ഞ വളരെ കുറച്ചു ദിവസം കൊണ്ടാണ് ഇന്ത്യൻ വിപണിയിൽ ഇത്ര ശക്തമായ റാലി വന്നിരിക്കുന്നത്. പ്രത്യേകിച്ച് കഴിഞ്ഞ ഏഴ് വ്യാപാര ദിനങ്ങൾകൊണ്ട് നിഫ്റ്റിയിൽ 900 പോയിന്റിന്റെയും ബാങ്ക് നിഫ്റ്റിയിൽ 3750 പോയിന്റിന്റെയും നേട്ടമാണ് ലഭിച്ചിരിക്കുന്നത്. പ്രധാനമായും ആഗോള വിപണിയിലെ പോസിറ്റീവ് പ്രവണതയാണ് ഇന്ത്യൻ വിപണിയെ സഹായിച്ചിരിക്കുന്നത്. യുഎസിൽ ജോ ബൈഡൻ പ്രസിഡന്റാകും എന്ന റിപ്പോർട്ടുകളോടെ ആഗോള വിപണി ഉയരങ്ങളിലെത്തുകയായിരുന്നു. നേരത്തെ വിചാരിച്ചിരുന്നതിൽനിന്നു വ്യത്യസ്തമായി യുഎസ് സെനറ്റിൽ റിപ്പബ്ലിക്കൻസിനു നേരിയ ഭൂരിപക്ഷമുണ്ട്. അതുകൊണ്ടു തന്നെ ബൈഡനു ശക്തമായ നികുതി വർധിപ്പിക്കൽ സാധ്യമല്ല എന്ന വിലയിരുത്തലുണ്ട്. ഇത് ആഗോള വിപണിയുടെ ഉയർച്ചയ്ക്ക് കാരണമായി.\nയുഎസ് ഡോളർ നേരിയ തോതിൽ ഇടിവ് കാണിക്കുന്നുണ്ട്. ഇത് ഇന്ത്യ പോലെയുള്ള എമേർജിങ് വിപണികൾക്ക് ഗുണകരമാണ്. ഇതിനു പുറമേ മോർഗൻ സ്റ്റാൻലി മൂലധന നിക്ഷേപത്തിലുള്ള എംഎസ്‍സിഐ സൂചികയിൽ വൈകാതെ മാറ്റങ്ങൾ വരുത്തുന്നുണ്ട്. ഇത്തവണ എമേർജിങ് മാർക്കറ്റുകളിൽ ഇന്ത്യയ്ക്ക് കൂടുതൽ വെയ്റ്റേജ് ലഭിക്കുമെന്ന പ്രതീക്ഷയുണ്ട്. ഇതും ഇന്ത്യൻ വിപണിയുടെ മുന്നേറ്റത്തിന് കാരണമാണ്.\nഇന്ന് ഏകദേശം 250 മധ്യനിര, ചെറുകിട കമ്പനികളുടെ രണ്ടാംപാദ പ്രവർത്തന ഫലം പുറത്തു വിടുന്നുണ്ട്. ഈ സെഗ്‌മെന്റിൽ ഓഹരി കേന്ദ്രീകൃതമായ ചലനങ്ങൾ വിപണി പ്രതീക്ഷിക്കുന്നുണ്ട്. വിപണി ദീപാവലി മുഹൂർത്ത വ്യാപാരത്തിലേക്ക് പോകുമ്പോൾ ഈ പ്രവണത തുടരുമെന്നാണ് വിലയിരുത്തൽ. ആഗോള വിപണിയിലെ ഉയർച്ചാ പ്രവണതയ്ക്കുണ്ടാകുന്ന എന്തെങ്കിലും എതിർ ചലനങ്ങൾ അതുപോലെ ഇന്ത്യൻ വിപണിയിലും പ്രതിഫലിക്കാം. അതുപോലെ തുടർച്ചയായ മുന്നേറ്റത്തിനൊടുവിൽ ഇന്ത്യൻ വിപണിയിൽ ഒരു ലാഭമെടുപ്പിനുള്ള സാധ്യതയും പ്രതീക്ഷിക്കണം.\nEnglish Summary: Sensex, Nifty hit fresh record highs


Sanal Murder Case | പ്രാണവേദനയാൽ പിടഞ്ഞ സനലിനെ ഏമാന്മാർ നേരെ കൊണ്ടു പോയത് പൊലീസ് സ്‌റ്റേഷനിലേക്ക്; പൊലീസ് സ്‌റ്റേഷന് മുമ്പിൽ ആംബുലൻസിൽ കിടന്നതിനെ ചോദ്യം ചെയ്യാൻ നാട്ടുകാർ തുനിഞ്ഞതോടെ താലൂക്ക് ആശുപത്രിയിലേക്ക്; മെഡിക്കൽ കോളേജിൽ എത്തുമ്പോഴേക്കും മണിക്കൂറുകൾ പിന്നിട്ടും ഡിവൈഎസ്‌പി ഹരികുമാറിന് വേണ്ടി സനലിനെ കൊല്ലാക്കൊല ചെയ്തതിന്റെ ഉത്തരവാദിത്തം ആംബുലൻസുമായി എത്തിയ പൊലീസിനും - MarunadanMalayali.com\nNovember 07, 2018 | 11:01 AM IST | Permalink\nനെയ്യാറ്റിൻകര: നെയ്യാറ്റിൻകരയിൽ യുവാവിനെ കാറിന് മുന്നിൽ തള്ളിയിട്ടു കൊന്ന കേസിലെ പ്രതി ഡിവൈഎസ്‌പി ബി.ഹരികുമാറിനെ രക്ഷിക്കാൻ ഉന്നത ഇടപെടൽ നടക്കുന്നെന്ന ആരോപണം ശക്തമാണ്. ഒളിവിൽ പോയെന്ന് പറഞ്ഞുള്ള റിപ്പോർട്ടുകളാണ് കൊടുത്തിരിക്കുന്നത്. ഹരികുമാർ പൊലീസ് സേനയിലെ ക്രിമിനൽ പശ്ചാത്തലമുള്ള വ്യക്തിയാണെന്ന സൂചന നേരത്തെയും ലഭിച്ചിരുന്നു. എന്നിട്ടും ബഹ്‌റ അടക്കമുള്ളവർ നടപടി സ്വീകരിക്കാൻ തയ്യാറായിരുന്നില്ല.\nനെയ്യാറ്റിൻകരയിൽ വെച്ച് യുവാവിനെ ഡിവൈ.എസ്‌പി. കാറിനു മുന്നിലേക്കു തള്ളിയിട്ടു കൊലപ്പെടുത്തിയ സംഭവത്തിൽ നെയ്യാറ്റിൻകരയിലും കൊടങ്ങാവിളയിലും നാട്ടുകാരുടെ ശക്തമായ പ്രതിഷേധമാണ് ഇന്നലെ ഉണ്ടായത്. സനൽകുമാറിന്റെ മൃതദേഹവുമായി നാട്ടുകാർ മൂന്നുകല്ലിന്മൂട്ടിൽ റോഡും ഉപരോധിച്ചു. സംഭവത്തിൽ പ്രതിഷേധിച്ച് നെയ്യാറ്റിൻകരയിൽ ഹർത്താലാചരിച്ചു. സനൽകുമാറിനെ ഡിവൈ.എസ്‌പി. ബി.ഹരികുമാർ റോഡിലേക്കു തള്ളിയിടുമ്പോൾ കൊടങ്ങാവിളയിൽ വിരലിലെണ്ണാവുന്ന ആൾക്കാർ മാത്രമാണുണ്ടായിരുന്നത്. സംഭവമറിഞ്ഞതോടെ നാട്ടുകാർ അവിടെ പ്രതിഷേധവുമായി തടിച്ചുകൂടി. തിങ്കളാഴ്ച രാത്രി പത്തരമണിക്കു തുടങ്ങിയ പ്രതിഷേധം അവസാനം സനൽകുമാറിന്റെ മൃതദേഹവുമായി മൂന്നുകല്ലിന്മൂട് കവലയിലെ ഉപരോധസമരംവരെ നീണ്ടു പോകുകയായിരുന്നു.\nനാട്ടുകാർക്ക് പ്രിയപ്പെട്ടവനായിരുന്നു സനൽകുമാർ. എന്ത് അത്യാവശ്യമുണ്ടായാലും നാട്ടുകാർ വിളിച്ചാൽ സനൽകുമാർ എത്തും. അതുകൊണ്ടുതന്നെ യാതൊരു പ്രകോപനവുമില്ലാതെ ഡിവൈ.എസ്‌പി. സനൽകുമാറിനെ മർദിക്കുകയും റോഡിലേക്കു പിടിച്ചുതള്ളിയിടുകയുംചെയ്ത സംഭവത്തിൽ പ്രതിഷേധിക്കാൻ രാഷ്ട്രീയപ്പാർട്ടികളുടെ കൊടികളുടെ നിറംനോക്കാതെ നാട്ടുകാർ തടിച്ചുകൂടി. ഡിവൈ.എസ്‌പി. ബി.ഹരികുമാർ കൊടങ്ങാവിള എ.ബി.എസ്. ഫിനാൻസ് നടത്തുന്ന ബിനുവിന്റെ വീട്ടിലെ നിത്യസന്ദർശകനാണ്. തുടർച്ചയായ ദിവസങ്ങളിൽ ഡിവൈ.എസ്‌പി. ഇവിടെ തങ്ങാറുണ്ട്. സനൽകുമാറിന്റെ മരണത്തിൽ ബിനുവിന്റെ പങ്കും അന്വേഷിക്കണമെന്നും നാട്ടുകാർ ആവശ്യപ്പെട്ടു.\nപ്രതിഷേധിച്ച നാട്ടുകാർ കൊടങ്ങാവിള-കമുകിൻകോട് റോഡിൽ കയർകെട്ടി ഉപരോധിച്ചു. പ്രതിഷേധിക്കാൻ സിപിഎമ്മിന്റെയും കോൺഗ്രസിന്റെയും ബിജെപി.യുടെയും കാമരാജ് കോൺഗ്രസിന്റെയും പ്രാദേശിക നേതാക്കളെത്തിയിരുന്നു. ഇവരെല്ലാം പ്രതിഷേധത്തിന്റെ തുടക്കം മുതൽ ഉണ്ടായിരുന്നു. മെഡിക്കൽ കോളേജ് ആശുപത്രിയിൽ പോസ്റ്റുമോർട്ടം ചെയ്ത ശേഷം മൃതദേഹം നാട്ടുകാർ വിലാപയാത്രയായാണ് മൂന്നുകല്ലിന്മൂട്ടിലെത്തിച്ചത്. തുടർന്ന് നാട്ടുകാർ മൃതദേഹവുമായി റോഡ് ഉപരോധിച്ചു. സംഭവത്തിൽ ഉത്തരവാദിയായ ഡിവൈ.എസ്‌പി. ഹരികുമാറിനെ അറസ്റ്റുചെയ്യുക, സനൽകുമാറിന്റെ കുടുംബത്തിനു സർക്കാർ സഹായം ലഭ്യമാക്കുക എന്നിവയായിരുന്നു പ്രതിഷേധക്കാരുടെ ആവശ്യം.\nസനൽകുമാറിന്റെ മൃതദേഹം മെഡിക്കൽ കോളേജിൽ പോസ്റ്റുമോർട്ടം ചെയ്ത ശേഷം വിലാപയാത്രയായിട്ടാണ് മൂന്നുകല്ലിന്മൂട്ടിൽ റോഡ് ഉപരോധിക്കാനായി നാട്ടുകാരെത്തിയത്. ഒരു വാഹനവും കടത്തിവിടാതെ ആയിരത്തോളംവരുന്ന നാട്ടുകാർ റോഡിൽ കുത്തിയിരുന്നു. നാട്ടുകാർക്ക് പിന്തുണയുമായി എല്ലാ രാഷ്ട്രീയ പാർട്ടികളിലെ നേതാക്കളും ഉപരോധത്തിൽ പങ്കെടുത്തു.\nഎംഎ‍ൽഎ.മാരായ കെ.ആൻസലൻ, എം.വിൻസെന്റ് എന്നിവരും ഉപരോധക്കാർക്കൊപ്പം കൂടി. മുൻ എംഎ‍ൽഎ. എ.ടി.ജോർജ്, ഡി.സി.സി. പ്രസിഡന്റ് നെയ്യാറ്റിൻകര സനൽ, ബിജെപി. ജില്ലാ പ്രസിഡന്റ് എസ്.സുരേഷ്, നഗരസഭ വൈസ് ചെയർമാൻ കെ.കെ.ഷിബു, കാമരാജ് കോൺഗ്രസ് നേതാവ് വിഷ്ണുപുരം ചന്ദ്രശേഖരൻ, ഡീൻകുര്യാക്കോസ് തുടങ്ങിയവർ ഉപരോധത്തിൽ പങ്കെടുത്തു.\nഉപരോധത്തെ തുടർന്ന് റൂറൽ എസ്‌പി. അശോക് കുമാർ സമരക്കാരുമായി ചർച്ച നടത്താനെത്തിയെങ്കിലും കളക്ടർ അല്ലെങ്കിൽ ആർ.ഡി.ഒ. എത്തണമെന്ന് നാട്ടുകാർ ശഠിച്ചു. അവസാനം വൈകിട്ട് ആറരയോടെ ആർ.ഡി.ഒ. കെ.വിനീഷ്, തഹസീൽദാർ മോഹൻകുമാർ എന്നിവരെത്തി ഉപരോധക്കാരുമായി ചർച്ച നടത്തി. ചർച്ചയുടെ അടിസ്ഥാനത്തിൽ പരമാവധി നഷ്ടപരിഹാരം സർക്കാരിൽ നിന്നും ലഭ്യമാക്കുമെന്ന് ആർ.ഡി.ഒ. അറിയിച്ചു. മാത്രവുമല്ല സനൽകുമാറിന്റെ ഭാര്യ വിജിക്ക് സർക്കാർ ജോലി നൽകുന്നകാര്യം സർക്കാരിൽ ശുപാർശ ചെയ്യുമെന്ന് ആർ.ഡി.ഒ. അറിയിച്ചു.\nസനലിന്റെ ജീവൻ പൊലിഞ്ഞത് പൊലീസ് അനാസ്ഥയാൽ\nതിങ്കളാഴ്ച രാത്രി പത്തരയോടെ കൊടങ്ങാവിള-കമുകിൻകോട് റൂട്ടിലായിരുന്നു സംഭവം. ഇവിടെ സുഹൃത്തിന്റെ വീട്ടിലെത്തിയ ഡിവൈ.എസ്‌പി. തന്റെ വാഹനവുമായി പുറത്തേക്കിറങ്ങുമ്പോൾ ഗേറ്റിനുമുന്നിൽ ഒരു കാർ നിർത്തിയതുകണ്ടു. ആരുടെ കാറാണെന്നു തിരക്കിയപ്പോൾ സനലിന്റേതാണെന്ന് നാട്ടുകാർ പറഞ്ഞു. വാഹനം നിർത്തി സനൽ അടുത്തുള്ള ഹോട്ടലിൽ ഭക്ഷണം കഴിക്കാൻ പോയതായിരുന്നു.\nതുടർന്ന്, അവിടെ കാറിട്ടതാരാണെന്നാക്രോശിച്ച് ഹരികുമാർ ഹോട്ടലിൽ കയറി സനലിനെ മർദിച്ചു. ഔദ്യോഗിക വേഷത്തിലല്ലാതിരുന്നതിനാൽ ഡിവൈ.എസ്‌പി.യെ സനലിന് തിരിച്ചറിയാനായില്ല. എന്നിട്ടും ആഹാരം കഴിച്ചുകൊണ്ടിരുന്ന സനൽ കാർ മാറ്റിയിടാൻ തയ്യാറായി. ദേഷ്യംതീരാതെ ഡിവൈ.എസ്‌പി. വീണ്ടും ഹോട്ടലിൽനിന്ന് സനലിനെ വലിച്ചുപുറത്തിറക്കി മർദിച്ചതായി ദൃക്സാക്ഷികൾ പറയുന്നു. പിടിവലിക്കിടയിൽ റോഡിലേക്കുവീണ സനലിനെ എതിരേവന്ന കാർ ഇടിച്ചുതെറിപ്പിച്ചു. വലതുകൈയ്ക്കും വാരിയെല്ലുകൾക്കും ഗുരുതരമായി പരിക്കേറ്റ സനൽകുമാർ ആശുപത്രിയിലെത്തുംമുമ്പേ മരിച്ചു. അപകടം ഉണ്ടായ ഉടനെ ആശുപത്രിയിലേക്ക് കൊണ്ടു പോകാതെ സനലിനെ പൊലീസ് സ്‌റ്റേഷനിലേക്കാണ് മൃതദേഹം കൊണ്ടുപോയത്. ഇത് പൊലീസ് സ്‌റ്റേഷന് മുമ്പിൽ ആംബുലൻസിൽ കിടന്നതിനെ ചോദ്യം ചെയ്യാൻ നാട്ടുകാർ തുനിഞ്ഞതോടെ താലൂക്ക് ആശുപത്രിയിലേക്ക് പൊലീസ് കൊണ്ടുപോകുകയായിരുന്നു.\nസംഭവം നടന്നയുടൻ നാട്ടുകാർ ഡിവൈ.എസ്‌പി.ക്കെതിരേ തിരിഞ്ഞു. ഇതോടെ സ്ഥലത്തുനിന്ന് ഓടിരക്ഷപ്പെട്ട ഇദ്ദേഹത്തെ സുഹൃത്ത് ബിനു കാറിൽ രക്ഷപ്പെടുത്തി. സംഭവം നടന്ന് അരമണിക്കൂറോളം കഴിഞ്ഞാണ് സനലിനെ സ്ഥലത്തെത്തിയ പൊലീസുകാർ ആശുപത്രിയിലേക്കു കൊണ്ടുപോയത്. സംഭവസ്ഥലത്തുനിന്ന് നെയ്യാറ്റിൻകര പൊലീസ് സ്റ്റേഷനിലാണ് ആദ്യമെത്തിച്ചത്. അവിടെനിന്ന് നെയ്യാറ്റിൻകര ജനറൽ ആശുപത്രിയിലും തുടർന്ന് മെഡിക്കൽ കോളേജ് ആശുപത്രിയിലേക്കും കൊണ്ടുപോയി. ഇതിനിടെയായിരുന്നു മരണം. തൊഴുക്കൽ സ്വദേശി ഓടിച്ച കാറാണ് സനലിനെ ഇടിച്ചത്. ഈ വാഹനം പൊലീസ് കസ്റ്റഡിയിലെടുത്തു.\nഹരികുമാറിനെതിരായ ഇന്റലിജന്റ്‌സ് റിപ്പോർട്ടും അവഗണിച്ചു\nഡിവൈഎസ്‌പി ഹരികുമാറിന്റെ വഴിവിട്ട പോക്കിനെ ഡിജിപിയും അവഗണിച്ചെന്നാണ് ആരോപണം. സ്ഥാനത്തുനിന്നു നീക്കണമെന്ന് ഇന്റലിജൻസ് മൂന്നു തവണ നൽകിയ മുന്നറിയിപ്പും ഡിജിപി ലോക്‌നാഥ് ബെഹ്‌റ അവഗണിച്ചു. ഹരികുമാറിന്റെ വഴിവിട്ട പോക്കിനെതിരെ ഇന്റലിജൻസ് രണ്ടുതവണ സ്വന്തം നിലയ്ക്കും ഒരുതവണ ഡിജിപി ആവശ്യപ്പെട്ടിട്ടുമാണു റിപ്പോർട്ട് നൽകിയത്. ഡിവൈഎസ്‌പിയുടെ വഴിവിട്ട ഇടപാടുകൾക്കെതിരെ പരാതി ഉയർന്നപ്പോഴായിരുന്നു ഇന്റലിജൻസിന്റെ ഇടപെടൽ. ആദ്യ റിപ്പോർട്ട് 2017 ജൂൺ 22നാണ് നൽകിയത്. ഉള്ളടക്കം ഇങ്ങനെ നെയ്യാറ്റിൻകരയിൽ എസ്െഎ ആയിരുന്ന കാലം മുതൽ കൊടുങ്ങാവിളയിലെ സ്വർണവ്യാപാരിയായ ബിനുവിന്റ വീട്ടിൽ ഹരികുമാർ നിത്യസന്ദർശകനാണ്. ഇരുവരും തമ്മിലുള്ള ബന്ധത്തിൽ ദുരൂഹതയുണ്ട്. നാട്ടുകാർക്കെല്ലാം ഇതറിയാം.\nപൊലീസിനാകെ അവമതിപ്പ് ഉണ്ടാക്കുന്ന ഈ പോക്ക് അവസാനിപ്പിച്ചില്ലെങ്കിൽ സ്ഥലത്ത് അക്രമമുണ്ടാകും. ഡിവൈഎസ്‌പിയുടെ അവിഹിത ബന്ധങ്ങൾ ചൂണ്ടിക്കാണിച്ചു വി എസ്ഡിപി പരാതി നൽകിയപ്പോഴായിരുന്നു ഇന്റലിജൻസിന്റ രണ്ടാമത്തെ മുന്നറിയിപ്പ്. 2018 ഏപ്രിൽ മൂന്നിന്. ഇതിലും നടപടിയൊന്നുമുണ്ടായില്ല. പരാതികൾ വ്യാപകമായതോടെ ഡിജിപി ലോക്‌നാഥ് ബെഹ്‌റ തന്നെ നേരിട്ട് ഇന്റലിജൻസിനോടു റിപ്പോർട്ട് ആവശ്യപ്പെട്ടു. ഏപ്രിൽ 25ന് ഇന്റലിജൻസ് സമർപ്പിച്ച റിപ്പോർട്ടിലെ പ്രധാന ആവശ്യം ഹരികുമാറിനെതിരെ വകുപ്പുതല നടപടിയെടുക്കണമെന്നും ഡിവൈഎസ്‌പി സ്ഥാനത്തുനിന്നു നീക്കണമെന്നുമായിരുന്നു. മാസം ഏഴു കഴിഞ്ഞിട്ടും നടപടിയെടുത്തില്ലെന്നു മാത്രമല്ല, ഭരണരംഗത്തുള്ളവർ തന്നെ ഹരികുമാറിന്റെ വഴിവിട്ടപോക്കിനു ചൂട്ടുപിടിച്ചു.\nഅറസ്റ്റ് വൈകുന്നത് ഉന്നതനായതിനാലെന്ന് സനലിന്റെ ഭാര്യ\nഡി.വൈ.എസ്‌പിയുടെ അറസ്റ്റ് വൈകുന്നത് ഉന്നതനായതിനാലെന്ന് സനലിന്റെ ഭാര്യ വിജി. കേസന്വേഷണത്തിൽ ഉന്നത ഉദ്യോഗസ്ഥർ ഇടപ്പെടണമെന്നും വിജി ആവശ്യപ്പെട്ടു.ഒളിവിൽ പോയ ഡിവൈഎസ്‌പിയെ അറസ്റ്റ് ചെയ്യണമെന്നാവശ്യപ്പെട്ട് സനൽ കുമാറിന്റെ മൃതദേഹവുമായി നാട്ടുകാർ ഇന്നലെ മൂന്ന് മണിക്കൂർ ദേശീയ പാത ഉപരോധിച്ചിരുന്നു.


ഏപ്രില് മുതല് ലൈഫ് ഇന്‍ഷുറന്സ് പ്രീമിയത്തില് കുറവ്\nഏപ്രിൽ മാസം മുതൽ ലൈഫ് ഇന്‍ഷുറന്‍സ് പ്രീമിയത്തില് കുറവ് വരും . പ്രീമിയം നിശ്ചയിക്കുന്നതിന് പരിഗണിക്കുന്ന മോര്‍ട്ടാലിറ്റി റേറ്റ് പുതിയ രീതിയിലേക്ക് മാറുന്നതിനാലാണ് ഇത് . 22 നും 50 നും ഇടയില് പ്രായമുള്ളവരുടെ പ്രീമിയത്തിലാണ് മാറ്റം വരുക .\nഇതുവരെ 2006-08 റേറ്റ് പ്രകാരമാണ് പ്രീമിയം നിശ്ചയിച്ചിരുന്നത് . ഇനി 2012-2014 മോര്‍ട്ടാലിറ്റി റേറ്റ് ആണ് പുതിയതായി പരിഗണിക്കുനത് . പുതിയ മോര്‍ട്ടാലിറ്റി റേറ്റ് പ്രകാരം നാല് മുതല് ആറു വരെ കുറവ് വരുമെന്നാണ് റിപ്പോര്‍ട്ടുകള്\nഅതെ സമയം പ്രായമേറിയവരുടെ പ്രീമിയത്തില് വര്‍ദ്ധനയ്ക്കും സാധ്യതയുണ്ട് . 82 നും 105 നും ഇടയില് പ്രായമുള്ളവരുടെ മോര്‍ട്ടാലിറ്റി റേറ്റ് വര്‍ദ്ധിച്ചതിനാലാണ് ഇത് . 3-21 ശതമാനമായിരിക്കും ഈ വിഭാഗത്തിലുള്ളവരുടെ മോര്‍ട്ടാലിറ്റി റേറ്റ് .\n80 വയസ്സിന് മുകളില് ഉള്ളവര്‍ക്ക് വളരെ കുറച്ചു പ്ലാനുകള് മാത്രമാണ് നിലവിലുള്ളത് . അത് കൊണ്ട് തന്നെ ഇത് വലിയ തോതില് ബാധിക്കപ്പെടില്ല എന്നാണു ഈ മേഖലയില് പ്രവര്‍ത്തിക്കുന്ന വിഗദ്ധരുടെ വിലയിരുത്തല്


മരക്കഷണങ്ങൾ ഉപയോഗിച്ച് ഒൻപതു വയസ്സുകാരന് മർദനം;പിതാവിനെതിരെ പരാതി - Pravasishabdam\nHome Crime മരക്കഷണങ്ങൾ ഉപയോഗിച്ച് ഒൻപതു വയസ്സുകാരന് മർദനം;പിതാവിനെതിരെ പരാതി\nമരക്കഷണങ്ങൾ ഉപയോഗിച്ച് ഒൻപതു വയസ്സുകാരന് മർദനം;പിതാവിനെതിരെ പരാതി\nകൊല്ലം: ഒമ്പത് വയസുകാരന് പിതാവിൽ നിന്നും ക്രൂര മർദനം.കൊല്ലം കുളത്തൂപ്പുഴയിൽ ആണ് സംഭവം. പിതാവിന്റെ ക്രൂരമർദനത്തിൽ കുട്ടിയുടെ ശരീരമാസകലം തല്ലുകൊണ്ട് മുറിഞ്ഞ പാടുകളാണ്. വലിയ മരക്കഷണങ്ങടക്കം ഉപയോഗിച്ച് കുട്ടിയ ക്രൂരമായി മർദിച്ചു. കുട്ടിയെ മർദിക്കുന്നത് പതിവായതോടെ നാട്ടുകാരാണ് കുട്ടിയുടെ പിതാവിനെതിരെ പരാതിയുമായി രംഗത്ത് എത്തിയത്. ഒമ്പതു വയസുളള കുട്ടിയുടെ ശരീരമാസകലം തല്ലുകൊണ്ട് മുറിഞ്ഞ പാടുകളാണ്.\nമരക്കഷണങ്ങളും ,ഗ്യാസ് സിലിണ്ടറിൽ ഉപയോഗിക്കുന്ന ട്യൂബും എല്ലാം ഉപയോഗിച്ചാണ് പിതാവ് ബൈജു തന്നെ മർദിക്കുന്നതെന്ന് കുട്ടി പറയുന്നു. പലപ്പോഴും നിലത്തിട്ട് വലിച്ചിഴയ്ക്കുകയും ചെയ്യുമെന്നും കുട്ടി പറയുന്നു.കുളത്തൂപ്പുഴ റോക്ക് വുഡ് കടവ് പുറമ്പോക്കിലാണ് ബൈജു രണ്ടു മക്കളുമായി താമസിക്കുന്നത്. മർദനമേറ്റുളള കുട്ടിയുടെ കരച്ചിൽ പതിവായതോടെയാണ് നാട്ടുകാർ പൊലീസിൽ ബൈജുവിനെതിരെ പരാതി നൽകിയത്. ലഹരിക്കടിമയാണ് ബൈജുവെന്നും നാട്ടുകാർ പറയുന്നു.\nPrevious articleസംസ്ഥാനത്ത് ഇന്നും നാളെയും ശക്തമായ മഴയ്ക്ക് സാധ്യത; അഞ്ച് ജില്ലകളിൽ ഓറഞ്ച് അലർട്ട്\nNext articleമോൻസൺ മാവുങ്കലുമായി ബന്ധം; ഐജി ലക്ഷ്മണയ്ക്ക് സസ്പെൻഷൻ


വര്‍ക്കാണ് മുഖ്യം; മികച്ച ക്യാമറാമാനായ ചന്ദ്രു സെല്‍വരാജ് 'കയറ്റം' സിനിമ ചിത്രീകരിച്ചത് ഐ ഫോണില് | DoolNews\nവര്‍ക്കാണ് മുഖ്യം; മികച്ച ക്യാമറാമാനായ ചന്ദ്രു സെല്‍വരാജ് 'കയറ്റം' സിനിമ ചിത്രീകരിച്ചത് ഐ ഫോണില്\nSaturday, 16th October 2021, 5:24 pm\n51ാമത് കേരള സംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചപ്പോള് ചന്ദ്രു സെല്‍വരാജിനാണ് മികച്ച ഛായാഗ്രഹകനുള്ള പുരസ്‌കാരം ലഭിച്ചത്. മഞ്ജു വാര്യരെ പ്രധാന കഥാപാത്രമാക്കി സനല് കുമാര് ശശിധരന് സംവിധാനം ചെയ്ത കയറ്റം എന്ന സിനിമയുടെ ക്യാമറ കൈകാര്യം ചെയ്തതിനാണ് ചന്ദ്രു സെല്‍വരാജിന് പുരസ്‌കാരം ലഭിച്ചത്.\nകയറ്റം സിനിമ മുഴുവനായും ഐഫോണ് ഉപയോഗിച്ചാണ് ചന്ദ്രു സെല്‍വരാജ് ഷൂട്ട് ചെയ്തിരിക്കുന്നത്. സെല്‍വരാജിന് ആശംസകളറിയിച്ച് മഞ്ജു വാര്യര് ഇപ്പോള് ഇന്‍സ്റ്റഗ്രാമില് കുറിപ്പ് പങ്കുവെച്ചിരിക്കുകയാണ്.\n”കയറ്റ’ത്തിലൂടെ മികച്ച ഛായാഗ്രഹണത്തിനുള്ള കേരളസംസ്ഥാന ചലച്ചിത്ര പുരസ്‌കാരം ലഭിച്ച പ്രിയപ്പെട്ട ചന്ദ്രു സെല്‍വരാജിന് അഭിനന്ദനങ്ങള്. ഒരു ഐഫോണിലാണ് നിങ്ങളാ സിനിമ മുഴുവന് ചിത്രീകരിച്ചതെന്ന് പലര്‍ക്കുമറിയില്ല.\nമാധ്യമത്തേക്കാള് കഴിവിനാണ് പ്രാധാന്യമെന്ന് നിങ്ങള് തെളിയിച്ചു. നിങ്ങളെയോര്‍ത്ത് ബഹുമാനിക്കുന്നു,” എന്നാണ് മഞ്ജു കുറിച്ചത്.\nമന്ത്രി സജി ചെറിയാനാണ് കേരള സംസ്ഥാന ചലച്ചിത്ര പുരസ്‌കാരങ്ങള് അല്പസമയം മുന്‍പ് പ്രഖ്യാപിച്ചത്.\nജിയോ ബേബി സംവിധാനം ചെയ്ത ദ ഗ്രേറ്റ് ഇന്ത്യന് കിച്ചണാണ് മികച്ച സിനിമ. സിദ്ധാര്‍ത്ഥ് ശിവയാണ് മികച്ച സംവിധായകന്. കപ്പേളയിലെ അഭിനയത്തിന് അന്ന ബെന്നിനെ മികച്ച നടിയായി തെരഞ്ഞെടുത്തു.\nഅയ്യപ്പനും കോശിയുമാണ് മികച്ച ജനപ്രീതിയും കലാമൂല്യവുമുള്ള ചിത്രം. സിനിമയിലെ ഗാനത്തിന് നഞ്ചിയമ്മയ്ക്ക് പ്രത്യേക പുരസ്‌കാരമുണ്ട്.\nContent Highlight: Manju Warrier congratulate Chandru Selvaraj on his state award for best camera man


ഇടതു MLAയുടെ കോഴിക്കോട്ടെ വാട്ടര് തീം പാര്‍ക്ക് അനധികൃതം! - Oneindia Malayalam\nPublished : August 04, 2017, 02:01\nഇടതു MLAയുടെ കോഴിക്കോട്ടെ വാട്ടര് തീം പാര്‍ക്ക് അനധികൃതം!\nനിയമങ്ങള് കാറ്റില്‍പ്പറത്തി പരിസ്ഥിതിലോല പ്രദേശത്ത് നിലമ്പൂര് എംഎല്‍എയുടെ വിനോദസഞ്ചാര പാര്‍ക്ക് പ്രവര്‍ത്തിക്കുന്നു എന്ന് മാതൃഭൂമി റിപ്പോര്‍ട്ട് ചെയ്യുന്നു. കോഴിക്കോട് കക്കാടുംപൊയിലാണ് നിലമ്പൂര് എംഎല്‍എ പി വി അന്‍വര് ബന്ധപ്പെട്ടവരില് നിന്ന് അനുമതിയോ സുരക്ഷാ ക്രമീകരണങ്ങളോ ഇല്ലാതെ വാട്ടര് തീം പാര്‍ക്ക് പ്രവര്‍ത്തിപ്പിക്കുന്നത്. കക്കാടുംപൊയില് പഞ്ചായത്ത് സെക്രട്ടറിയാണ് നിലമ്പൂരിലെ ഇടതുസ്വതന്ത്ര എംഎല്‍എ പി വി അന്‍വറിന് നടപടിക്രമങ്ങള് പാലിക്കാതെ പാര്‍ക്കിന് പ്രവര്‍ത്തനാനുമതി നല്‍കിയത്. സമുദ്രനിരപ്പില് നിന്ന് 2000 അടി ഉയരത്തിലാണ് കോഴിക്കോട് കക്കാടുംപൊയില്.\namusement park kozhikkode water theme park


bhagyalakshmi about sandhya attacking man ഭാഗ്യലക്ഷ്മി...\n‘സന്ധ്യ പരാതി നൽകാത്തതിൽ കുറ്റം പറയില്ല; കേസ് നൽകിയവർക്കേ അതിന്റെ ബുദ്ധിമുട്ട് അറിയൂ’ : ഭാഗ്യലക്ഷ്മി\nബസിൽ തുടര്‍ച്ചയായി ശല്യംചെയ്യുകയും ശരീരത്തില് സ്പര്‍ശിക്കുകയും ചെയ്ത ആളെ സ്വയം നേരിട്ട സന്ധ്യ എന്ന യുവതിയെ പിന്തുണച്ച് ഡബ്ബിംഗ് ആർട്ടിസ്റ്റ് ഭാഗ്യ ലക്ഷ്മി. സന്ധ്യ പൊലീസിൽ പരാതി നൽകാത്തതിൽ യുവതിയെ കുറ്റപ്പെടുത്താനാകില്ലെന്നും, സന്ധ്യയ്ക്ക് പ്രതികരിക്കേണ്ടി വന്നത് രാജ്യത്തിന്റേയും നിയമത്തിന്റേയും ഗതികേടാണെന്നും ഭാഗ്യ ലക്ഷ്മി ട്വന്റിഫോറിന്റെ എൻകൗണ്ടറിൽ പറഞ്ഞു. ( bhagyalakshmi about sandhya attacking man )\n‘സ്ത്രീകൾ യാത്ര ചെയ്യുന്ന എല്ലാ ഇടങ്ങളിലും ഇത്തരത്തിൽ അതിക്രമങ്ങൾ നടക്കാറുണ്ട്. പലപ്പോഴും സ്ത്രീകൾ പാതി വഴിയിൽ യാത്ര അവസാനിപ്പിക്കുകയോ അല്ലെങ്കിൽ കരയുകയോ ചെയ്യും. അവർ പൊലീസിൽ പരാതിപ്പെടാൻ പോലും മെനക്കെടാറില്ല. കാരണം, ആരാണോ പരാതിപ്പെടുന്നത് അവരാകും നിയമത്തിന് മുന്നിലും സമൂഹത്തിന് മുന്നിലും കുറ്റവാളിയെ പോലെ നിൽക്കേണ്ടി വരുന്നതെന്ന് അവർക്കറിയാം. കേസ് കൊടുത്ത് കഴിഞ്ഞാലുള്ള ബുദ്ധിമുട്ട് കേസ് കൊടുത്തവർക്ക് മാത്രമേ അറിയൂ. സന്ധ്യയെ പോലെ പ്രതികരിക്കേണ്ടി വരുന്നത് രാജ്യത്തിന്റെ ഗതികേട് കൊണ്ടാണ്. നിയമം കൈയിലെടുത്തു എന്ന് പറയുന്നുണ്ടല്ലോ ? ഇവിടെ നിയമം ഉണ്ടോ ? പരാതി കൊടുക്കാത്തിൽ പോലും ഞാൻ ആ കുട്ടിയെ കുറ്റം പറയില്ല. കാരണം കോടതിയിൽ ചെല്ലുമ്പോൾ ആ ബസിലിരുന്ന് തോണ്ടിയതും, ചിരിച്ചതും, പിച്ചിയതും, മാന്തിയതിനുമെല്ലാം തെളിവ് കൊടുക്കേണ്ടി വരും. കൂടെയുണ്ടായിരുന്നവർ, കണ്ട് നിന്നവരെല്ലാം സാക്ഷി പറയുമോ ? ആരും നമുക്ക് വേണ്ടി കഷ്ടപ്പെടില്ല’ – ഭാഗ്യ ലക്ഷ്മി പറഞ്ഞു.\nവയനാട് നാലാം മൈലില് നിന്നാണ് സന്ധ്യ ബസ് കയറിയത്. വേങ്ങപ്പള്ളിയിലേക്കാണ് പോകേണ്ടിയിരുന്നത്. സ്ഥലം അറിയാത്തതുകൊണ്ട് ഡോറിനടുത്തുള്ള സീറ്റിലാണ് ഇരുന്നത്. പടിഞ്ഞാറത്തറ ബസ് സ്റ്റാന്‍ഡില് നിന്ന് കയറിയ ഒരാള് തൊട്ടടുത്ത സീറ്റില് വന്നിരുന്നു. അസ്വാഭാവികത ഒന്നും തോന്നിയില്ല. കുറച്ചുസമയം കഴിഞ്ഞപ്പോള് ശല്യംചെയ്യല് തുടങ്ങി. പിന്നില് സീറ്റ് കാലിയുണ്ടെന്നും അവിടെ പോയി ഇരുന്നോളൂവെന്നും സന്ധ്യ പറഞ്ഞെങ്കിലും അയാള് കേള്‍ക്കാന് തയാറായില്ല.\nRead Also: അറപ്പുളവാക്കും വിധം സംസാരിച്ചു; ശരീരത്തില് സ്പര്‍ശിച്ചു, ബസില് ശല്യംചെയ്ത ആളെ സ്വയം നേരിട്ട് യുവതി\nബസിലുണ്ടായിരുന്ന മറ്റൊരു സ്ത്രീയും അയാളോട് മാറിയിരിക്കാന് പറഞ്ഞു. അയാള് തയ്യാറാകാതിരുന്നതോടെ സന്ധ്യ കണ്ടക്ടറോട് കാര്യം പറഞ്ഞു. കണ്ടക്ടര് ആവശ്യപ്പെട്ടപ്പോള് ഇയാള് എണീറ്റുപോയി. തുടര്‍ന്ന് സന്ധ്യയേയും കണ്ടക്ടറേയും അടക്കം തെറിവിളിച്ചു. പിന്നീട് ബസിന് മുന്നില് കയറിനിന്നുകൊണ്ട് കേള്‍ക്കുമ്പോള് അറപ്പുളവാക്കുന്ന വാക്കുകള് സന്ധ്യയെ നോക്കി പറഞ്ഞുകൊണ്ടിരുന്നു. അപ്പോഴൊന്നും സന്ധ്യ പ്രതികരിച്ചില്ല. തുടര്‍ന്ന് ഇയാളെ ബസില് നിന്നും ഇറക്കിവിട്ടു. പിന്നീട് ബസിലേക്ക് കയറിയയാള് അസഭ്യം പറഞ്ഞുകൊണ്ട് എന്റെ താടിക്ക് തോണ്ടികൊണ്ടിരുന്നു. അപ്പോഴാണ് താഴെ ഇറങ്ങി അയാളെ കൈകാര്യം ചെയ്തതെന്ന് സന്ധ്യ പറഞ്ഞു.\nStory Highlights: bhagyalakshmi about sandhya attacking man\nRead more on: bhagyalakshmi | woman harassement\nനടിയെ ആക്രമിച്ച കേസില് കോടതിക്കെതിരെ രൂക്ഷ വിമര്‍ശനവുമായി ഭാഗ്യലക്ഷ്മി Headlines\nആദ്യമേ വിധിയെഴുതി വച്ചു, ഇനി പ്രഖ്യാപിച്ചാല് മതി; നടിയെ ആക്രമിച്ച കേസില് കോടതിക്കെതിരെ ഭാഗ്യലക്ഷ്മി Headlines\nഅറപ്പുളവാക്കും വിധം സംസാരിച്ചു; ശരീരത്തില് സ്പര്‍ശിച്ചു, ബസില് ശല്യംചെയ്ത ആളെ സ്വയം നേരിട്ട് യുവതി Headlines


ക്രൂഡോയില് വില ഏറ്റവും കുറഞ്ഞ നിലയില്; കൊള്ളലാഭം കൊയ്ത് എണ്ണക്കമ്പനികൾ - Bharath News Live\nരാജ്യാന്തര വിപണിയില് നാലുമാസത്തെ കുറഞ്ഞ നിലയിലേക്ക് ക്രൂഡോയില് വില കൂപ്പുകുത്തിയിട്ടും ആഭ്യന്തര വിപണിയില് വില കുറയ്ക്കാതെ എണ്ണ കമ്പനികള്. ബ്രൻറ് ക്രൂഡോയിൽ തിങ്കളാഴ്ച ബാരലിന് 67.77 ഡോളർ നിരക്കിലാണ്. ജൂലൈ അഞ്ചിന് ക്രൂഡോയിലിന് 77.16 ഡോളർ വിലയുള്ളപ്പോൾ നൽകിയ അതേ വിലയിലാണ് ഇന്നും ജനം പെട്രോളും ഡീസലും നിറക്കുന്നത്.\nരാജ്യാന്തര വിപണിയില് നേരിയ വില വര്‍ധനപോലും അപ്പോള് തന്നെ ഉപയോക്താക്കളില്‍നിന്ന് ഈടാക്കുന്ന എണ്ണ കമ്പനികള് ഇപ്പോഴുണ്ടായ വിലയിടിവ് കണ്ട മട്ടില്ല. കഴിഞ്ഞ ജൂലൈ 17നാണ് അവസാനമായി ഇന്ധനവില കൂട്ടിയത്. പെട്രോളിന് 30 പൈസയായിരുന്നു ഒറ്റയടിക്ക് കൂടിയത്.\nകോവിഡ് ഡെൽറ്റ വകഭേദം പടരുന്നതിനാൽ ചൈനയിൽ യാത്രാനിയന്ത്രണം ഏർപ്പെടുത്തിയതോടെയാണ് ക്രൂഡോയിൽ വില ഇടിഞ്ഞത്. വേനൽ അവധിയുടെ യാത്രനാളുകൾ എത്തിയിരിക്കെയാണ് നിയന്ത്രണം. ഇതോടെ ലോകത്ത് ഇന്ധന ഉപഭോഗത്തിൽ കാര്യമായ കുറവുവരുമെന്ന ആശങ്ക പടർന്നതോടെ തിങ്കളാഴ്ച ബ്രൻറ് ക്രൂഡോയിലിന് മൂന്നുശതമാനം വിലത്തകർച്ച സംഭവിച്ചു. കേരളത്തിൽ നിലവിൽ പെട്രോളിന് 103.82 രൂപയും ഡീസലിന് 96.47 രൂപയുമാണ്.\nഅന്താരാഷ്ട്ര ക്രൂഡോയിൽ വിലയിലെ 15 ദിവസത്തെ ശരാശരി വിലയും ഡോളർ വിനിമയനിരക്കും അളവുകോലാക്കിയാണ് രാജ്യത്ത് ഇന്ധനവില നിശ്ചയിക്കുന്നതെന്നാണ് എണ്ണക്കമ്പനികളുടെ വാദം. ഏപ്രിൽ, മേയ്, ജൂൺ മാസങ്ങളിലായി രാജ്യത്ത് പെട്രോൾ, ഡീസല് ഉപഭോഗം വർധിക്കുകയാണ്. ജൂണിൽ 24.09 ലക്ഷം മെട്രിക് ടണ്ണാണ് പെട്രോള് ഉപഭോഗം.\nഡീസൽ 62.03 ലക്ഷം മെട്രിക് ടണ്ണും. ഇന്ധന വിലവർധനയിലൂടെ പൊതു, സ്വകാര്യ മേഖലയിലെ എണ്ണക്കമ്പനികൾ ഈ സാമ്പത്തിക വർഷം ഇതുവരെ വൻലാഭം നേടിയെന്ന് പെട്രോളിയം പ്ലാനിങ് ആൻഡ് അനാലിസിസ് സെല് (പി.പി.എ.സി) റിപ്പോർട്ട് ചെയ്തിരുന്നു. പൊതുമേഖല എണ്ണക്കമ്പനികളുടെ നികുതിയേതര ലാഭം ഇക്കാലത്ത് 51,542 കോടിയായി. സ്വകാര്യ മേഖലയിലെ റിലയൻസിന് 31,944 കോടിയും. നികുതികളിലൂടെ മൊത്തം 6.71 ലക്ഷം കോടിയാണ് കേന്ദ്ര, സംസ്ഥാന സർക്കാറുകൾക്ക് ലഭിച്ച വരുമാനം.


ക്രിസ്തുമസ് സ്പെഷ്യൽ കോസ്റ്റ്യൂമിൽ തിളങ്ങി വൃദ്ധി വിശാൽ 😍😍 സിംപിൾ ബട്ട് സൂപ്പറെന്ന് ആരാധകർ 😍🔥 - Classic Movies Malayalam\nക്രിസ്തുമസ് സ്പെഷ്യൽ കോസ്റ്റ്യൂമിൽ തിളങ്ങി വൃദ്ധി വിശാൽ 😍😍 സിംപിൾ ബട്ട് സൂപ്പറെന്ന് ആരാധകർ 😍🔥\nസോഷ്യൽ മീഡിയയിൽ തിളങ്ങിനിൽക്കുന്ന കുട്ടി താരമാണ് വൃദ്ധി വിശാൽ. ഇൻസ്റ്റഗ്രാമിലും ഫേസ്ബുക്കിലും സജീവമായ താരത്തിന് 1.5 മില്യണടുത്ത് ഫോളോവേഴ്സ് ഉണ്ട്. നൃത്തത്തിലും അഭിനയത്തിലും ഫോട്ടോഷൂട്ടിലും ഒക്കെ ഒരുപോലെ തിളങ്ങുന്ന താരത്തിന്റെ ഓരോ പോസ്റ്റും നിമിഷ നേരങ്ങൾ കൊണ്ടാണ് സോഷ്യൽ മീഡിയയിൽ വൈറലാകാറ്. ഡാൻസേഴ്സായ വിശാൽ കണ്ണന്റെയും ഗായത്രി വിശാലിന്റെയും മകളാണ് വൃദ്ധി .\nസീരിയൽ താരം അഖിൽ ആനന്ദിന്റെ വിവാഹവേളയിൽ വൃദ്ധി മോൾ കളിച്ച ഒരു ഡാൻസ് വൈറലായതോടെയാണ് വൃദ്ധിയെ മലയാളികൾ ആദ്യമായി പരിചയപ്പെടുന്നത്. പിന്നീടിങ്ങോട്ട് ടെലിവിഷൻ പ്രോഗ്രാമുകളിലും സോഷ്യൽമീഡിയയിലും താരം തിളങ്ങിനിന്നു. സോഷ്യൽ മീഡിയയിലെ താരം പോസ്റ്റ് ചെയ്യുന്ന ഡാൻസ് റീൽ വീഡിയോകൾക്ക് ലക്ഷക്കണക്കിനാണ് ആരാധകർ. അഭിനയത്തിലും മിടുക്കിയാണ് വൃദ്ധി. ജൂഡോ ആൻറണി സംവിധാനം ചെയ്ത സാറാസായിരുന്നു താരത്തിന്റെ ആദ്യചിത്രം.\nസണ്ണി വെയിന്റെ സഹോദരിയുടെ മകളായിട്ടാണ് വൃദ്ധി ഈ ചിത്രത്തിൽ വേഷമിട്ടത്. താരം അഭിനയിച്ച കുഞ്ഞിപ്പുഴു സീൻ ഇപ്പോഴും ആരാധകരുടെ മനസ്സിലുണ്ട്. നിരവധി തെന്നിന്ത്യൻ ചിത്രങ്ങളിൽ നിന്ന് ഉൾപ്പെടെ അവസരങ്ങൾ വന്നിട്ടുണ്ടെങ്കിലും ഏറ്റവും പുതിയതായി ഇനി പുറത്തിറങ്ങാനിരിക്കുന്ന ചിത്രം കടുവയാണ്. ഈ ചിത്രത്തിൽ പൃഥ്വിരാജിന്റെ മകളായിട്ടാണ് വൃദ്ധി വേഷമിടുന്നത്. മോഡലിങ്ങിലും ഒട്ടും പുറകിലല്ല കുട്ടിത്താരം.\nപ്രൊഫഷണൽ മോഡലുകളെ പോലും വെല്ലുന്ന തരത്തിലുള്ള വൃദ്ധി വിശാലിന്റെ ഫോട്ടോ ഷൂട്ടുകൾക്ക് ആരാധകർ ഏറെയാണ്. ഇപ്പോഴിതാ ഒരു ക്രിസ്തുമസ് സ്പെഷ്യൽ ഫോട്ടോഷൂട്ട് മായി ആണ് താരം എത്തിയിരിക്കുന്നത്. disha creations ഡിസൈൻ ചെയ്ത meroon hacoba wrap up കോസ്റ്റ്യൂം ഇൽ ആണ് താരം തിളങ്ങിയിരിക്കുന്നത്. പതിവുപോലെ പോസ്റ്റ് ചെയ്ത നിമിഷങ്ങൾക്കകം തന്നെ ചിത്രങ്ങൾ സോഷ്യൽ മീഡിയയിൽ വൈറലായി കഴിഞ്ഞു.\nഒരു വർഷം വരെ മല്ലി ഇല, പുതിന ഇല കേടാവില്ല ഇങ്ങനെ ചെയ്‌താൽ.!!\nഇനി ടെൻഷൻ വേണ്ട.. അടുക്കളയിലെ ഇത്രയും പ്രശ്നങ്ങൾക്ക് പരിഹാരം 😀👌\nഅച്ഛന്റെ കയ്യിലിരിക്കുന്ന ഈ കുഞ്ഞ് താരത്തെ മനസ്സിലായോ ? തെന്നിന്ത്യൻ സൂപ്പർ നായിക…\nകൊച്ചു ബാലികയെ കൊഞ്ചിച്ചും കളിപ്പിച്ചും ആരാധകരുടെ പ്രിയപ്പെട്ട ചിത്രാമ്മ.!! വീഡിയോ…\nആരാധകരുടെ ആവേശത്തിന് ഉത്തരമായി.!! മീത് മിറിക്ക് കുഞ്ഞ് പിറന്നു.!!സോഷ്യൽ മീഡിയയിൽ വൻ…\nഹായ് ഞാൻ ചേച്ചിയായേ.!! കുഞ്ഞനുജനെ താലോലിച്ച് നില ബേബി. ചിത്രങ്ങൾ പങ്കുവെച്ച് പേളി |…


ഇന്ദ്രൻസിന് തെറ്റിദ്ധാരണയുണ്ടായതാകാം, ജൂറിയോട് വിശദീകരണം ചോദിക്കില്ല, വിവാദത്തിൽ പ്രതികരിച്ച് മന്ത്രി സജി ചെറിയാൻ – Tip of India News\nഇന്ദ്രൻസിന് തെറ്റിദ്ധാരണയുണ്ടായതാകാം, ജൂറിയോട് വിശദീകരണം ചോദിക്കില്ല, വിവാദത്തിൽ പ്രതികരിച്ച് മന്ത്രി സജി ചെറിയാൻ\nതിരുവനന്തപുരം: കേരള സംസ്ഥാന ചലച്ചിത്ര പുരസ്കാര നിർണയത്തിൽ നിന്ന് ഹോം എന്ന സിനിമയെ ഒഴിവാക്കിയെന്ന വിവാദത്തിൽ പ്രതികരണവുമായി സാംസ്കാരിക വകുപ്പ് മന്ത്രി സജി ചെറിയാൻ. ആരോപണത്തിൽ ജൂറിയോട് വിശദീകരണം ചോദിക്കില്ലെന്നായിരുന്നു മന്ത്രിയുടെ പ്രതികരണം. പുരസ്കാരങ്ങൾ ആർക്കൊക്കെ നൽകണം എന്ന് നിർണയിക്കുന്നതിൽ ജൂറിക്ക് പരമാധികാരം നൽകിയിരുന്നു. എല്ലാ സിനിമകളും ജൂറി കണ്ടുവെന്നാണ് പറഞ്ഞത്. മികച്ച നിലയിലെ പരിശോധനയാണ് നടന്നതെന്നും മന്ത്രി വ്യക്തമാക്കി. ഇന്ദ്രൻസിന് തെറ്റിദ്ധാരണതുണ്ടായതാകാമെന്നും സജി ചറിയാൻ പറഞ്ഞു.\nഅതേസമയം അവാർ‍ഡ് നിർണയത്തിൽ സർക്കാർ ഇടപെടലുണ്ടായി എന്ന ആരോപണം മന്ത്രി തള്ളി. ഒരു ചിത്രം നല്ലതോ മോശമോ എന്ന് പറയേണ്ടത് താനല്ല എന്നും മന്ത്രി പറഞ്ഞു. നല്ല അഭിനയത്തിനുള്ള അവാർഡ് നൽകേണ്ടത് സർക്കാരിനാണെന്ന ഷാഫി പറമ്പിലിന്റെ പ്രസ്താവനയോടും മന്ത്രി പ്രതികരിച്ചു. നന്നായി അഭിനയിക്കുന്നവർക്ക് അല്ലേ അവാർഡ് നൽകാൻ കഴിയൂ എന്നായിരുന്നു മന്ത്രിയുടെ പ്രതികരണം. നന്നായി അഭിനയിച്ചാൽ അടുത്ത തവണ കോൺഗ്രസ് നേതാക്കളെ പരിഗണിക്കാമെന്നും ഇതിനായി വേണമെങ്കിൽ പ്രത്യേക ജൂറിയെ വയ്ക്കാമെന്നും മന്ത്രി സജി ചെറിയാൻ പരിഹസിച്ചു.\nജൂറി ചെയർമാനും സംഭവത്തിൽ പ്രതികരിച്ചിരുന്നു. എല്ലാം ജൂറി അംഗങ്ങളും ‘ഹോം’ സിനിമ കണ്ടുവെന്നും വിവാദം അനാവശ്യമാണെന്നും സയ്യിദ് മിർസ പറഞ്ഞു.\nസംസ്ഥാന ചലച്ചിത്ര അവാർഡിൽ നിന്നും ഹോം സിനിമയെ ഒഴിവാക്കിയതിൽ പരസ്യ പ്രതികരണവുമായി ഇന്ദ്രൻസ് രംഗത്തെത്തിയിരുന്നു. തനിക്ക് അവാര്‍ഡ് ലഭിക്കാത്തതില് വിഷമമില്ലെന്നും ‘ഹോം’ സിനിമയ്ക്ക് അവാര്‍ഡ് പ്രതീക്ഷിച്ചുവന്നുമായിരുന്നു ഇന്ദ്രൻസ് പറഞ്ഞത്. ഹോം സിനിമ ജൂറി കണ്ട് കാണില്ലെന്നും ഇന്ദ്രൻസ് പറ‍ഞ്ഞു. അവാര്‍ഡ് കിട്ടാത്തതിന് കാരണം നേരത്തേ കണ്ടുവച്ചിട്ടുണ്ടാകാമെന്നം വിജയ് ബാബുവിനെതിരായ കേസും അതിനൊരു കാരണമായിട്ടുണ്ടാകാമെന്നും ഇന്ദ്രൻസ് പ്രതികരിച്ചു. കേസിൽ വിജയ് ബാബു നിരപരാധിയാണെങ്കിൽ ജൂറി പിന്നീട് വിളിച്ച് നിലപാട് തിരുത്തുമോ എന്നും ഇന്ദ്രൻസ് ചോദിച്ചു.\nവില്ലനും ഞാന് തന്നെ ഹീറോയും ഞാന് തന്നെ\nഉപകാര സ്മരണയാണ് എന്ന് പറയില്ല,ജോജുവിന് അഭിനന്ദനങ്ങള്,വി.ഡി. സതീശന്


ന്യൂഡല്‍ഹി: കറന്‍സി നിരോധനം സംഘടിതമായ കൊള്ളയും നിയമപരമായ പിടിച്ചുപറിയുമാണെന്ന് മുന് പ്രധാനമന്ത്രി മന്‍മോഹന് സിങ് രാജ്യസഭയില്. കേന്ദ്ര സര്‍ക്കാറിനെ കെടുകാര്യസ്ഥതയുടെ ചരിത്രസ്മാരകമാക്കിയിരിക്കുകയാണ് ഈ നടപടിയെന്നും മന്‍മോഹന്‍സിങ് കുറ്റപ്പെടുത്തി. പ്രധാനമന്ത്രി നരേന്ദ്ര മോദിയുടെ സാന്നിധ്യത്തിലായിരുന്നു മന്‍മോഹന്‍െറ ആക്രമണം. കറന്‍സി നിരോധനം രാജ്യത്തിന്‍െറ സമ്പദ്ഘടനക്കുണ്ടാക്കിയ ആഘാതങ്ങളെക്കുറിച്ച് എണ്ണിയെണ്ണി പറഞ്ഞ മന്‍മോഹനുമുന്നില് നിശ്ശബ്ദമായി മോദി എല്ലാം കേട്ടിരുന്നു. ഉച്ചക്കുശേഷം അദ്ദേഹം സഭയില് എത്തിയതുമില്ല.\nഅഞ്ഞൂറിന്‍െറയും ആയിരത്തിന്‍െറയും നോട്ടുകള് അസാധുവാക്കിയത് കള്ളപ്പണത്തിന് തടയിടാനും വ്യാജനോട്ടുകള് ഭീകരപ്രവര്‍ത്തനത്തിന് ഉപയോഗിക്കുന്നത് തടയാനുമാണ് എന്ന് പ്രധാനമന്ത്രി പറയുന്നു. ഈ ലക്ഷ്യങ്ങളോട് വിയോജിക്കുന്നില്ലെന്ന് മന്‍മോഹന് പറഞ്ഞു. എന്നാല്, നടപടിക്രമങ്ങളില് ചരിത്രപരമായ പിഴവുകള് സംഭവിച്ചിരിക്കുന്നു. ഇപ്പോഴത്തെ·നടപടി രാജ്യത്തിന്‍െറ കറന്‍സി വ്യവസ്ഥയിലും ബാങ്കിങ് സമ്പ്രദായത്തിലുമുള്ള ജനങ്ങളുടെ വിശ്വാസമാണ് ദുര്‍ബലപ്പെടുത്തിയത്. തങ്ങള് നിക്ഷേപിച്ച സ്വന്തം പണം ബാങ്കുകളില്‍നിന്ന് പിന്‍വലിക്കാന് അനുവദിക്കാത്ത ഏതെങ്കിലും ഒരു രാജ്യത്തിന്‍െറ ഉദാഹരണം പ്രധാനമന്ത്രിക്ക് പറയാന് കഴിയുമോ എന്ന് മന്‍മോഹന് സിംഗ് മോദിയെ വെല്ലുവിളിച്ചു. ഇത് കാര്‍ഷികമേഖലയെയും ചെറുകിട വ്യവസായങ്ങളെയും മാത്രമല്ല, രാജ്യത്തെ ഏതൊരു വ്യക്തിയെയും ദോഷകരമായി ബാധിക്കും. ഈ നടപടിമൂലം രാജ്യത്തിന്‍െറ മൊത്തം ആഭ്യന്തര ഉല്‍പാദനം രണ്ടു ശതമാനം കണ്ട് താഴോട്ട് പോരുമെന്ന് സിംഗ് മുന്നറിയിപ്പ് നല്‍കി. പെരുപ്പിച്ച കണക്കല്ല ഇത്. ഈ പദ്ധതി എങ്ങനെ ഫലപ്രദമായി നടപ്പാക്കുമെന്നതിനുള്ള നിര്‍ദേശം പ്രധാനമന്ത്രി കൊണ്ടുവരണം. അതോടൊപ്പം സാധാരണക്കാര്‍ക്കുണ്ടായ ദുരിതം കുറക്കാനും നടപടി വേണം.\nഈ നടപടികൊണ്ട് ഹ്രസ്വകാലത്തേക്ക് മാത്രമാണ് ദുരിതമെന്നും ദീര്‍ഘകാലത്തേക്ക് നല്ലതാണെന്നും ന്യായീകരിക്കുന്നതിനെയും മന്‍മോഹന് പരിഹസിച്ചു. ‘ദീര്‍ഘകാലം കഴിയുമ്പോള് നമ്മളെല്ലാം മരിച്ചിട്ടുണ്ടാകും’ എന്ന പ്രമുഖ സാമ്പത്തിക ശാസ്ത്രജ്ഞന് ജോണ് മെയ്നാഡ് കെയിന്‍സിന്‍െറ വാക്കുകള് കൊണ്ടാണ് സിംഗ് നേരിട്ടത്. അമ്പത് ദിവസം കാത്തിരിക്കണമെന്നാണ് പ്രധാനമന്ത്രി പറഞ്ഞത്. ശരിയാണ്, 50 ദിവസം ചെറിയ കാലയളവാണ്. എന്നാല്, പാവങ്ങളെ സംബന്ധിച്ച് 50 ദിവസത്തെ പീഡനം തന്നെ ദുരന്തഫലമാണുണ്ടാക്കുക. അതുകൊണ്ടാണ് അറുപത്തഞ്ചോ അതില് കൂടുതലോ പേര് മരിച്ചത്. അതിനാല്, ഒരു രാത്രികൊണ്ട് പ്രധാനമന്ത്രി അടിച്ചേല്‍പ്പിച്ച തീരുമാനത്തിന്‍െറ ഫലമായി സാധാരണ ജനങ്ങള്‍ക്കുണ്ടായ പ്രയാസങ്ങളുടെ അന്തിമഫലം എന്താകുമെന്ന് അറിയില്ലെന്ന് എല്ലാ ഉത്തരവാദിത്തത്തോടുംകൂടി പറയുകയാണ്.\nപണം പിന്‍വലിക്കുന്നതു സംബന്ധിച്ച് എല്ലാ ദിവസവും പുതിയ ചട്ടങ്ങള് കൊണ്ടുവരുകയാണ്. പ്രധാനമന്ത്രിയുടെയും ധനമന്ത്രിയുടെയും ഓഫിസുകളുടെയും റിസര്‍വ് ബാങ്കിന്‍െറയും പിടിപ്പുകേടാണിത് കാണിക്കുന്നത്. റിസര്‍വ് ബാങ്കിനെതിരെ ഉയരുന്ന വിമര്‍ശനങ്ങളെ പൂര്‍ണമായും ന്യായീകരിക്കേണ്ടിവന്നതില് ദുഃഖമുണ്ടെന്ന് മുന് റിസര്‍വ് ബാങ്ക് ഗവര്‍ണര് കൂടിയായ മന്‍മോഹന് സിംഗ് പറഞ്ഞു.\nഇക്കാര്യത്തില് കൂടുതലെന്തെങ്കിലും പറയാനാഗ്രഹിക്കുന്നില്ല. ബഹുഭൂരിപക്ഷം ജനങ്ങളും അനുഭവിക്കുന്ന ദുരിതം കുറക്കാന് പ്രായോഗിക നടപടികള് കണ്ടത്തെണമെന്ന് പ്രധാനമന്ത്രിയോട് അഭ്യര്‍ഥിക്കുകയാണ്. അസംഘടിതമേഖലയിലാണ് രാജ്യത്തെ·90 ശതമാനവും തൊഴിലെടുക്കുന്നത്. 55 ശതമാനം വരുന്ന കര്‍ഷക തൊഴിലാളികളും ദുരിതത്തിലാണ്. ഗ്രാമീണമേഖലയിലെ വലിയ വിഭാഗത്തിന് സേവനം നല്‍കുന്ന സഹകരണ ബാങ്കുകളെ പണം കൈകാര്യം ചെയ്യുന്നതില്‍നിന്ന് വിലക്കി. അതോടെ സഹകരണ ബാങ്കിംഗ് സമ്പ്രദായം പ്രവര്‍ത്തന രഹിതമായി. യഥാര്‍ഥത്തില് ഇത് ജനങ്ങള്‍ക്കുമേലുള്ള സംഘടിതമായ കൊള്ളയും നിയമപരമായ പിടിച്ചുപറിയുമാണ്. ആരുടെയും വീഴ്ചകള് കുത്തിപ്പൊക്കാന് ആഗ്രഹിക്കുന്നില്ലെന്നും ജനങ്ങളുടെ ദുരിതമകറ്റാന് പ്രധാനമന്ത്രി ഈ വൈകിയവേളയിലെങ്കിലും പരിഹാര നടപടികളെടുക്കുമെന്നാണ് പ്രതീക്ഷിക്കുന്നതെന്നും പറഞ്ഞാണ് മന്‍മോഹന് സിംഗ് അവസാനിപ്പിച്ചത്.\nസൗദി അതിര്‍ത്തിയില് വീണ്ടും ഷെല്ലാക്രമണം; മലയാളി യുവാവ് മരിച്ചു\nബാര് കോഴയുടെ തുടരന്വേഷണത്തില് തൃപ്തനല്ല- ബിജു രമേശ്


മൂന്ന് കുഞ്ഞന്മാരും കൂടി ജനാധിപത്യത്തിന്റെ അടിത്തറ തകര്‍ത്തു; ഈ മൂവര് സംഘം കേരളത്തിലെ ഏറ്റവും വലിയ കൊള്ള സംഘം: പി.സി. ജോര്‍ജ് - Malayalam Daily News\nJun 8, 2018 സ്വന്തം ലേഖകന്\nപത്തനംതിട്ട: മാണി കോണ്‍ഗ്രസിന് രാജ്യസഭാ സീറ്റ് നല്‍കിയതിനെ പരിഹസിച്ച് പിസി ജോര്‍ജ് രംഗത്ത്. മൂന്ന് കുഞ്ഞന്മാര് ജനാധിപത്യത്തിന്റെ അടിത്തറ തകര്‍ത്തെന്ന് പി.സി ജോര്‍ജ് പറഞ്ഞു. വെറും6എംഎല്‍എമാരുള്ള മാണി കോണ്‍ഗ്രസില് കെപിസിസി ലയിച്ചെന്നും കുഞ്ഞൂഞ്ഞും, കുഞ്ഞുമാണിയും, കുഞ്ഞാപ്പയും കേരളം കണ്ട എറ്റവും വലിയ കൊള്ളസംഘമാണെന്നും പി.സി ജോര്‍ജ് പത്തനംതിട്ടയില് പറഞ്ഞു.\nയുഡിഎഫിന്റെ രാജ്യസഭാ സീറ്റ് കേരളാ കോണ്‍ഗ്രസ് മാണിയ്ക്ക് നല്‍കിയതിനെ പരിഹസിച്ചുകൊണ്ടായിരുന്നു പിസി ജോര്‍ജ് പ്രതികരിച്ചത്. കുഞ്ഞൂഞ്ഞും, കുഞ്ഞുമാണിയും, കുഞ്ഞാപ്പയും എന്ന3കുഞ്ഞന്മാര് ജനാധിപത്യത്തിന്റെ അടിത്തറ തകര്‍ത്തെന്ന് പി.സി.ജോര്‍ജ് പറഞ്ഞു.\nരാജ്യസഭാ സീറ്റും4നിയമസഭാ സീറ്റും നല്‍കാമെന്ന് വാഗ്ദാനം നല്‍കിയതിനാലാണ് ചെങ്ങന്നൂര് തിരഞ്ഞെടുപ്പില് യു.ഡി.എഫിനെ മാണി പിന്‍തുണച്ചത്. അതിന്റെ അടിസ്ഥാനത്തിലാണ് ഇപ്പോള് രാജ്യസഭാ സീറ്റ് നല്‍കിയത്. അടുത്ത നിയമസഭാ തെരഞ്ഞടുപ്പ് കഴിയുമ്പോള് യു.ഡി.എഫ് ഉണ്ടാവില്ലെന്നും അവിടെ ബിജെപിയുടെ വളര്‍ച്ചയ്ക്ക് അത് കാരണമാകുമെന്നും പിസി ജോര്‍ജ് പറഞ്ഞു.ബിജെപിയുടെ രംഗപ്രവേശത്തിന്3കുഞ്ഞന്മാര്‍ക്ക് കൈക്കൂലി കൊടുത്തിട്ടുണ്ടോ എന്ന് സംശയിക്കുന്നതായും അദ്ദേഹം പറഞ്ഞു.\nമാണി കോണ്‍ഗ്രസില് രാജ്യസഭാ എംപിയാകാന് കാത്തിരിക്കുന്നവര് നിരവധി ഉണ്ടെന്നും ഒരു പിളര്‍പ്പ് ആ പാര്‍ട്ടിയില് ഉടന് ഉണ്ടാവുമെന്നും പിസി ജോര്‍ജ് പറഞ്ഞു.\nApr 19, 2019 സ്വന്തം ലേഖകന് 0\nതൊടുപുഴ: കേരള രാഷ്ട്രീയത്തിലെ വിവാദ എം‌എല്‍എയായ പി.സി. ജോര്‍ജ്ജ് വീണ്ടും രംഗത്ത്. കന്യകാ മാതാവ് ഇരിക്കുന്നത് താമരയിലാണെന്നും മാതാവിനെ സംരക്ഷിക്കുന്നതു താമരയായ...\nപത്തനംതിട്ട: പി. സി ജോര്‍ജ് എംഎല്‍എയുടെ നേതൃത്വത്തിലുള്ള ‘കേരള ജനപക്ഷം സെക്യുലര് പാര്‍ട്ടി’ എന്.ഡി.എ.യില് ചേര്‍ന്നു. ബിജെപി സംസ്ഥാന അധ്യക്ഷന് പി.എസ്...\nFeb 7, 2019 സ്വന്തം ലേഖകന് 0\nകൊച്ചി : അധോലോക കുറ്റവാളി രവി പൂജാരി വിളിച്ച് ഭീഷണിപ്പെടുത്തിയെന്ന പിസി ജോര്‍ജ് എംഎല്‍എയുടെ വെളിപ്പെടുത്തല് വാസ്തവമാണെന്നതിന് തെളിവുകള് ലഭിച്ചു. ജോര്‍ജിന്റെ...


അംബാനിയുടെ വസതിക്കു സമീപം സ്ഫോടകവസ്തു: കാറുടമ മരിച്ച നിലയില് - Express Kerala\nമുംബൈ: വ്യവസായി മുകേഷ് അംബാനിയുടെ വീടിന് സമീപം ബോംബ് കണ്ടെത്തിയ സംഭവത്തില്, കാറിന്റെ ഉടമയെ മരിച്ച നിലയില് കണ്ടെത്തി. മാന്‍സുഖ് ഹിരണ് എന്നയാളെയാണ് പൊലീസ് മരിച്ച നിലയില് കണ്ടെത്തിയത്.ഇയാൾ ആത്മഹത്യ ചെയ്തതാണെന്നാണ് പ്രാധമിക നിഗമനം. സംഭവത്തിൽ അന്വേഷണം പുരോഗമിക്കുകയാണ്.\nഫെബ്രുവരി 26നാണ് മുകേഷ് അംബാനിയുടെ മുംബൈയിലെ വസതിക്ക് സമീപം ബോംബ് നിറച്ച കാർ ഉപേക്ഷിക്കപ്പെട്ട നിലയിൽ കണ്ടെത്തിയത്. 20 ജലാറ്റിൻ സ്റ്റിക് നിറച്ച സ്‌കോർപിയോ കാർ ആണ് കണ്ടെത്തിയത്. അന്വേഷണത്തില് കാറിന്റെ ഉടമയെ പൊലീസ് തിരിച്ചറിഞ്ഞിരുന്നു. കഴിഞ്ഞ ഒരുവര്‍ഷമായി ഈ കാര് ഉപയോഗിച്ചിട്ടില്ലെന്നായിരുന്നു ഉടമയുടെ മൊഴി.\nപിന്നീടാണ് ഇയാളെ മരിച്ച നിലയില് കണ്ടെത്തിയത്.\nവീട്ടമ്മയുടെ മരണം കൊലപാതകമെന്ന് ആരോപണം\nപുണെയിൽ പിതാവ് പെൺകുട്ടികളെ ട്രക്ക് കയറ്റിക്കൊന്നു


എട്ടുവയസുകാരിയെ ബലാത്സംഗം ചെയ്തു കൊലപ്പെടുത്തി; അയല്‍വാസി അറസ്റ്റില് - FUTURELINE\nഎട്ടുവയസുകാരിയെ ബലാത്സംഗം ചെയ്തു കൊലപ്പെടുത്തി; അയല്‍വാസി അറസ്റ്റില്\nഎട്ടുവയസുകാരിയെ ബലാത്സംഗം ചെയ്തു കൊലപ്പെടുത്തിയ അയല്‍വാസിയെ പൊലീസ് അറസ്റ്റു ചെയ്തു. വടക്കന് കര്‍ണാടകയിലെ കല്‍ബുര്‍ഗി ജില്ലയിലെ ചിഞ്ചോളി താലൂക്കിലാണ് സംഭവം. പ്രതി കുട്ടിയ്ക്ക് മിഠായി നല്‍കി വീട്ടില് കൊണ്ടുപോയി ബലാത്സംഗം ചെയ്യുകയായിരുന്നു. ശേഷം കൊലപ്പെടുത്തി മുല്ലമാരി ജലസേചന പദ്ധതിയോട് ചേര്‍ന്നുള്ള കനാലിന് സമീപം മൃതദേഹം ഉപേക്ഷിച്ചു.\nസ്കൂളില് പോയ പെണ്‍കുട്ടി ഇന്നലെ വൈകുന്നേരം തിരിച്ചെത്താതായതോടെ മാതാപിതാക്കളും അയല്‍വാസികളും തിരയാന് തുടങ്ങി. ഉച്ചയോടെ അയല്‍വാസിയായ യെല്ലപ്പയ്ക്കൊപ്പം എട്ടുവയസുകാരിയെ കണ്ടതായി ദൃക്‌സാക്ഷികള് പറഞ്ഞു. തുടര്‍ന്ന് പൊലീസിനെ അറിയിക്കുകയും ചെയ്തു.\nപരാതികളുടെ അടിസ്ഥാനത്തില് ഇയാളെ പൊലീസ് അറസ്റ്റ് ചെയ്യുകയായിരുന്നു. തുടര്‍ന്ന് പരിസരവാസികള് നടത്തിയ പരിശോധനയിലാണ് മൃതദേഹം കണ്ടെത്തിയത്. തുടര്‍ന്ന് പൊലീസ് എത്തി പരിശോധിച്ചപ്പോള് പ്രതിയുടെ അടിവസ്ത്രവും അടുത്തായി ചോരത്തുള്ളികളും കണ്ടെത്തി.\nPrevious: മരടിലെ ഫ്ലാറ്റുകൾ പൊളിക്കുന്ന കാര്യത്തിൽ വീഴ്ച ഉണ്ടായെന്ന് കലക്ടര്\nNext: സ്കൂള് കുട്ടികള്‍ക്ക് വിളമ്പിയ ഉച്ചഭക്ഷണത്തില് ചത്ത എലി..!!\nശക്തമായ കാറ്റ് വീശാന് സാധ്യത; മത്സ്യ തൊഴിലാളികളോട് കടലില് പോകരുതെന്ന് മുന്നറിയിപ്പ്..!!\nഉത്തര്‍പ്രദേശില് എസ് പി നേതാവിനെ വെടിവെച്ചു കൊന്നു..!!\nതെരഞ്ഞെടുപ്പു ഫണ്ട് മോഷണം; പരാതിയില് നിന്ന് രാജ് മോഹന് ഉണ്ണിത്താന് പിന്‍മാറുന്നു..!!


Horoscope Today, 25 January, 2019: നിങ്ങളുടെ ഇന്നത്തെ ദിവസം\nHoroscope Today, 25 ജനുവരി 2019: നിങ്ങളുടെ ഇന്നത്തെ ദിവസം എങ്ങനെ എന്ന് പീറ്റര് വിഡല് എഴുതുന്നു\nJanuary 25, 2019 12:26:19 am\nനക്ഷത്രങ്ങൾ നമ്മോടു പറയുന്നത് ചെയ്യുക എന്നതല്ല ജ്യോതിഷം എന്ന് നിങ്ങളെ ഓർമ്മപ്പെടുത്തേണ്ട സമയമാണിത്, നല്ലരീതിയിൽ മുന്നോട്ടു പോകുന്നതിനുള്ള വഴികൾ കണ്ടെത്തുക എന്നതാണതുകൊണ്ടുദ്ദേശിക്കുന്നത്. നമുക്ക് വേണ്ടി മാത്രമല്ല എല്ലാവരുടെയും നന്മക്കുവേണ്ടി പ്രവർത്തിക്കുക എന്നതാണ് ജ്യോതിഷം നിർദ്ദേശിക്കുന്നത്. എല്ലാവരും സന്തോഷത്തോടെയും ഐശ്വര്യത്തോടെയും ആയിരുന്നാൽ നമ്മളും കൂടുതൽ മെച്ചപ്പെട്ട അവസ്ഥയിൽ ആയിത്തീരുമെന്നതാണു തത്വം.\nസാമ്പത്തികവും വാണിജ്യപരവുമായ വ്യവഹാരങ്ങളുടെ കാര്യത്തിൽ മറ്റൊരാളാണ് കുറ്റക്കാരാനെന്നു നടിക്കുന്നതിലോ ചെയ്ത ഉടമ്പടി അപക്വമായിരുന്നു എന്ന് സങ്കൽപ്പിച്ചിട്ടോ ഒരു പ്രയോജനവുമില്ല. ഭൂതകാലത്തെ പിന്നിൽ ഉപേക്ഷിച്ച്, ഭാഗ്യം കണ്ടെത്തുക. എങ്കിലും, സ്നേഹമായിരിക്കും ഏറ്റവും ഉത്കൃഷ്ടമായ നിധി എന്ന് ഓർമ്മിക്കുക.\nനിങ്ങളുടെ എല്ലാ തരത്തിലുള്ള കഴിവുകളും ലോകം അറിയണമെന്ന് നിങ്ങൾ തീവ്രമായി ആഗ്രഹിക്കുന്നു. ഒരു മുന്നറിയിപ്പ്-നിങ്ങൾ സങ്കല്പിക്കുന്നതുപോലെ എല്ലാ മേഖലകളിലും നിങ്ങൾക്ക് നൈസർഗികമായ സിദ്ധി ഉണ്ടാവണമെന്നില്ല. മറ്റുള്ളവരെ ആകർഷിക്കണമെന്നു തീരുമാനിച്ച് അതിനായി തുനിഞ്ഞിറങ്ങുകയാണെങ്കിൽ, നിങ്ങൾ വിദഗ്ധരുടെ അഭിപ്രായം തേടേണ്ടതാണ്, അല്ലെങ്കിൽ നിങ്ങളതിൽ പരാജയപ്പെടും.\nആകസ്മിക കണ്ടുമുട്ടലുകൾ പോലും മോഹിപ്പിക്കുന്ന ബന്ധങ്ങളിലേക്ക് നയിക്കും എന്നാണ് സ്നേഹത്തിന്റെ ദേവതയായ ശുക്രനും മറ്റനേകം ഗ്രഹങ്ങളുമായുള്ള ബന്ധം കൽപ്പിക്കുന്നത്. .മുൻപ് സങ്കല്പിച്ചിട്ടില്ലാത്ത വിധത്തിൽ നിങ്ങളെ ആകർഷിക്കുന്ന ഒരാളെ കണ്ടെത്താനാകും. വൈകാരിക സംതൃപ്തിയിലേക്കും സന്തോഷത്തിലേക്കും നയിക്കുന്ന വാഗ്ദാനങ്ങൾക്കുള്ള മാർഗങ്ങളൊന്നും തിരസ്കരിക്കരുത്.\nകർക്കിടകം രാശി (ജൂൺ 22 -ജുലൈ 23)\nവ്യക്തിപരവും ഗാർഹികവുമായ വിഷയങ്ങളിൽ കൂടുതൽ വിശാലമനസ്കൻ ആയാൽ എങ്ങനെയുണ്ടാവും? ഈ വാരം അവസാനിക്കുന്നതിനു മുൻപായി കൂടുതൽ സഹനശീലരാകുവാനുള്ള ഉറച്ച തീരുമാനം കൈക്കൊള്ളുക, അല്ലെങ്കിൽ മറ്റാരെങ്കിലും കൂടുതൽ ശല്യക്കാരനാകുകയും അത് നിങ്ങളെയൊടുവിൽ ഭ്രാന്തമായ അവസ്ഥയിലെത്തിക്കുകയും ചെയ്യാം.\nനിലവിലുള്ള ഗ്രഹങ്ങളുടെ പ്രവർത്തനം നിങ്ങളുടെ ഊർജ്ജവും സമയവും സംരക്ഷിക്കാൻ നിങ്ങളെ നിർബന്ധിക്കും. മനുഷ്യൻ അപ്പം കൊണ്ട് മാത്രമല്ല ജീവിക്കുന്നത് എന്ന പ്രശസ്തമായ ചൊല്ല് ഓർക്കുക. ശരിയായ സംതൃപ്തിയും സാഫല്യവും അനുഭവപ്പെടണമെങ്കിൽ നിങ്ങളുടെ ആത്മചൈതന്യത്തെ പരിപോഷിപ്പിക്കണം.\nസ്വയമായി കൂടു മെനയാവുന്ന അത്ര നല്ല സ്ഥിതിയിലാണ് നിങ്ങൾ ഇപ്പോൾ, അതിനാൽ നിങ്ങളെ പിന്നിലാക്കുവാൻ മാറ്റുള്ളവരെ അനുവദിക്കരുത്. നിങ്ങളുടെ സാമൂഹിക നക്ഷത്രങ്ങൾ ഉജ്ജ്വലമായി തിളങ്ങുന്നു, അതിനാൽ വ്യക്തിപരമായ നേട്ടങ്ങളിൽ വിഷമതകൾ ഉണ്ടാകില്ല. പങ്കാളിയുടെ ഭാഗ്യത്തിൽ നിങ്ങളും പങ്കുകാരനായേക്കാം.\nനിങ്ങളുടെ രാശിയിലെ വളരെ നിർണ്ണായകമായ കാര്യങ്ങളുടെ ഒരു പരമ്പര ഇപ്പോൾ അതിന്റെ അന്ത്യത്തിലേയ്ക്കടുക്കുകയാണ്. എന്നാൽ എല്ലാം കെട്ടടങ്ങിക്കഴിയുമ്പോൾ നിങ്ങൾ വളരെ ഗംഭീരമായി പ്രവർത്തിച്ചു എന്നു കാണാമെന്നു ഞാൻ കരുതുന്നു, കുറഞ്ഞ പക്ഷം നിങ്ങളൊരിക്കൽ ഭയപ്പെട്ടതിനേക്കാൾ നന്നായിട്ടെങ്കിലും. സ്നേഹമുള്ള ഒരാൾ, അവർക്കായി നിങ്ങൾ ചെയ്ത പ്രയത്നത്തെ അഭിനന്ദിക്കാൻ തുടങ്ങും.\nഎന്തിനാണ് തിടുക്കം? എല്ലാ അർഥത്തിലും വേഗത കുറക്കുക, നിങ്ങളുടെ സാഹചര്യം മനസിലാക്കുക. കാര്യങ്ങൾ അല്പം വൈകിപ്പിക്കാവുന്നതേയുള്ളു. അതു നിങ്ങൾക്കു കൂടുതൽ സമയം നൽകും. നിങ്ങളുടെ മഹത്തായ ഗതിമാറ്റത്തിന് മറ്റുള്ളവർ നിങ്ങളെ അനുവദിക്കേണ്ടതാണ്. അവർ അങ്ങനെ ചെയ്തില്ലെങ്കിൽ നിങ്ങൾക്കത് മടുപ്പുണ്ടാക്കും.\nചന്ദ്രൻ ചെയ്തിരിക്കുന്നതു ഒരു നല്ല പ്രവൃത്തിയാണെന്നു പ്രത്യാശിക്കാം, ഇപ്പോൾ പ്രവൃത്തിമേഖലയിൽ പ്രത്യാശയുടെ ഒരു കിരണം തിരിച്ചറിയാൻ നിങ്ങൾക്ക് സാധിക്കും. അബദ്ധങ്ങൾ ചെയ്യണമെന്ന് നിങ്ങൾ തന്നെ തീരുമാനിച്ചാലേ അഭിവൃദ്ധിയുണ്ടാകാതിരിക്കൂ. എല്ലാ പ്രാഥമിക മുൻകരുതലുകളുമെടുത്താൽ അതുകൊണ്ടുമാത്രം നിങ്ങൾക്കു വിജയിക്കുവാനാകും.\nജീവിതം എല്ലായ്പ്പോഴും എല്ലാവരോടും കരുണ കാട്ടണമെന്നില്ല. അടുത്തിടെ ഉണ്ടായ സംഭവവികാസങ്ങൾ ഏറ്റവും അടുത്ത ഒരാളെ നിങ്ങളിൽ നിന്ന് അകറ്റിയേക്കാം. അത് നിങ്ങളെ വൈകാരികമായി തകർക്കാനിടയുണ്ട്. നിങ്ങൾക്ക് സഹാനുഭൂതിയുണ്ടെങ്കിൽ ,എനിക്കറിയാം നിങ്ങൾക്ക് അതുണ്ടെന്ന് , മുറിവേറ്റ ആത്മാക്കളെ കണ്ടെത്തി അവർക്കു ആവശ്യമായ സഹായം ചെയ്യും.\nഔദ്യോഗികവും വൈകാരികവുമായ വിഷയങ്ങളിലെ നിങ്ങളുടെ എല്ലാ പ്രശ്നങ്ങൾക്കും കാരണം നിങ്ങളുടെ ആത്മ വിശ്വാസക്കുറവാണ്. ഇപ്പോൾ മുതൽ ഭാവിയെപ്പറ്റിയുള്ള ശുഭപ്രതീക്ഷയോടുകൂടി പ്രയത്‌നം തുടരുക. നിങ്ങളിൽ തന്നെ നിങ്ങൾക്ക് വിശ്വാസമില്ലെങ്കിൽ മറ്റൊരാൾക്ക് നിങ്ങളെ പിന്തുണയ്ക്കുവാൻ ബുദ്ധിമുട്ടായിരിക്കും.\nഒരു വേർപിരിയലിനു തയ്യാറാണെങ്കിൽ, നിങ്ങൾക്കു കുറച്ചുകൂടി നന്നായി പ്രവർത്തിക്കാൻ കഴിയും. ഇപ്പോഴുള്ള ശുക്രന്റെ സ്ഥാനക്രമം നിങ്ങളുടെ ജാതകത്തിലെ അനുകൂല മേഖലകളിലാണ്. ചില കൗതുകങ്ങൾ ഉടനെ സംഭവിച്ചേക്കാം. കുറഞ്ഞത് നിങ്ങളുടെ പെരുമാറ്റത്തിലെങ്കിലും സ്വയം മാറ്റം വരുത്തുവാൻ തുടങ്ങാം.\nWeb Title: Horoscope today malayalam january 25 2019 aries capricorn taurus scorpio sagittarius gemini cancer check astrology prediction


When Aishwarya Rai Asked Abhishek Bachchan To Don't Act With Priyanka Chopra - Malayalam Filmibeat\n| Published: Wednesday, September 8, 2021, 13:00 [IST]\nബോളിവുഡിലെ സൂപ്പര് നായികയാണ് ഐശ്വര്യ റായ്. ലോക സുന്ദരി പട്ടം നേടി സിനിമയിലെത്തിയ ഐശ്വര്യ തമിഴിലൂടെയായിരുന്നു കരിയര് ആരംഭിച്ചത്. പിന്നീട് താരം ബോളിവുഡിന്റെ താരറാണിയായി മാറുകയായിരുന്നു. നിരവധി ഹിറ്റുകള് സമ്മാനിച്ച നായികയാണ് ഐശ്വര്യ. ഇന്നും തന്റെ താരപദവിയ്ക്ക് യാതൊരു മങ്ങലും വരുത്താതെ ഐശ്വര്യ കാത്തു സൂക്ഷിക്കുന്നുണ്ട്. പല പ്രമുഖ സംവിധായകരുടേയും ചിത്രങ്ങളില് അഭിനയിച്ചിട്ടുണ്ട് ഐശ്വര്യ.\nനടന് അഭിഷേക് ബച്ചന് ആണ് ഐശ്വര്യയുടെ ഭര്‍ത്താവ്. ഇരുവരും നാളുകള് പ്രണയിച്ച ശേഷമായിരുന്നു വിവാഹിതരാകുന്നത്. ആരാധ്യ എന്നൊരു മകളാണ് ദമ്പതികള്‍ക്കുള്ളത്. പരസ്പരം ഐശ്വര്യയും അഭിഷേകും കാണിക്കുന്ന ബഹുമാനവും ഇരുവര്‍ക്കിടയിലെ സ്‌നേഹവുമെല്ലാം പലപ്പോഴും ആരാധകര്‍ക്കിടയിലും സോഷ്യല് മീഡിയയിലുമെല്ലാം ചര്‍ച്ചയായി മാറാറുണ്ട്. ജീവിതത്തിലെ തീരുമാനങ്ങളില് മാത്രമല്ല സിനിമയുടെ തിരഞ്ഞെടുപ്പില് പോലും ഐശ്വര്യയുടെ സ്വാധീനം അഭിഷേകിനുണ്ട്.\nഒരിടവേളയ്ക്ക് ശേഷം അഭിഷേക് ബച്ചന് ശക്തമായ തിരിച്ചുവരവിനുള്ള ശ്രമത്തിലാണ്. അനുരാഗ് കശ്യപിന്റെ മന്‍മര്‍സിയാന് ആയിരുന്നു ഇതിന്റെ തുടക്കം. ചിത്രത്തിലെ വേഷം ഏറെ ശ്രദ്ധിക്കപ്പെട്ടിരുന്നു. അതുകൊണ്ട് തന്നെ പിന്നീടുള്ള അഭിഷേകിന്റെ തിരഞ്ഞെടുപ്പുകള് വളരെ സൂക്ഷ്മമായിരിക്കണമെന്ന കാര്യത്തില് ഐശ്വര്യയ്ക്കും നിര്‍ബന്ധമുണ്ടായിരുന്നു. എന്നാല് ഈ സൂക്ഷ്മത കാരണം അഭിഷേകിന് നഷ്ടപ്പെട്ടൊരു മികച്ച സിനിമയായിരുന്നു ദ സ്‌കൈ ഈസ് പിങ്ക്.\nസൊണാലി ബോസ് സംവിധാനം ചെയ്ത ചിത്രം ആയിഷ ചൗധരിയുടെ ജീവിതമായിരുന്നു പറഞ്ഞിരുന്നത്. ചിത്രത്തില് ആയിഷയുടെ പിതാവ് വേഷമായിരുന്നു അഭിഷേകിന് ഓഫര് ചെയ്തിരുന്നത്. അമ്മയുടെ വേഷം ചെയ്തത് പ്രിയങ്ക ചോപ്രയായിരുന്നു. എന്നാല് ഈ വേഷം അഭിഷേക് നിരസിക്കുകയായിരുന്നു. പിന്നീട് ഈ വേഷം ചെയ്തത് ഫര്‍ഹാന് അക്തറാണ്. ചിത്രം വന് വിജയമായി മാറുകയും ചെയ്തു. പ്രധാന വേഷത്തിലെത്തിയ പ്രിയങ്ക, സൈറ വസീം, ഫര്‍ഹാന് അക്തര് തുടങ്ങിയവരുടെ പ്രകടനം ഏറെ പ്രശംസിക്കപ്പെടുകയും ചെയ്തു. പ്രിയങ്കയുടെ അവസാനം പുറത്തിറങ്ങിയ ബോളിവുഡ് ചിത്രവുമാണ് ദ സ്‌കൈ ഈസ് പിങ്ക്.\nഈ ചിത്രത്തോട് അഭിഷേക് നോ പറയാന് കാരണം ഐശ്വര്യയായിരുന്നുവെന്നാണ് റിപ്പോര്‍ട്ടുകള് പറയുന്നത്. അമ്മയും മകളും തമ്മിലുള്ള ബന്ധത്തിന്റെ കഥയായിരുന്നു ചിത്രം സംസാരിച്ചത്. അതുകൊണ്ട് തന്നെ പ്രിയങ്കയുടേയും സൈറ വസീമിന്റെ പ്രകടനത്തിനായിരുന്നു കൂടുതല് ശ്രദ്ധ ലഭിക്കുക. അച്ഛന് വേഷത്തിലെത്തുന്ന അഭിഷേകിനെ ശ്രദ്ധിക്കില്ലെന്നുമായിരുന്നു ഐശ്വര്യയുടെ ആശങ്ക. ഇതോടെ ബച്ചന് ജൂനിയര് ചിത്രത്തോട് നോ പറഞ്ഞു. അഭിഷേക് നോ പറഞ്ഞതോടെ ആ വേഷത്തിലേക്ക് ഫര്‍ഹാന് അക്തര് എത്തുകയായിരുന്നു. മന്‍മര്‍സിയാന് പോലെ തിളങ്ങാന് സാധിക്കുന്ന സിനിമകള് ആയിരിക്കണമെന്നായിരുന്നു ഐശ്വര്യയുടെ നിലപാട്.\nഅതേസമയം പ്രിയങ്ക ചോപ്രയുടെ വേഷത്തില് ഐശ്വര്യയെയായിരുന്നു പരിഗണിച്ചിരുന്നതെന്നും എന്നാല് പിന്നീട് പ്രിയങ്കയിലേക്ക് എത്തുകയായിരുന്നുവെന്നും റിപ്പോര്‍ട്ടുകളുണ്ട്. അതും അഭിഷേകിന്റെ പിന്മാറ്റത്തിന്റെ കാരണമായി പറയപ്പെടുന്നുണ്ട്. ഒരുകാലത്ത് അഭിഷേകും പ്രിയങ്കയും തമ്മില് അടുപ്പത്തിലാണെന്നും അത് ഐശ്വര്യയെ അലട്ടിയിരുന്നുവെന്നും റിപ്പോര്‍ട്ടുകളുണ്ടായിരുന്നു. ഐശ്വര്യയുമായുള്ള വിവാഹത്തിന് മുമ്പായിരുന്നു ഇത്. പിന്നീട് ഗോസിപ്പുകള് നിരസിച്ചു കൊണ്ട് പ്രിയങ്ക തന്നെ രംഗത്ത് എത്തുകയായിരുന്നു.\nAlso Read: റാണി മുഖര്‍ജിയേയും ഗോവിന്ദയേയും ഹോട്ടല് മുറിയില് കണ്ടെന്ന് മാധ്യമപ്രവര്‍ത്തകന്; വീട് വിട്ടിറങ്ങി ഭാര്യ\nഅതേസമയം ഒരിടവേളയ്ക്ക് ശേഷം ഐശ്വര്യ അഭിനയത്തിലേക്ക് തിരികെ വരികയാണ്. തമിഴ് ചിത്രമായ പൊന്നിയിന് സെല്‍വനിലൂടെയാണ് ഐശ്വര്യയുടെ തിരിച്ചുവരവ്. മണിരത്‌നം സംവിധാനം ചെയ്യുന്ന ബ്രഹ്‌മാണ്ഡ ചിത്രത്തില് വന് താരനിര തന്നെ അണിനിരക്കുന്നുണ്ട്. വിക്രം, ജയം രവി, കാര്‍ത്തി, തൃഷ, ഐശ്വര്യ ലക്ഷ്മി, ഐശ്വര്യ രാജേഷ്, ജയറാം തുടങ്ങിയ വന് താരനിര തന്നെ ചിത്രത്തില് അണിനിരക്കുന്നുണ്ട്. 2018 ല് പുറത്തിറങ്ങിയ ഫന്നെ ഖാന് ആണ് ഐശ്വര്യയുടെ ഏറ്റവും ഒടുവില് പുറത്തിറങ്ങിയ ചിത്രം.\nRead more about: aishwarya rai abhishek bachchan priyanka chopra\nWhen Aishwarya Rai Asked Abhishek Bachchan To Don't Act With Priyanka Chopra


Kerala Weather Report 2020 May 27 rain Trivandrum Kozhikode Kochi- മെയ് 31 വരെ കേരളത്തിൽ ശക്തമായ മഴ തുടരും; നാളെ അഞ്ച് ജില്ലകളിൽ യെല്ലോ അലർട്ട്\nKerala Weather Report 2020 May 27 Rain Trivandrum Kozhikode Kochi\nഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 115.5 mm വരെ മഴ ലഭിക്കുമെന്ന് കാലാവസ്ഥ റിപ്പോർട്ടിൽ പറയുന്നു\nMay 27, 2020 06:35:01 pm\nKerala Weather: വരും ദിവസങ്ങളിലും കേരളത്തിന്റെ വിവിധ ഭാഗങ്ങളിൽ ശക്തമായ മഴ തുടരുമെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. കഴിഞ്ഞ ദിവസം കേരളത്തിലും ലക്ഷദ്വീപിലും മഴ ലഭിച്ചിരുന്നു. മലപ്പുറം ജില്ലയിലെ പൊന്നാനിയിലാണ് ഏറ്റവും കൂടുതൽ മഴ രേഖപ്പെടുത്തിയത്, ആറ് സെന്റിമീറ്റർ. കായങ്കുളം, മാവേലിക്കര എന്നിവിടങ്ങളിൽ അഞ്ച് സെന്റിമീറ്ററും മഴ ലഭിച്ചു. ഇതിന് പുറമെ മറ്റ് പല സ്ഥലങ്ങളിലും മഴ രേഖപ്പെടുത്തിയത് കാലാവസ്ഥ റിപ്പോർട്ടിൽ വ്യക്തമാക്കുന്നു.\nഅടുത്ത അഞ്ച് ദിവസവും കേരളത്തിൽ വിവിധ ജില്ലകളിൽ യെല്ലോ അലർട്ട് പ്രഖ്യാപിച്ചിട്ടുണ്ട്.\n2020 മെയ് 28 :ആലപ്പുഴ,എറണാകുളം,ഇടുക്കി,മലപ്പുറം,വയനാട്\n2020 മെയ് 29 : തിരുവനന്തപുരം,കൊല്ലം പത്തനംതിട്ട,ആലപ്പുഴ,കോട്ടയം,എറണാകുളം,ഇടുക്കി,തൃശ്ശൂർ.\n2020 മെയ് 30 : തിരുവനന്തപുരം,കൊല്ലം പത്തനംതിട്ട,ആലപ്പുഴ,കോട്ടയം,എറണാകുളം,ഇടുക്കി,തൃശ്ശൂർ.\n2020 മെയ് 31 : തിരുവനന്തപുരം,കൊല്ലം പത്തനംതിട്ട,ആലപ്പുഴ,കോട്ടയം,എറണാകുളം,ഇടുക്കി,തൃശ്ശൂർ,\nകാലിക്കറ്റ് സർവകലാശാല പിജി പ്രവേശനം; അപേക്ഷിക്കാനുള്ള തീയതി നീട്ടി


കൊച്ചി: ‘ഇതുപോലൊരമ്മ ഒരു കുട്ടികള്‍ക്കും ഇനി ഉണ്ടാവല്ലേ എന്ന് പ്രാര്‍ത്ഥിക്കും’ - ഹരീഷ് വാസുദേവന്‍റെ ഓഫീസിലേക്ക് പ്രതിഷേധ പ്രകടനം നടത്തി ദളിത് സംഘടനകൾ - British Kairali\nകൊച്ചി: വാളയാര് പെണ്‍കുട്ടികളുടെ അമ്മയ്‌ക്കെതിരെ ഫേസ്ബുക്കില് അപകീര്‍ത്തികരമായി പോസ്റ്റിട്ടെന്നാരോപിച്ച് സാമൂഹിക പ്രവര്‍ത്തകന് അഡ്വ. ഹരീഷ് വാസുദേവന്റെ ഓഫീസിലേക്ക് ദളിത് സംഘടനകള് പ്രതിഷേധ പ്രകടനം നടത്തി. വിവിധ ദളിത് സംഘടനകളുടെ നേതൃത്വത്തില് നടന്ന പ്രകടനത്തില് വാളയാര് പെണ്‍കുട്ടികളുടെ അമ്മയും പങ്കെടുത്തു. മാര്‍ച്ച് ഓഫീസിന് മുന്നില് പൊലീസ് തടഞ്ഞു.\nപ്രതിഷേധം നടക്കുമ്ബോള് ഹരീഷ് വാസുദേവന് കൊച്ചിയില് ഉണ്ടായിരുന്നില്ല. ആദിവാസി ഗോത്രമഹാസഭ നേതാവ് എം. ഗീതാനന്ദന്, സി.എസ്. മുരളി തുടങ്ങിയവര് പരിപാടിയില് പങ്കെടുത്തു. ധര്‍മ്മടത്ത് മുഖ്യമന്ത്രിക്കെതിരെ താന് മത്സരിച്ച സാഹചര്യത്തില് വന്ന പോസ്റ്റ് ഗൂഢാലോചനയുടെ ഭാഗമാണെന്നും നിയമപരമായി നേരിടുമെന്നും വാളയാര് പെണ്‍കുട്ടികളുടെ അമ്മ പ്രതികരിച്ചു.\nപരാമര്‍ശത്തിനെതിരെ സാമൂഹ്യമാധ്യമങ്ങളില് വിമര്‍ശനവും ഉയരുന്നുണ്ട്. നിയമസഭാ തെരഞ്ഞെടുപ്പില് ധര്‍മ്മടത്ത് മുഖ്യമന്ത്രി പിണറായി വിജയനെതിരെ വാളയാര് പെണ്‍കുട്ടികളുടെ അമ്മ സ്ഥാനാര്‍ത്ഥിയായി മത്സരിക്കുന്ന വേളയിലാണ് ഹരീഷ് വാസുദേവന്റെ പരാമര്‍ശം.\nരണ്ടു മക്കള് നഷ്ടപ്പെട്ട ആ സ്ത്രീയോട് ഉള്ള എന്റെ എല്ലാ സഹതാപവും അവരുടെ ചെയ്തികള് അറിഞ്ഞപ്പോള് ഇല്ലാതായതായി ഹരീഷ് തിരഞ്ഞെടുപ്പ് ദിവസത്തെ തന്റെ പോസ്റ്റില് പറഞ്ഞിരുന്നു. എഴുതിയതില് ഒരു വരി നുണയാണെന്നു തെളിയിക്കാനായാല് എനിക്കെതിരെ മാനനഷ്ടത്തിന് കേസ് കൊടുക്കണം. നമുക്ക് കോടതിയില് കാണാമെന്നും ഹരീഷ് തന്റെ പോസ്റ്റില് വെല്ലുവിളിക്കുന്നുണ്ട്.\nകൊല്ലം: ഭര്‍ത്താവിനെയും ഒരു വയസുള്ള കുഞ്ഞിനെയും വേണ്ട - അവകാശം പറഞ്ഞ് എത്തില്ല - അന്‍സി പൊലീസ് സ്റ്റേഷനില് എഴുതി ഒപ്പിട്ടു നല്‍കി\nകൊല്ലം: ഭര്‍ത്താവിനെയും ഒരു വയസുള്ള കുഞ്ഞിനെയും ഉപേക്ഷിച്ച് കാമുകനൊപ്പം കടന്നു കളഞ്ഞ അന്‍സി നൊന്തു പെറ്റ കുഞ്ഞിനെ വേണ്ട എന്നും അവകാശം പറഞ്ഞ് എത്തില്ലെന്നും പൊലീസ് സ്റ്റേഷനില് എഴുതി ഒപ്പിട്ടു നല്‍കി. അന്‍സി കാമുകനൊപ്പം ഒളിച്ചോടിയതിനെ തുടര്‍ന്ന് പിതാവ് റഹീമും ഭര്‍ത്താവ് മുനീറും കൊട്ടിയം പൊലീസില് പരാതി നല്‍കിയിരുന്നു. തുടര്‍ന്ന് ഇരുവരും സ്റ്റേഷനില് ഹാജരായി. സ്റ്റേഷനില് വച്ച് സഞ്ചുവിനൊപ്പമാണ് ജീവിക്കാന് ആഗ്രഹമെന്നും കുഞ്ഞിന്റെ അവകാശം പറഞ്ഞ് വരില്ലെന്നും വിവാഹ മോചനത്തിനുള്ള […]


ഒരു അഡാര് ലവിന്റെ പുതിയ ഗാനത്തിന് ട്രോള് മഴ – Chandrika Daily\nBy chandrika Friday September 21, 2018 14:52 pm\nഒരു അഡാര് ലവിന്റെ പുതിയ ഗാനത്തിന് ട്രോള് മഴ\nഒമര് ലുലു സംവിധാനം ചെയുന്ന പുതിയ ചിത്രമായ ഒരു അഡാര് ലവിന്റെ ‘ഫ്രീക്ക് പെണ്ണെ ‘ എന്ന പുതിയ ഗാനം പുറത്തിറങ്ങിയതിനു പിന്നാലെ ഡിസ് ലൈക്കും ട്രോള്…\nഒമര് ലുലു സംവിധാനം ചെയുന്ന പുതിയ ചിത്രമായ ഒരു അഡാര് ലവിന്റെ ‘ഫ്രീക്ക് പെണ്ണെ ‘ എന്ന പുതിയ ഗാനം പുറത്തിറങ്ങിയതിനു പിന്നാലെ ഡിസ് ലൈക്കും ട്രോള് മഴയും. റിലീസ് ചെയ്തു മണിക്കൂറുകള്‍ക്കകം രണ്ടുലക്ഷത്തി ഇരുപതിനായിരത്തിലധികം ഡിസ്‌ലൈക്കാണു ഗാനത്തിന് ലഭിച്ചത്. ഇന്നലെ വൈകിട്ട് യുട്യൂബിലാണ് ചിത്രത്തിന്റെ അണിയറക്കാര് ‘ഫ്രീക്ക് പെണ്ണെ’ എന്ന ഗാനം റിലീസ് ചെയ്തത്. ഗാനം റിലീസ് ചെയ്ത് ആദ്യ പത്തു മണിക്കുറില് തന്നെ ഒരു മില്യണ് ആളുകളാണ് ഗാനം കണ്ടിരിക്കുന്നത്. ഒരു മലയാളഗാനം ഏറ്റവും വേഗത്തില് പത്തുലക്ഷം പേര് കാണുമെന്ന റെക്കോര്‍ഡും ഫ്രീക്ക് പെണ്ണെ എന്ന ഗാനം സ്വന്തമാക്കി.\nഗാനത്തിലെ വരികളും സംഗീതവും നൃത്തവുമെല്ലാം ഗാനത്തിന് ഡിസ്‌ലൈക്ക് കൂടാന് കാരണമായിട്ടുണ്ടെന്നാണ് പ്രതികരണങ്ങളിലൂടെ സൂചിപ്പിക്കുന്നത്. ഷാന് റഹ്മാന്റെ സംഗീതത്തില് നവാഗതരായ സത്യജിത്ത്, നീതു നടുവത്ത് എന്നിവര് ചേര്‍ന്നാണു ഗാനം ആലപിച്ചിരിക്കുന്നത്.സത്യജിത്തിന്റെ തന്നെയാണു വരികള്. പ്രിയ വാര്യര്, റോഷന് അബ്ദുള്, നൂറിന് ഷരീഫ് എന്നിവാണു ഗാനരംഗങ്ങളില് എത്തുന്നത്.\nഅതേസമയം പാട്ട് പ്രമേയമാക്കി നിരവധി ട്രോളുകളാണ് ഇപ്പോള് നവമാധ്യമങ്ങളില് എത്തുന്നത്. ഗാനത്തിനിടയില് പ്രേക്ഷകരെ ചിരിപ്പിച്ച പഴയ സിനിമാരംഗങ്ങളും കോമഡികളും കോര്‍ത്തിണക്കി പുതിയ വീഡിയോവരെ പുറത്തിറക്കി ആഘോഷിക്കുകയാണ് ട്രോളന്‍മാര്.\nപുതുമുഖങ്ങളെ അണി നിരത്തി ഒമര്‍ലുലു ഒരുക്കുന്ന ചിത്രമാണു ഒരു അഡാറ് ലവ്. ചിത്രത്തിലെ മാണിക്യമലരായ പൂവി എന്ന ഗാനത്തിലൂടെയാണ് അഡാര്‍ലവ് എന്നചിത്രം ജനശ്രദ്ധയാകര്‍ഷിക്കുന്നത്. ഗാനരംഗങ്ങളിലെ നടി പ്രിയാ വാര്യരുടെ കണ്ണിറുക്കല് വളരെയധികം ജനശ്രദ്ധകിട്ടിയിരുന്നു. കൂടാതെ പല വിവാദങ്ങള്‍ക്കും വിമര്‍ശനങ്ങളും മാണിക്യമലരായ പൂവി എന്ന ഗാനത്തിനെതിരെ ഉയര്‍ന്നിരുന്നു.\nCategories: Culture, More, News, Views Tags: malayalam movie, Oru Adaar love, priya varrier


പുതുവത്സരത്തെ വരവേൽക്കാനൊരുങ്ങി ഷാർജ | New Year| Sharjah\nപുതുവത്സരത്തെ വരവേൽക്കാനൊരുങ്ങി ഷാർജ\nഷാർജ: പുതുവത്സരാഘോഷത്തിന് ഷാർജയൊരുങ്ങി. ഷാർജയിലെ പ്രധാന വിനോദസഞ്ചാര കേന്ദ്രമായ അൽ മജാസ് വാട്ടർഫ്രണ്ടിലാണ് 2019 -നെ വരവേൽക്കുന്നതിനായി വിവിധ പരിപാടികൾ സംഘടിപ്പിക്കുന്നത്. വർണനക്ഷത്രങ്ങൾ തീർക്കുന്ന ഖാലിദ് ലഗൂണിലെ കരിമരുന്ന് പ്രയോഗമാണ് സന്ദർശകരെ ആകർഷിക്കുന്ന പ്രധാന പരിപാടി.\nപ്രത്യേകമായി തീർത്ത 16 അലങ്കാര നൗകകളിൽ നിന്നായിരിക്കും കരിമരുന്ന് പ്രയോഗം ഉണ്ടാവുക. അൽ മജാസിന്റെ സമീപ പ്രദേശങ്ങളായ മറ്റ് വിനോദ സഞ്ചാരയിടങ്ങളിൽനിന്ന് സന്ദർശകർക്ക് ആസ്വദിക്കാൻ പാകത്തിലായിരിക്കും കരിമരുന്ന് പ്രയോഗമുണ്ടാവുക. കൂടാതെ ഷാർജ ഫൗണ്ടേഷന്റെ പ്രത്യേക പ്രദർശനവും പുതുവത്സരാഘോഷത്തിന് മാറ്റുകൂട്ടും.\nഅൽ നൂർ ദ്വീപ്, അൽ കസബ,ഫ്ലാഗ് അയലൻഡ്, കോർണീഷ് എന്നിവടങ്ങളിലെല്ലാം ആളുകൾക്ക് അൽ മജാസിൽ നടക്കുന്ന കരിമരുന്ന് പ്രയോഗം ആസ്വദിക്കാൻ സാധിക്കും. പോയവർഷം രാജ്യത്തിന്റെ വിവിധ ഭാഗങ്ങളിൽനിന്ന് പുതുവർഷം ആഘോഷിക്കാനായി നൂറുകണക്കിന് സന്ദർശകരാണ് ഷാർജ അൽ മജാസിൽ എത്തിയതെന്ന് അൽ മജാസിന്റെ് വാട്ടർ ഫ്രൺഡ് മാനേജർ മർവ ഉബൈദ് അൽ ഷംസി പറഞ്ഞു. അടുത്തമാസം 15- വരെ നീളുന്ന ശൈത്യകാല ആഘോഷവും അൽ മജാസിൽ ആരംഭിച്ചുകഴിഞ്ഞു. നിരവധി പ്രദർശനങ്ങളും മത്സരങ്ങളുമുള്ള ശൈത്യകാല ആഘോഷത്തിൽ പങ്കെടുക്കാനായി നേരത്തെ ബുക്ക് ചെയ്യാനും സൗകര്യമുണ്ട്. വിവരങ്ങൾക്ക് ഫോൺ: 065 5117011.\nContent Highlights: Sharjah Redy to Welcome new year\nയു.എ.ഇ. വിദേശകാര്യമന്ത്രിയുമായി കേന്ദ്ര മന്ത്രി ജയ്‌ശങ്കർ ചർച്ച നടത്തി\nഅബുദാബി : യു.എ.ഇ.യിലെത്തിയ ഇന്ത്യൻ വിദേശകാര്യ മന്ത്രി ഡോ. എസ്. ജയ്‌ശങ്കർ യു.എ.ഇ. ..\nസൂപ്പര്‍നോവാസിന്റെ ഹാട്രിക് സ്വപ്‌നം തകര്‍ത്തു; കന്നിക്കിരീടത്തില് മുത്തമിട്ട് ട്രെയില്‍ബ്ലെയ്‌സേഴ്\nചന്തമുള്ള സേവുമായി ചന്തം; ഇങ്ങനെയൊന്ന് നിങ്ങള് ഐ.പി.എല്ലില് പോലും കണ്ടിരിക്കില്ല\nതട്ടിപ്പിന് പല രീതികൾ, കരുതിയിരിക്കുക\nജുമൈറ പാർക്കിൽ പുതിയ പള്ളി\nയു.എ.ഇ. ലഭ്യമാക്കുന്നത് ഏറ്റവും മികച്ച വാക്സിനുകൾ\nകൽബ ഐ.എസ്.സി.സി.ക്ക് പുതിയ ഓഫീസ്


വിമാനത്തില് കയറ്റിയ കുട്ടിയെ അമ്മയും, നാല് ഡോക്ടര്‍മാരും അനുഗമിച്ചു\nതലച്ചോറിന് ക്ഷതമേറ്റ അഞ്ച് വയസ്സുകാരി ഒടുവില് ചികിത്സ തേടി ഇറ്റലിയിലേക്ക് പറന്നു. കുട്ടിക്ക് നല്‍കിവന്ന ജീവന്‍രക്ഷാ ഉപകരണങ്ങളുടെ സഹായം പിന്‍വലിക്കണമെന്ന എന്‍എച്ച്എസ് ഡോക്ടര്‍മാരുടെ വാശിപിടുത്തം തള്ളിയ ഹൈക്കോടതി കുട്ടിയെ വിദേശത്തേക്ക് കൊണ്ടുപോകാന് മാതാപിതാക്കള്‍ക്ക് അനുമതി നല്‍കിയതോടെയാണ് ഇത് സാധ്യമായത്.\nഈസ്റ്റ് ലണ്ടന് റോയല് ലണ്ടന് ഹോസ്പിറ്റലില് കഴിഞ്ഞിരുന്ന അഞ്ച് വയസ്സുകാരി തഫീദാ റഖീബിനെ ബിഗിന് ഹില് എയര്‍പോര്‍ട്ടില് നിന്നും ജെനോവയിലേ അയച്ചു. ഇവിടെ നിന്നും വിമാനത്തില് കയറ്റിയ കുട്ടിയെ അമ്മയും, നാല് ഡോക്ടര്‍മാരും അനുഗമിച്ചു. മകളെ ലിയര്‍ജെറ്റില് കയറ്റുമ്പോള് 38-കാരി ഷെലിന ബീഗം ഒപ്പമുണ്ടായിരുന്നു.\nവെന്റിലേറ്ററിന്റെ സഹായത്തോടെ ശ്വസിക്കുന്ന തഫീദ ഇടയ്ക്കിടെ കണ്ണുതുറക്കും. ജെനോവ ഗാസിലിനി ചില്‍ഡ്രന്‍സ് ഹോസ്പിറ്റലിലേക്ക് മൂന്ന് മണിക്കൂര് നേരത്തെ യാത്രയാണ് ആവശ്യം വന്നത്. കുട്ടിയുടെ പിതാവ് മുഹമ്മദ് റഖീബ് നേരത്തെ തന്നെ ഇറ്റലിയില് എത്തിയിരുന്നു. ഈ യാത്ര പ്രതീക്ഷയുടേതാണ്, തഫീദയ്ക്ക് ജീവിതത്തിലെ ഏറ്റവും മികച്ച കാര്യം ലഭിക്കുമെന്നാണ് പ്രതീക്ഷ, അദ്ദേഹം പ്രതികരിച്ചു.\nതലച്ചോറിലെ ധമനി പൊട്ടിയാണ് തഫീദ ഗുരുതരാവസ്ഥയിലായത്. കുട്ടിയെ മരിക്കാന് അനുവദിക്കണമെന്ന് ഡോക്ടര്‍മാര് വാദിച്ചപ്പോള് ആ തീരുമാനം രക്ഷിതാക്കള്‍ക്ക് കൈമാറുകയാണ് കോടതി ചെയ്തത്. മുന്‍പ് ചാര്‍ലി ഗാര്‍ഡ്, ആല്‍ഫി ഇവാന്‍സ് എന്നീ കുട്ടികളുടെ കേസുകളില് കോടതി എന്‍എച്ച്എസിനൊപ്പം നിന്നതിന് ശേഷമാണ് തഫീദയുടെ കേസില് രക്ഷിതാക്കളെ പിന്തുണച്ചത്. വിധിക്കെതിരെ അപ്പീല് പോകേണ്ടെന്ന് ആശുപത്രി പ്രഖ്യാപിച്ചതോടെയാണ് യാത്ര സാധ്യമായത്.


പരന്ന് കിടക്കുന്ന കായല്, ഒത്തനടുക്കൊരു ക്ഷേത്രം, എത്താന് ചെറിയൊരു തോണി മാത്രം | Varanga jain temple| karnataka jain temple| Karnataka famous temple| lake temple karnataka\nപരന്ന് കിടക്കുന്ന കായല്, ഒത്തനടുക്കൊരു ക്ഷേത്രം, എത്താന് ചെറിയൊരു തോണി മാത്രം\nJan 11, 2020, 02:50 PM IST\nകേരേ ബസതി (കായല്‍ക്ഷേത്രം) എന്നറിയപ്പെടുന്ന ക്ഷേത്രം ഏകദേശം ആയിരത്തോളംവര്‍ഷം പഴക്കമുള്ളതാണ്.\nവാറങ്ക ഒരു ചെറിയ അങ്ങാടിയാണ്. കുറച്ച് കടകളും ഓട്ടോ സ്റ്റാന്‍ഡുമൊക്കെയുള്ള കേരള അങ്ങാടിയുടെ ഒരു കന്നട പതിപ്പ്. ബസ്സിറങ്ങി 100 മീറ്റര് നടന്നാല് ക്ഷേത്രത്തിലെത്താം. നടന്നുചെല്ലുമ്പോഴേ കൊയ്‌ത്തൊഴിഞ്ഞ പാടത്തിനപ്പുറത്ത്, തടാകത്തിന് നടുവിലായി, ക്ഷേത്രം കാണാം. തൊട്ടടുത്ത് ജൈനമഠമുണ്ട്. നാലുകെട്ടിന്റെ മാതൃകയില് പണിത പഴയ കെട്ടിടം.\nചന്ദ്രനാഥ ബസതിയെന്നും ഇതറിയപ്പെടുന്നു. അകത്ത് തീര്‍ഥങ്കരനായ ചന്ദ്രപ്രഭയുടെ പ്രതിഷ്ഠ. ഉമ്മറത്ത് മേശയും കസേരയുമിട്ട് ഒരു ജീവനക്കാരനിരിപ്പുണ്ട്. തടാകത്തിന് നടുവിലെ ക്ഷേത്രത്തിലേക്കുള്ള തോണിയില് കയറാന് ആവശ്യമായ 10 രൂപയുടെ ടിക്കറ്റ്വില്പനയും വഴിപാട് ശീട്ടാക്കലുമൊക്കെ ഈ ജീവനക്കാരന്റെ പണിയാണ്.\nടിക്കറ്റെടുത്ത് തടാകത്തിലേക്കുള്ള പടിക്കെട്ടിലേക്ക് നടന്നു. തോണി ക്ഷേത്രത്തിലേക്ക് സഞ്ചാരികളെയുംകൊണ്ട് പോയതാണ്. എത്രയും പെട്ടെന്ന് അക്കരെയെത്താനുള്ള തിരക്കുണ്ടായിരുന്നെങ്കിലും അങ്ങോട്ടുള്ളവര്‍ക്ക് ആ തോന്നലില്ലാതിരുന്നതിനാല് കാത്തിരിപ്പ് ഏറെ നീണ്ടു.\nവാറങ്ക ജൈന ട്രസ്റ്റിന് ഏകദേശം 5000 ഏക്കറോളം സ്ഥലം സ്വന്തമായുണ്ട്. അവിടെ മെഡിക്കല് കോളേജും എന്‍ജിനീയറിങ് കോളേജുമൊക്കെ തുടങ്ങാനുള്ള പ്രയത്‌നത്തിലാണിവര്. തടാകം 15 ഏക്കറോളം സ്ഥലത്താണ് സ്ഥിതിചെയ്യുന്നത്. നിറയെ മീനുകളും ഒട്ടേറെ ജലസസ്യങ്ങളുമുള്ള മനോഹരമായ തടാകം. തോണിയില് ഒരഞ്ചുമിനിട്ടുകൊണ്ട് ക്ഷേത്രത്തിലെത്താം. ക്ഷേത്രത്തെക്കുറിച്ചറിഞ്ഞ് എത്തിയ സ്വിറ്റ്‌സര്‍ലന്‍ഡുകാരിയടക്കം തോണിയില് എട്ടുപേര് കയറി. ഞങ്ങളെ കാത്ത് ശ്രീകോവിലിനുമുന്നില് പൂജാരി സുബ്രഹ്മണ്യ നിന്നിരുന്നു. കേരേ ബസതി (കായല്‍ക്ഷേത്രം) എന്നറിയപ്പെടുന്ന ക്ഷേത്രം ഏകദേശം ആയിരത്തോളംവര്‍ഷം പഴക്കമുള്ളതാണ്.\nകര്‍ണാടകയുടെ തീരപ്രദേശം അടക്കിവാണിരുന്ന ജൈനരാജാക്കന്മാരാണിത് പണിതത്. മാര്‍ബിള്‍കൊണ്ട് ചുവരുകളും മേല്‍ക്കൂരയും പുതുക്കിപ്പണിതതിനാല് ഇതൊരു പുരാതനക്ഷേത്രമാണെന്ന് ഒറ്റനോട്ടത്തില് തോന്നില്ല. എന്നാല് അടുത്തുചെന്ന് നോക്കിയാല് ചുവരിലെ പഴയ ശില്പങ്ങളും മറ്റും കാണാം.\n2020 ജനുവരി ലക്കം യാത്രാ മാസികയില് എം.എസ്. രാഖേഷ് കൃഷ്ണന് എഴുതിയ യാത്രാവിവരണത്തില് നിന്നും.. കൂടുതല് വായനയ്ക്കും ഫോട്ടോകള്‍ക്കും ജനുവരി ലക്കം യാത്രാ മാസിക ഇന്നുതന്നെ സ്വന്തമാക്കൂ..\nയാത്ര ഓണ്‍ലൈനായി വായിക്കാം\nContent Highlights:Varanga temple karnataka yathra magazine\nഇന്ത്യയുടെ സ്‌കോട്ട്‌ലന്‍ഡെന്നും കര്‍ണാടകയുടെ കാശ്മീരെന്നും അറിയപ്പെടുന്നു ഇവിടം\nമരണത്തിന്റെ കാലൊച്ചക്കായി കാതോര്‍ത്തിരിക്കുന്ന ശവംതീനികളെത്തേടി\nകുദ്രേമുഖിലെ കൊതിയൂറും കാഴ്ചകൾ കാണാൻ കുന്നും മലയും താണ്ടി...


January 20, 2020 , തോമസ് ഫിലിപ്പ് പാറയ്ക്കമണ്ണില്\nദൈവത്തിന്റെ മനോഹരമായ ദാനമാകുന്നു മനുഷ്യ ജീവിതം! അത് അപകടത്തിലാണെന്ന് ബോധ്യമാകുമ്പോഴേ അതിനെ വില മനുഷ്യന് മനസ്സിലാക്കുകയുള്ളൂ. ജീവിതത്തിന്റെ അര്‍ത്ഥവും ലക്ഷ്യവും വിലയും എന്താകുന്നു എന്ന് യഥായഥം മനസ്സിലാക്കി ജീവിക്കുന്ന മനുഷ്യര് വളരെ വളരെ പരിമിതവുമാകുന്നു ഇന്ന്.\nമനുഷ്യ ജീവിതത്തിന്റെ അവര്‍ണ്ണനീയവും അപ്രമേയവുമായ വിലയെയും ലക്ഷ്യത്തെപ്പറ്റിയും യാതൊരു അറിവും ഇല്ലാത്ത മനുഷ്യരാകുന്നു തങ്ങളുടെ വിലയേറിയ ജീവിതങ്ങളെ അകാലത്തിലായി ആത്മഹത്യ ചെയ്ത് നശിപ്പിച്ചു കളഞ്ഞുകൊണ്ടിരിക്കുന്നത്. എത്ര ദാരുണമായ പൈശാചികത്വം! എത്ര അപമാനകരമായ അന്ത്യം!\nഅവിവേകമായും സാഹസികമായും വീരശൂര പരാക്രമങ്ങള് കാട്ടി എത്രയോ യുവാക്കള് അകാലമരണം പ്രാപിക്കുന്നു! ഫിലാഡല്‍ഫിയയില് ജനുവരി 11, 2020ല് യൂണിവേഴ്സിറ്റി മെഡിക്കല് ബ്ലോക്കിന്റെ റൂഫില് നിന്നും തൊട്ടടുത്ത ബ്ലോക്കിന്റെ റൂഫിലേക്ക് കുറച്ചു മെഡിക്കല് സ്റ്റുഡന്റ്സ് നടത്തിയ മത്സര ചാട്ടത്തില് മൂന്നാമതായി ചാടിയ വിവേക് സുബ്രഹ്മണ്യന് എന്ന 23 വയസ്സുകാരന് കാല് വഴുതി താഴേക്ക് വീണ് കോണ്‍ക്രീറ്റില് തലയിടിച്ച് മരിച്ചു. സോളമന് പറഞ്ഞു ‘ദുഷ്ടന്മാരുടെ വഴി അന്ധകാരം പോലെയാകുന്നു. ഏതില് തട്ടി വീഴുമെന്ന് അവര് അറിയുന്നില്ല.’ എന്നാല്, ബുദ്ധിയുള്ള ദൈവമക്കളോ ഏതവസ്ഥയേയും അഭിമുഖീകരിക്കുവാന് തക്കവണ്ണം എപ്പോഴും ഒരുങ്ങി ജീവിക്കും. മനുഷ്യ ജീവിതം വിലയേറിയതാണ്. സര്‍വ്വലോകത്തേക്കാളും വിലയേറിയതാകുന്നത്! അതിനെ അഗണ്യമായി നാം നഷ്ടപ്പെടുത്തരുത്. ശത്രുവിന്റെ ജീവനെപ്പോലും നാം ഹനിക്കുകയും അരുത്.\n‘The truest end of life is to know the life that never ends’ – Penn.\nദൈവം നമ്മെ ഓരോരുത്തരേയും അനുഗ്രഹിക്കുമാറാകട്ടേ !


മുലായം യുപി മുഖ്യമന്ത്രിയാവും | UP governor invites Mulayam to form government - Malayalam Oneindia\nമുലായം യുപി മുഖ്യമന്ത്രിയാവും\nലക്നൗ: ഉത്തര്‍പ്രദേശില് സര്‍ക്കാര് രൂപീകരിക്കുന്നതിന് സമാജ്വാദി പാര്‍ട്ടി നേതാവ് മുലായംസിംഗ് യാദവിനെ ഗവര്‍ണര് വിഷ്ണുകാന്ത് ശാസ്ത്രി ക്ഷണിച്ചു. ആഗസ്ത് 29 വെള്ളിയാഴ്ച മുലായം മുഖ്യമന്ത്രിയായി സത്യപ്രതിജ്ഞ ചെയ്യും.\nവ്യാഴാഴ്ച രാവിലെ ഇതുസംബന്ധിച്ച ഗവര്‍ണറുടെ ഔദ്യോഗികമായ കത്ത് മുലായത്തിന് കൈമാറി. നിയമസഭയില് അദ്ദേഹം ഭൂരിപക്ഷം തെളിയിക്കണം.\n403 അംഗ ഉത്തര്‍പ്രദേശ് നിയമസഭയില് 211 അംഗങ്ങളുടെ പിന്തുണയാണ് മുലായം അവകാശപ്പെടുന്നത്. 14 ബി എസ് പി വിമത എം എല് എമാരും ഇതില് പെടും. തിരഞ്ഞെടുപ്പിന് താത്പര്യമില്ലാത്തതുകൊണ്ട് മുലായത്തെ പിന്തുണക്കുന്നുവെന്നാണ് വിമത ബിഎസ്പി എംഎല്‍എമാര് പറഞ്ഞത്.\nബിജെപിയുടെ ഭാഗത്തുനിന്നും അനുകൂല നീക്കമുണ്ടെന്നതാണ് മുലായത്തിന് ആത്മവിശ്വാസം നല്‍കുന്നത്. പാര്‍ട്ടിയെ പിളര്‍ത്താന് ശ്രമിക്കില്ല എന്ന ഉറപ്പാണ് ബിജെപി ഇതിന് പ്രതിഫലമായി മുലായത്തില് നിന്ന് പ്രതീക്ഷിക്കുന്നത്. വിശ്വാസ വോട്ടെടുപ്പില് നിന്ന് വിട്ടുനില്‍ക്കാനാണ് ബിജെപിയുടെ നീക്കം. വിശ്വാസ വോട്ടെടുപ്പില് നിന്ന് ബിജെപി വിട്ടുനിന്നാല് മുലായത്തിന് ഭൂരിപക്ഷം തെളിയിക്കാനാവും.


ഒരു പല്ലു പോയ ഞാൻ; തന്റെ ബാല്യകാലത്തെ ഒരു ചിത്രം ഇൻസ്റ്റഗ്രാമിൽ പങ്കുവച്ച് മഞ്ജിമ മോഹൻ\nPublished at Jul 6, 2021 06:52 PM\nRead More: മനിതേ മഗാഹിതേ... വൈറൽ ഗാനത്തിന് തലയാട്ടി, കഹോനിൽ താളംപിടിച്ച് പൃഥ്വിരാജ് ;വീഡിയോ ശ്രദ്ധേയമാകുന്നു\nബാലതാരമായെത്തി പിന്നീട് തെന്നിന്ത്യൻ നായികയായി മാറിയ താരമാണ് മഞ്ജിമ മോഹൻ. സാമൂഹ്യ മാധ്യമങ്ങളിലൂടെ തന്റെ ബാല്യകാല ഓർമകളും മഞ്ജിമ പങ്കു വയ്ക്കാറുണ്ട്.\nതന്റെ ബാല്യകാലത്തെ ഒരു ചിത്രം ഇൻസ്റ്റഗ്രാമിൽ പങ്കുവച്ചിരിക്കുകയാണ് മഞ്ജിമ ഇപ്പോൾ . ചെറുപ്പത്തിൽ പല്ലുപോയ സമയത്തുള്ള ചിത്രമാണ് താരം പങ്കുവച്ചത്.\nടൂത്ത് ഫെയറിയെ സന്ദർശിച്ച ശേഷം,” എന്ന കാപ്ഷനും ചിത്രത്തിനൊപ്പം മഞ്ജിമ നൽകിയിരിക്കുന്നു. ‘സ്മൈൽ വിത്ത് കോൺഫിഡൻസ്,’ എന്ന ഹാഷ് ടാഗോട് കൂടിയാണ് താരം തന്റെ ബാല്യ കാല ചിത്രം പോസ്റ്റ് ചെയ്തിട്ടുള്ളത്.\nഏതാനും ദിവസം മുൻപ് തന്റെ കുട്ടിക്കാലത്തെ മറ്റൊരു ചിത്രവും മഞ്ജിമ പങ്കുവച്ചിരുന്നു. സ്കൂൾ വേഷത്തിലുള്ള ചിത്രം ‘വൺസ് അപോൺ എ ടൈം,’ എന്ന കാാപ്ഷനോട് കൂടിയാണ് മഞ്ജിമ പങ്കുവച്ചത്.\nബാലതാരമായെത്തി നായികയായി വളർന്ന താരമാണ് മഞ്ജിമ മോഹൻ. ‘ഒരു വടക്കൻ സെൽഫി’ ചിത്രത്തിൽ നിവിൻ പോളിയുടെ നായികയായ മഞ്ജിമ പിന്നീട് തമിഴിലേക്ക് ചേക്കേറി. ‘അച്ചം എന്‍മ്പത് മദമയെടാ’ എന്ന ചിത്രത്തിൽ ചിമ്പുവിന്റെ നായികയായിട്ടായിരുന്നു തമിഴിലെ അരങ്ങേറ്റം.\nഎന്നാൽ ചിത്രം വേണ്ടത്ര വിജയം നേടിയില്ല. അതേത്തുടര്‍ന്ന് ‘സത്തിരിയന്’, ‘ഇപ്പടൈ വെല്ലും’, ദേവരാട്ടം’ എന്നീ ചിത്രങ്ങളിലും വേഷമിട്ട മഞ്ജിമ എന്‍ടിആര് ജീവ ചരിത്രം പറയുന്ന തെലുങ്ക് ചിത്രത്തിലും അഭിനയിച്ചു.\n2019ൽ നിവിൻ പോളി നായകനായ മിഖായേലിലൂടെയാണ് മഞ്ജിമ നാല് വർഷത്തോളം നീണ്ട ഇടവേളക്കൊടുവിൽ മലയാളത്തിലേക്ക് തിരിച്ചെത്തിയത്. 2019ൽ പുറത്തിറങ്ങിയ ദേവരാട്ടം എന്ന സിനിമയിലും മഞ്ജിമ അഭിനയിച്ചു.\n2021ൽ പുറത്തിറങ്ങിയ കളത്തിൽ സന്തിപ്പോം എന്ന തമിഴ് ചിത്രത്തിലും മഞ്ജിമ അഭിനയിച്ചു. കങ്കണ റണാവത്ത് നായികയായി എത്തിയ സൂപ്പര്‍ഹിറ്റ് ചിത്രം ‘ക്വീനി’ന്റെ മലയാളം പതിപ്പായ ‘സംസം’ ആണ് മഞ്ജിമയുടെ അടുത്ത മലയാളം റിലീസ്.\nതുഗ്ലക് ദർബാർ, എഫ്ഐആർ, ഒക്ടോബർ 31 ലേഡീസ് നൈറ്റ് എന്നിവയാണ് മഞ്ജിമയുടെ പുറത്തിറങ്ങാനുള്ള തമിഴ് ചിത്രങ്ങങൾ.\nI lostatooth; Manjima Mohan sharesapicture of her childhood on Instagram\nമനിതേ മഗാഹിതേ... വൈറൽ ഗാനത്തിന് തലയാട്ടി, കഹോനിൽ താളംപിടിച്ച് പൃഥ്വിരാജ് ;വീഡിയോ ശ്രദ്ധേയമാകുന്നു\nലോകമെമ്പാടുമുള്ള സംഗീതാസ്വാദകരുടെ പ്രീതി പിടിച്ചുപറ്റി അടുത്തകാലത്ത് ഏറെ ചർച്ചചെയ്യപ്പെട്ട ഗാനമാണ് സിംഹള ഭാഷയിലുള്ള മനികേ...\nSep 23, 2021 11:12 AM\nആളെ മനസ്സിലായോ , തന്റെ പഴയകാല ചിത്രം പങ്കുവെച്ച് താരം\nമീശയും താടിയുമില്ലാത്ത തീർത്തും വ്യത്യസ്തവും, തിരിച്ചറിയാൻ പറ്റാത്തതുമായ ഗെറ്റപ്പിലുള്ള ചിത്രമാണ് താരം പങ്കുവച്ചിരിക്കുന്നത്. 'ഇങ്ങനേയും...


സല്‍മാന് ഖാന്‍റെ 'കിക്ക് 2' വരുന്നു; ജാക്വലിന് ഫെര്‍ണാണ്ടസിന്‍റെ പിറന്നാള് ദിനത്തില് പ്രഖ്യാപനം | salman khan movie kick2announced\nThiruvananthapuram, First Published 11, Aug 2020, 11:26 PM\nപ്രമുഖ നിര്‍മ്മാതാവ് സാജിദ് നദിയാദ് വാലയുടെ സംവിധായക അരങ്ങേറ്റ ചിത്രമായിരുന്ന കിക്ക് 2014ലാണ് പുറത്തെത്തിയത്.\nസല്‍മാന് ഖാന് നായകനായെത്തിയ ബോളിവുഡ് ആക്ഷന് ചിത്രമായിരുന്നു 'കിക്ക്'. പ്രമുഖ നിര്‍മ്മാതാവ് സാജിദ് നദിയാദ് വാലയുടെ സംവിധായക അരങ്ങേറ്റ ചിത്രം 2014ലാണ് പുറത്തെത്തിയത്. ജാക്വലിന് ഫെര്‍ണാണ്ടസ് ആയിരുന്നു നായിക. ഇപ്പോഴിതാ ചിത്രത്തിന്‍റെ രണ്ടാംഭാഗവും പുറത്തെത്തുന്നു. രണ്ടാംഭാഗത്തിലും സല്‍മാന് ഖാനും ജാക്വലിനുമാണ് പ്രധാന കഥാപാത്രങ്ങളെ അവതരിപ്പിക്കുന്നത്. ജാക്വലിന് ഫെര്‍ണാണ്ടസിന്‍റെ പിറന്നാള് ദിനത്തിലാണ് 'കിക്ക് 2'ന്‍റെ പ്രഖ്യാപനം വന്നിരിക്കുന്നത്.\n'ഡെവിള്' എന്നറിയപ്പെടുന്ന ദേവി ലാല് സിംഗ് എന്ന മോഷ്‍ടാവായിരുന്നു 'കിക്ക്' എന്ന ചിത്രത്തില് സല്‍മാന് ഖാന്‍റെ കഥാപാത്രം. ഒരു മനോരോഗവിദഗ്‍ധയായിരുന്നു ചിത്രത്തില് ജാക്വലിന്‍റെ കഥാപാത്രം. രണ്‍ദീപ് ഹൂദ, നവാസുദ്ദീന് സിദ്ദിഖി, മിഥുന് ചക്രവര്‍ത്തി തുടങ്ങി വലിയ താരനിരയും അണിനിരന്നിരുന്നു ആദ്യഭാഗത്തില്. ഇവരില് ആരൊക്കെ പുതിയ ചിത്രത്തില് ഉണ്ടാവുമെന്ന് അറിവായിട്ടില്ല.\nഅതേസമയം സല്‍മാന് ഖാന്‍റേതായി നാല് സിനിമകള് കൂടി പ്രൊഡക്ഷനിലുണ്ട്. പ്രഭുദേവ സംവിധാനം ചെയ്യുന്ന ആക്ഷന് ത്രില്ലര് 'രാധെ', അഭിരാജ് മിനാവാല സംവിധാനം ചെയ്യുന്ന 'ഗണ്‍സ് ഓഫ് നോര്‍ത്ത്', സാജിദ് നദിയാദ് വാല നിര്‍മ്മിച്ച് ഫര്‍ഹാദ് സാംജി സംവിധാനം ചെയ്യുന്ന 'കഭി ഈദ് കഭി ദിവാലി', കത്രീന കൈഫിനൊപ്പമെത്തുന്ന 'ടൈഗര് 3' എന്നിവയാണ് സല്‍മാന് ഖാന്‍റേതായി പുറത്തുവരാനിരിക്കുന്ന മറ്റു സിനിമകള്.\nLast Updated 11, Aug 2020, 11:26 PM


യുപിയിൽ കൂട്ടബലാത്സംഗത്തിന് ഇരയായ പെൺകുട്ടി മരിച്ചു Hathras gangrape case: 19-year-old woman from UP dies in Delhi hospital\nHome News National യുപിയിൽ കൂട്ടബലാത്സംഗത്തിന് ഇരയായ പെൺകുട്ടി മരിച്ചു\nലഖ്‌നൗ: ഉത്തർപ്രദേശിൽ നാലംഗ സംഘം ചേർന്ന് കൂട്ടബലാത്സംഗത്തിന് ഇരയാക്കിയ 19കാരി ചികിത്സയിലിരിക്കെ മരിച്ചു. ഗുരുതരാവസ്ഥയിൽ കഴിയുകയായിരുന്ന പെൺകുട്ടിയെ ഇന്നലെയാണ് വിദഗ്ധ ചികിത്സയ്ക്കായി ഡൽഹിയിലേക്ക് മാറ്റിയത്.\nഈമാസം 14ന് പടിഞ്ഞാറൻ ഉത്തർപ്രദേശിലെ ഹത്‌റാസിൽവെച്ചാണ് നാല് പേർ ചേർന്ന് പെൺകുട്ടിയെ ക്രൂരപീഡനത്തിന് ഇരയാക്കിയത്. പെൺകുട്ടിയുടെ ശരീരത്തിന്റെ വിവിധ ഭാഗങ്ങളിലായി നിരവധി മുറിവുകൾ ഉണ്ടെന്നും പെൺകുട്ടിയുടെ നാക്ക് മുറിച്ചെടുത്ത നിലയിലായിരുന്നെന്നും ചികിത്സിച്ച ഡോക്ടർമാർ പറഞ്ഞു. നട്ടെല്ലിനും കഴുത്തിനും ഗുരുതര പരിക്കേറ്റിരുന്നു. യുവതിയെ പീഡിപ്പിച്ച നാല് പ്രതികളേയും പോലീസ് അറസ്റ്റ് ചെയ്തിരുന്നു.\nകേസിൽ പോലീസ് ഇടപെടാൻ വൈകിയെന്നും കുടുംബം ആരോപിച്ചിട്ടുണ്ട്. എന്നാൽ പോലീസ് ഇത് നിഷേധിച്ചു. ആദ്യം ഒരാളെ അറസ്റ്റു ചെയ്‌തെന്നും അയാളിൽ നിന്നു കിട്ടിയ വിവരങ്ങളുടെ അടിസ്ഥാനത്തിൽ മറ്റ് മൂന്ന് പേരെയും ഉടൻ അറസ്റ്റ് ചെയ്തതായും പോലീസ് പറഞ്ഞു. അന്വേഷണം എത്രയും വേഗം പൂർത്തിയാക്കുമെന്നും കേസ് അതിവേഗ കോടതിക്ക് വിടാൻ ശുപാർശ ചെയ്തിട്ടുണ്ടെന്നും യുപി പോലീസ് ട്വിറ്ററിൽ പറഞ്ഞു.\nPrevious articleവിജയ് പി നായരുടെ അശ്ലീല പരാമർശമുള്ള വീഡിയോ യൂട്യൂബ് നീക്കം ചെയ്തു\nNext articleകേരളത്തിൽ ആരോഗ്യ അടിയന്തരാവസ്ഥ പ്രഖ്യാപിക്കണം: ഐഎംഎ


റിലയന്‍സ് ജിയോമാര്‍ട്ട് സേവനങ്ങള് ഇനി വാട്‌സാപ്പ് വഴിയും | reliances jiomart turns to whatsapp to compete against amazon flipkart\nറിലയന്‍സ് ജിയോമാര്‍ട്ട് സേവനങ്ങള് ഇനി വാട്‌സാപ്പ് വഴിയും\nആമസോണിനെയും ഫ്ലിപ്കാര്‍ട്ടിനും മറികടന്ന് സൂപ്പര് ആപ്പിലേക്കുള്ള യാത്ര വേഗത്തിലാക്കുകയാണ് റിലയന്‍സിൻ്റെ ലക്ഷ്യം\n|30 Nov 2021 6:54 AM GMT\nമുകേഷ് അംബാനിയുടെ റിലയന്‍സ് ജിയോമാര്‍ട്ട് (jioMart) സേവനങ്ങള് ഇനി വാട്‌സാപ്പിലൂടെയും(WhatsApp) ലഭിക്കും. ഇതിനായി ടാപ്പ് & ചാറ്റ് ഓപ്ഷനാണ് വാട്‌സ്ആപ്പ് അവതരിപ്പിക്കുന്നത്. റിലയന്‍സിൻ്റെ ഓണ്‍ലൈന് ഗ്രോസറി പ്ലാറ്റ്‌ഫോം ആണ് ജിയോ മാര്‍ട്ട്. തുടക്കം പഴം, പച്ചക്കറികള്, പലവ്യഞ്ജന സാധനങ്ങള് വില്‍ക്കുന്ന ഗ്രോസറി പ്ലാറ്റ്‌ഫോം ആയിട്ടായിരുന്നെങ്കിലും ഇന്ന് ജിയോ മാര്‍ട്ടില് വസ്ത്രങ്ങള് ഉള്‍പ്പടെ എല്ലാം വില്‍ക്കുന്നുണ്ട്.\nവാട്‌സാപ്പിലൂടെ സേവനങ്ങള് നല്‍കുമെന്ന് 2020ല് തന്നെ ജിയോമാര്‍ട്ട് പ്രഖ്യാപിച്ചിരുന്നു. വാട്‌സാപ്പിൻ്റെ മാതൃസ്ഥാപനം മെറ്റ പ്ലാറ്റ്‌ഫോംസ് (Meta Platforms Inc), ജിയോയില്6ബില്യണ് ഡോളറിൻ്റെ നിക്ഷേപമാണ് കഴിഞ്ഞ വര്‍ഷം നടത്തിയത്. വാട്‌സാപ്പിന് ഇന്ത്യയില് 530 മില്യണ് ഉപഭോക്താക്കളാണ് ഉള്ളത്.\nനിലവില് ജിയോ ഉപഭോക്താക്കളുടെ എണ്ണം 425 മില്യണ് ആണ്. 2025 ഓടെ രാജ്യത്തെ ഫൂഡ്& ഗ്രോസറി ബിസിനസ് 1.3 ട്രില്യണ് ഡോളര് ആകുമെന്നാണ് വിലയിരുത്തല്. ഈ സാഹചര്യത്തില് കൂടുതല് സൗകര്യപ്രദമായ അന്തരീക്ഷം ഒരുക്കി ആമസോണ്, ഫ്ലിപ്കാര്‍ട്ട് എന്നിവര്‍ക്ക് വെല്ലുവിളി ഉയര്‍ത്തുകയാണ് റിലയന്‍സിൻ്റെ ലക്ഷ്യം.\nറിലയന്‍സ് അടുത്തിടെ പുറത്തിറക്കിയ വിലകുറഞ്ഞ 4ജി ഫോണ് ജിയോ നെക്‌സ്റ്റ് എത്തുന്നത് പ്രീലോഡട് ജിയോമാര്‍ട്ട്, വാട്‌സ്ആപ്പ് ആപ്ലിക്കേഷനുമായാണ്. ജിയോമാര്‍ട്ട് കൂടാതെ അജിയോ, റിലയന്‍സ് ഡിജിറ്റല് തുടങ്ങിയ ഓണ്‍ലൈന് പ്ലാറ്റ്‌ഫോമുകളും റിലയന്‍സ് ഗ്രൂപ്പിന് കീഴിലുണ്ട്. താമസിയാതെ വാട്‌സാപ്പ് വഴിയുള്ള സേവനങ്ങള് മറ്റ് ഓണ്‍ലൈന് പ്ലാറ്റ്‌ഫോമുകളിലേക്കും വ്യാപിപ്പിച്ചേക്കും.\nഎല്ലാ സേവനങ്ങളും ഒരുകുടക്കീഴില് ലഭിക്കുന്ന സൂപ്പര് ആപ്പ് അവതരിപ്പിക്കാനുള്ള തയ്യാറെടുപ്പിലാണ് റിലയന്‍സ്.\nReliance jiomart whatsapp Amazon amazon flipkart offers Mukesh Ambani


ചരിത്ര ടെസ്റ്റിന് ഇന്ന് തുടക്കം; ആയിരാമത്തെ ടെസ്റ്റ് അവിസ്മരണീയമാക്കാന് ഇംഗ്ലണ്ട്; പ്രതീക്ഷയോടെ ഇന് - Samakalika Malayalam\nചരിത്ര ടെസ്റ്റിന് ഇന്ന് തുടക്കം; ആയിരാമത്തെ ടെസ്റ്റ് അവിസ്മരണീയമാക്കാന് ഇംഗ്ലണ്ട്; പ്രതീക്ഷയോടെ ഇന്ത്യ\nBy സമകാലിക മലയാളം ഡെസ്‌ക് | Published: 01st August 2018 02:42 AM |\nLast Updated: 01st August 2018 02:42 AM | A+A A- |\nബിര്‍മിങ്ങ്ഹാം: എഡ്ജ്ബാസ്റ്റണില് ചരിത്ര ടെസ്റ്റിന് ഇന്ത്യയും ഇംഗ്ലണ്ടും ഇന്നിറങ്ങും. ഇംഗ്ലണ്ട് ക്രിക്കറ്റ് ടീമിന്റെ ആയിരാമത്തെ ടെസ്റ്റ് ക്രിക്കറ്റ് പോരാട്ടമെന്ന റെക്കോര്‍ഡില് ഇതോടെ ഇന്ത്യയും പങ്കാളിയാകും. വിജയത്തോടെ ഇംഗ്ലണ്ടിനെതിരായ അഞ്ചു മത്സരങ്ങളുടെ ടെസ്റ്റ് പരമ്പരയില് ഉജ്ജ്വല തുടക്കം കുറിക്കാനുള്ള ലക്ഷ്യം മുന്നില് കണ്ടാണ് കോഹ്‌ലിയും കൂട്ടരും ഇന്ന് ഇറങ്ങുന്നത്. എക്കാലത്തും ഇന്ത്യക്കാരെ ബുദ്ധിമുട്ടിച്ചിട്ടുള്ള പിച്ചില് ചരിത്രത്തിലേക്ക് രേഖപ്പെടുത്താനൊരുങ്ങുന്ന മത്സരം വിജയിക്കുകയാണ് ഇന്ത്യ മുന്നില് കാണുന്നത്. അതേസമയം തങ്ങളുടെ ആയിരാമത്തെ ടെസ്റ്റ് അവിസ്മരണീയമാക്കാനുള്ള ഒരുക്കത്തിലാണ് ജോ റൂട്ടിന്റെ ഇംഗ്ലീഷ് പട. ഇന്ത്യന് സമയം വൈകിട്ട് 3.30ന് കളി തുടങ്ങും.\nഎഡ്ജ്ബാസ്റ്റണില് ആതിഥേയരായ ഇംഗ്ലണ്ട് ഇതുവരെ ഇന്ത്യക്ക് കീഴടങ്ങിയിട്ടില്ല. ഇവിടെ കളിച്ച ആറ്് ടെസ്റ്റില് അഞ്ചിലും ഇന്ത്യ തോല്‍വിയറിഞ്ഞു. ഒരിക്കലും ജയിക്കാത്ത പിച്ചില് ഇത്തവണ വിജയപ്പടവുകള് കയറാമെന്ന വിശ്വാസത്തിലാണ് കോഹ്‌ലിയും കൂട്ടരും.\n2011 ലാണ് ഇന്ത്യ അവസാനമായി എഡ്ജ്ബാസ്റ്റണില് ടെസ്റ്റ് കളിച്ചത്. അന്ന് അലിസ്റ്റര് കുക്കിന്റെ മാസ്റ്റര് ക്ലാസ് ബാറ്റിങ്ങിന് മുന്നില് ഇന്ത്യ കീഴടങ്ങി. ധോണി ക്യാപ്റ്റനായ ടീം ഒരിന്നിങ്ങ്‌സിനും 242 റണ്‍സിനുമാണ് തോറ്റത്. എഡ്ജ്ബാസ്റ്റണില് ഇംഗ്ലണ്ട് പുലിയാണ്. ഇന്ത്യ മാത്രമല്ല മറ്റ് ടീമുകളും ഇവിടെ ആതിഥേയര്‍ക്ക് മുന്നില് തകര്‍ന്നിട്ടുണ്ട്. 2005നു ശേഷം ഇവിടെ കളിച്ച പത്ത് ടെസ്റ്റുകളില് ഏഴെണ്ണത്തിലും ഇംഗ്ലണ്ട് വിജയക്കൊടി പാറിച്ചു. ഒന്നില് മാത്രമാണ് തോറ്റത്. രണ്ട് മത്സരങ്ങള് സമനിലയായി.\nവിരാട്് കോഹ്‌ലിയിലാണ് ഇന്ത്യന് പ്രതീക്ഷ. കഴിഞ്ഞ തവണ ഇംഗ്ലണ്ട് പര്യടനത്തില് തകര്‍ന്നു പോയ കോഹ്‌ലിക്ക് ഇത്തവണ പലതും തെളിയിക്കേണ്ടതുണ്ട്. ലോകത്തിലെ ഏറ്റവും മികച്ച ബാറ്റ്‌സ്മാന്മാരില് ഒരാളെന്ന പെരുമ സ്വന്തമായുള്ള കോഹ്‌ലി ഏകദിന പരമ്പരയില് തകര്‍ത്തു കളിച്ചു. മുരളി വിജയ്, ശിഖര് ധവാന്, ചേതേശ്വര് പൂജാര, കെ.എല് രാഹുല് എന്നിവരും അണിനിരക്കുന്ന ഇന്ത്യന് ബാറ്റിങ്ങ് നിര ശക്തമാണ്. എന്നാല് സ്വിങിനെയും പേസിനെയും തുണയ്ക്കുന്ന പിച്ചില് ബാറ്റ്‌സ്മാന്‍മാര് മികവ് പുലര്‍ത്തുന്നതിനനുസരിച്ചാണ് ഇന്ത്യന് മുന്നേറ്റം.\nപരുക്കേറ്റ ഭുവനേശ്വര് കുമാര്, ജസ്പ്രിത് ബുമ്‌റ എന്നിവരില്ലെങ്കിലും ഇന്ത്യന് ബൗളിങ്ങ് നിര ശക്തമാണ്. ഉമേഷ് യാദവ്, ഇഷാന്ത് ശര്‍മ, മുഹമ്മദ് ഷമി എന്നിവരാണ് പേസിലെ ശക്തി. രവീന്ദ്ര ജഡേജയും ആര് അശ്വിന്, പുതുമുഖം കുല്‍ദീപ് യാദവ് എന്നിവരാണ് സ്പിന്നിനെ നയിക്കുന്നത്.\nപരിചയ സമ്പന്നനും മുന് ഇംഗ്ലീഷ് നായകനുമായ അലിസ്റ്റര് കുക്കാണ് എഡ്ജ്ബാസ്റ്റണിലെ ഏറ്റവും മികച്ച റണ്‍വേട്ടക്കാരന്. ഒന്‍പത് മത്സരങ്ങളിലായി 856 റണ്‍സാണ് ഈ പിച്ചില് മുന് ഇംഗ്ലീഷ് നായകന് അടിച്ചെടുത്തത്. 2011 ല് ഇന്ത്യക്കെതിരെ 294 റണ്‍സ് എടുത്ത കുക്ക് ഇത്തവണയും ടീമിലുണ്ട്. ഏകദിനത്തില് തുടര്‍ച്ചയായി സെഞ്ച്വറി നേടി ഇന്ത്യയില് നിന്ന് പരമ്പര തട്ടിപ്പറിച്ചെടുത്ത ജോ റൂട്ടാണ് ഇംഗ്ലണ്ടിന്റെ ബാറ്റിങ്ങിനെ നയിക്കുന്നത്. ജോണി ബെയര്‍സ്‌റ്റോ, ജോസ് ബട്ട്‌ലര്, ബെന് സ്‌റ്റോക്ക്‌സ് തുടങ്ങിയവരാണ് ഇംഗ്ലീഷ് നിരയിലെ മികച്ച ബാറ്റ്‌സ്മാന്മാര്.\nലോക ഒന്നാം നമ്പര് ടെസ്റ്റ് ബൗളര് ജെയിംസ് ആഡേഴ്‌സനാണ് ഇംഗ്ലണ്ടിന്റെ പേസ് നിരയെ നയിക്കുന്നത്. കഴിഞ്ഞ പര്യടനത്തില് പത്ത്് ഇന്നിങ്ങ്‌സുകളില് നാലു തവണയും കോഹ്‌ലി ആന്‍ഡേഴ്‌സന് മുന്നിലാണ് അടിയറവ് പറഞ്ഞത്. സ്റ്റുവര്‍ട്ട് ബ്രോഡും ആന്‍ഡേഴ്‌സന് മികച്ച പിന്തുണ നല്‍കും.\nക്രിക്കറ്റ് ഇംഗ്ലണ്ട് ഇന്ത്യ ആയിരാമത്തെ ടെസ്റ്റ് ക്രിക്കറ്റ്


'എന്തിനാണിപ്പോ ഇങ്ങോട്ട് വന്നത്? ബാക്കിയുള്ള കുഞ്ഞ്യേളെ കൂടി കൊല്ലാനോ?; സിപിഐഎം നേതാക്കൾക്കെതിരെ കല്ല്യോട്ടെ സ്ത്രീകളുടെ രോഷം - protest of women against cpim leaders who came for visit kasargode double murder case culprit peethambaran's home\nTue Sep 17 2019 15:10:21 GMT+0530 (IST)\n'എന്തിനാണിപ്പോ ഇങ്ങോട്ട് വന്നത്? ബാക്കിയുള്ള കുഞ്ഞ്യേളെ കൂടി കൊല്ലാനോ?; സിപിഐഎം നേതാക്കൾക്കെതിരെ കല്ല്യോട്ടെ സ്ത്രീകളുടെ രോഷം\nNarada Desk| Updated On: 23 Feb 2019 6:25 AM GMT | Location : കാസർഗോഡ്\nരാവിലെ ഒമ്പത് മണിയോടെയാണ് കല്യോട്ട് ജങ്ഷനിൽ സിപിഐഎം നേതാക്കൾ എത്തിയത്. സിപിഐഎം നേതാക്കൾ സ്ഥലത്തെത്തുമെന്ന് അറിഞ്ഞത് മുതൽ ഇവിടെ പ്രതിഷേധം തുടങ്ങിയിരുന്നു.\nകാസർകോട് പെരിയയിൽ സിപിഐഎമ്മുകാരാൽ കൊല ചെയ്യപ്പെട്ട യൂത്ത് കോൺഗ്രസ് പ്രവർത്തകരുടെ വീടിനടുത്ത് എത്തിയ സിപിഐഎം നേതാക്കൾക്കെതിരെ രോഷപ്രകടനവുമായി പ്രദേശവാസികളായ സ്ത്രീകൾ. പി കരുണാകരൻ ഉൾപ്പെടെയുള്ള സിപിഐഎം നേതാക്കൾക്കെതിരെയായിരുന്നു കരഞ്ഞുകൊണ്ട് സ്ത്രീകൾ ചോദ്യശരങ്ങൾ എയ്തത്.\nഇരട്ടക്കൊലപാതകത്തിലെ മുഖ്യപ്രതിയും സിപിഐഎം മുൻ ലോക്കൽ കമ്മിറ്റിയംഗവുമായിരുന്ന പീതാംബരന്റെ വീടും പെരിയയ്ക്ക് അടുത്തുള്ള കല്ല്യോട്ട് ആക്രമിക്കപ്പെട്ട സിപിഐഎം അനുഭാവികളുടെ വീടുകളും സന്ദർശിച്ച നേതാക്കൾ സ്ഥലത്തെ പാർട്ടി ഓഫീസ് കൂടി സന്ദർശിച്ച് മടങ്ങുന്നതിനിടെയായിരുന്നു സ്ത്രീകളുടെ പ്രതിഷേധം.\n'എന്തിനാണ് ഇപ്പോ ഇവര് ഇങ്ങോട്ട് വന്നത്? കുഴിമാടം മാന്താനോ? ഞങ്ങടെ ഇവിടെ ബാക്കിയുള്ള കുഞ്ഞ്യേളെ കൂടി കൊല്ലാനോ? ഞങ്ങടെ കുഞ്ഞ്യേളെ ഇനി ഞങ്ങക്ക് തിരിച്ച് കിട്ട്വോ? പിന്നെന്തിന് ഇങ്ങോട്ട് വന്നു? സമാധാനം പറയാനാണെങ്കി ഇപ്പഴാണോ വരണ്ടത്? ഇതിന് മുമ്പ് സമയമില്ലേ?, രണ്ട് ജീവനോളെ കൊന്നതല്ലേ? പാർട്ടിയാണോ നിങ്ങക്ക് വലുത്? ഞങ്ങക്ക് ഇനീം മക്കളൊണ്ട്. അവർക്കും ജീവിക്കണ്ടേ? ഇനിയും ഞങ്ങടെ കുഞ്ഞ്ങ്ങളെ കൊല്ലാൻ പ്ലാനെടുത്തല്ലേ ഇവര് വരുന്നേ?' സിപിഎം നേതാക്കളുടെ സന്ദർശനവിവരമറിഞ്ഞ‌് സ്ഥലത്തെത്തിയ സ്ത്രീകൾ ചോദിക്കുന്നു.\nരാവിലെ ഒമ്പത് മണിയോടെയാണ് കല്യോട്ട് ജങ്ഷനിൽ സിപിഐഎം നേതാക്കൾ എത്തിയത്. സിപിഐഎം നേതാക്കൾ സ്ഥലത്തെത്തുമെന്ന് അറിഞ്ഞത് മുതൽ ഇവിടെ പ്രതിഷേധം തുടങ്ങിയിരുന്നു. എംപി പി കരുണാകരൻ ഉൾപ്പടെയുള്ളവരെ തടഞ്ഞതിനെത്തുടർന്ന് സ്ഥലത്ത് പൊലീസും പ്രവർത്തകരും തമ്മിൽ സംഘർഷമായി. എംപിയ്ക്കു നേരെ കയ്യേറ്റ ശ്രമമുണ്ടായെങ്കിലും പൊലീസ് ഇടപെട്ട് തടഞ്ഞു.\nനേതാക്കൾ എത്തിയതിനു പിന്നാലെ പ്രതിഷേധവുമായി കോൺഗ്രസ് പ്രവർത്തകർ എത്തുകയായിരുന്നു. സിപിഐഎം നേതാക്കൾ കല്യോട്ട് ജങ്ഷനിലെത്തിയതോടെ കുപിതരായ കോൺഗ്രസ് പ്രവർത്തക‌ർ ആരും ഇങ്ങോട്ടു വരേണ്ടെന്ന് പറഞ്ഞാണ് പ്രതിഷേധിച്ചത്. കഴിഞ്ഞദിവസം മുഖ്യപ്രതി പീതാംബരനെ തെളിവെടുപ്പിനു കൊണ്ടുവന്നപ്പോൾ രോഷാകുലരായ ചൂലും വടികളുമായാണ് ഇവരെ കാത്തുനിന്നത്. ഇതോടെ കനത്ത പൊലീസ് സംരക്ഷണയിലാണ് തെളിവെടുപ്പ് നടത്തിയത്.\nP Karunakaran MP


ശബരിമല: മണ്ഡലകാല ദർശനത്തിന് 550 യുവതികൾ അനുമതി തേടി; ഇതര സംസ്ഥാനങ്ങളിൽ നിന്നുള്ളവരും എത്തും – Azhimukham\nഎല്ലാവർക്കും സുരക്ഷിതമായ ദർശനമൊരുക്കുമെന്ന് പൊലീസ് പറയുന്നു.\nNov 09 2018 11:14 AM\nമണ്ഡലകാലത്ത് ശബരിമല തീർത്ഥാടനത്തിന് അനുമതി തേടി കൂടുതൽ യുവതികൾ രംഗത്ത്. പത്ത് വയസ്സിനും 50 വയസ്സിനും ഇടയിൽ പ്രായമുള്ള 550 സ്ത്രീകൾ പൊലീസിന്റെ പോർട്ടലിൽ ദർശനാനുമതി തേടി രജിസ്റ്റർ ചെയ്തിട്ടുണ്ട്. കേരളത്തിൽ നിന്നും ഇതര സംസ്ഥാനങ്ങളിൽ നിന്നുമുള്ള സ്ത്രീകൾ ഇക്കൂട്ടത്തിലുണ്ട്.\nനവംബർ പതിനാറിനാണ് ഇനി നട തുറക്കുന്നത്. ഡിസംബർ 27ന് അടയ്ക്കും. പിന്നീട് മകരവിളക്ക് ഉത്സവത്തിന് ഡിസംബർ 30നാണ് നട തുറക്കുക.\nആട്ടവിശേഷം പോലുള്ള ചടങ്ങുകൾക്ക് വളരെക്കുറച്ചു പേർ മാത്രമേ സാധാരഗതിയിൽ ശബരിമലയിൽ എത്താറുള്ളൂ. ഇതിൽ സ്ത്രീകൾ പൊതുവിൽ കുറവുമാണ്. സ്ത്രീകൾ അധികമായി എത്താറുള്ളത് മണ്ഡലകാലത്താണ്. ഇതര സംസ്ഥാനങ്ങളിൽ നിന്നുള്ള സ്ത്രീകളും ഈ കാലത്താണ് പ്രധാനമായും ശബരിമലയിലെത്താറുള്ളത്. ഈ ദർശനങ്ങൾക്കായി ഡിജിറ്റർ ക്യൂ സംവിധാനം സ്ഥാപിച്ചിട്ടുണ്ട് പൊലീസ്. ഡിജിറ്റൽ ക്യൂ ടിക്കറ്റും കെഎസ്ആർടിസി ടിക്കറ്റും കാണിച്ചാൽ ദർശനം സൗകര്യം ലഭ്യമാകും. നിലയ്ക്കലിൽ നിന്നുള്ള ടിക്കറ്റാണ് പൊലീസ് ആവശ്യപ്പെടുന്നത്. കാൽനടയായി പോകുന്നവരൊഴികെ നിലയ്ക്കൽ എത്തുന്ന തീർത്ഥാടകർക്കെല്ലാം കെഎസ്ആർടിസി ടിക്കറ്റ് നിർബന്ധമാണ്. ഇതിനായി സജ്ജീകരിച്ച പോർട്ടലിലാണ് ഇതുവരെ 550 യുവതികൾ രജിസ്റ്റർ ചെയ്തിട്ടുള്ളതായി പൊലീസ് പറയുന്നത്.\nപോർട്ടലിൽ ദർശനം ബുക്ക് ചെയ്യുന്നവരുടെ വിവരങ്ങളെല്ലാം പൊലീസ് രഹസ്യമായി സൂക്ഷിക്കുകയാണ്. ഇതുവരെ മൂന്നര ലക്ഷം പേർ ബുക്ക് ചെയ്തു കഴിഞ്ഞിട്ടുണ്ട്. ഇത് വരുംദിവസങ്ങൾ വൻതോതിൽ വർധിക്കും. സ്വാഭാവികമായും ദർശനത്തിനെത്താൻ രജിസ്റ്റര് ചെയ്യുന്ന യുവതികളുടെ എണ്ണവും കൂടും.\nശബരിമലയിൽ യുവതികളെ പ്രവേശിപ്പിക്കുന്നതിനെതിരെ ബിജെപി അടക്കമുള്ള സംഘപരിവാർ സംഘടനകൾ നടത്തുന്ന സമരമൊന്നും സ്ത്രീകളെ പിന്തിരിപ്പിച്ചിട്ടില്ലെന്നാണ് ഈ കണക്കുകളിൽ നിന്നും മനസ്സിലാകുന്നത്.\nഎല്ലാവർക്കും സുരക്ഷിതമായ ദർശനമൊരുക്കുമെന്ന് പൊലീസ് പറയുന്നു. ശബരിമലയിൽ പ്രശ്നങ്ങളുണ്ടാകുമെന്നു കരുതി നിരവധി പേർ ആശങ്കയോടെ പൊലീസിനെ വിളിക്കുന്നുണ്ട്.\nലോകസഭയ്ക്കൊപ്പം പരമാവധി 8 സംസ്ഥാനങ്ങളിൽ തെരഞ്ഞെടുപ്പ് നടത്താം: ഷായുടെ ആവശ്യത്തോട് ഇലക്ഷൻ കമ്മീഷന്റെ പ്രതികരണം


മഴയിൽ നാശം | Pathanamthitta | Kerala | Deshabhimani | Sunday Jul 21, 2019\nവെബ് ഡെസ്‌ക്Updated: Sunday Jul 21, 2019\nമഴയിൽ ഒറ്റപ്പെട്ട പ്രദേശങ്ങളിൽ നാശം. താഴ‌്ന്ന പ്രദേശങ്ങളിൽ വെള്ളം കയറിയതിനാൽ തിരുവല്ല തിരുമൂലപുരത്ത‌് ദുരിതാശ്വാസ ക്യാമ്പ‌് തുറന്നു. കോന്നി, ചിറ്റാർ പ്രദേശങ്ങളിൽ വീടുകളുടെ സംരക്ഷണ ഭിത്തി ഇടിഞ്ഞ‌് നാശം സംഭവിച്ചു.\nതിരുമുൽപുരം ഞവനാക്കുഴി, അടമ്പ ഭാഗങ്ങളിൽ വെള്ളം കയറി. ഇതേ തുടർന്ന‌് തിരുമൂലപുരം സെന്റ‌് തോമസ‌് ഹൈസ‌്ക്കൂളിൽ ക്യാമ്പ‌് തുറന്നു.\nകോന്നി തണ്ണിത്തോട്ടിൽ മേടപ്പാറ വടക്കേക്കര പുന്നയ്ക്കാമണ്ണിൽ റോയി ജോണിന്റെ വീടിന്റെ സംരക്ഷണഭിത്തി ശക്തമായ മഴയിൽ തകർന്നു. കഴിഞ്ഞ ദിവസം പുലർച്ചെയായിരുന്നു സംഭവം.സംരക്ഷണ ഭിത്തി നിർമിച്ചിട്ട‌് മൂന്ന‌് മാസം ആകുന്നതേയുള്ളൂ. ആറ് മാസം മുൻപ് ഈ വീടിന്റെ സംരക്ഷണഭിത്തിയുടെ ഒരു ഭാഗം തകർന്നിരുന്നു. തണ്ണിത്തോട് വില്ലേജ് ഓഫീസിൽ പരാതി നൽകി.\nമണ്ണീറ വടക്കേക്കര അറപുരയ്ക്കൽ ജോസിന്റെ വീടിന്റെ സംരക്ഷണഭിത്തിയും മഴയെ തുടർന്ന് തകർന്നു. വീടിന്റെ അടിത്തറയ്ക്കും ബലക്ഷയം സംഭവിച്ചിട്ടുണ്ട്. റവന്യൂ വകുപ്പ് അധികൃതർ സ്ഥലം സന്ദർശിച്ച് സ്ഥിതിഗതികൾ വിലയിരുത്തി. കോന്നി കുളത്തുമണ്ണിൽ റോഡിൽ മരം വീണ് ഗതാഗതവും വൈദ്യുത ബന്ധവും തടസ്സപ്പെട്ടു.\nചിറ്റാർ ഗുരുനാഥൻ മണ്ണിന് സമീപം കുന്നത്ത് വീടിന്റെ സംരക്ഷണ ഭിത്തി തകർന്ന് തൊട്ടു താഴെ റോഡിൽ പാർക്ക് ചെയ്തിരുന്ന കാറിനു മുകളിൽ വീണു. പാലക്കത്തറയിൽ തോമസുകുട്ടിയുടെ മുറ്റമാണ് ഇടിഞ്ഞു വീണത്.\nഇയാളുടെ അയൽവാസി എം ജി റോയിയുടെ കാറിന്റെ വലതു ഭാഗം തകർന്നിട്ടുണ്ട്. പ്രദേശത്ത് പെയ്ത മഴയെ തുടർന്നാണ് സംരക്ഷണഭിത്തി ഇടിഞ്ഞത‌്.\nഒറ്റപ്പെട്ട പ്രദേശങ്ങളിൽ നാശം\nവനിതാ വികസന കോര്‍പറേഷന് 100 കോടിയുടെ സര്‍ക്കാര് ഗ്യാരന്റി അധികമായി അനുവദിച്ചു


അടുക്കളത്തോട്ടത്തില് വെണ്ട കൃഷിചെയ്യാം\nHome AGRICULTURE അടുക്കളത്തോട്ടത്തില് വെണ്ട കൃഷിചെയ്യാം\nമഴക്കാലത്തും നല്ല വിളവ് നല്‍കുന്ന പച്ചക്കറിയും അടുക്കളത്തോട്ടത്തില് എളുപ്പത്തില് കൃഷി ചെയ്യാവുന്ന ഇനവുമാണ് വെണ്ട. മേയ്, ജൂണ് മാസങ്ങളാണ് വെണ്ടക്കൃഷിക്ക് ഏറ്റവും അനുയോജ്യം. ഗ്രോബാഗിലും നിലത്തുമെല്ലാം ഒരേ പോലെ വിളവും ലഭിക്കും.\nനിലത്ത് നടുമ്പോള് ഇടയ്ക്ക് വെയില് ലഭിക്കുന്ന സ്ഥലം തെരഞ്ഞെടുക്കണം.ഇപ്പോള് വെണ്ട നട്ടാല് കാലവര്‍ഷം ശക്തമാകുമ്പോഴേക്കും തൈ വലുതാവും. പിന്നീട് പെയ്യുന്ന ശക്തമായ മഴയെ അതിജീവിക്കുവാന് ചെടിക്ക് ശക്തി ലഭിക്കുകയും മഴക്കാലത്തും നല്ല വിളവു ലഭിക്കുകയും ചെയ്യും. രണ്ടുമാസത്തിനകം ആദ്യ വിളവെടുക്കാമിപ്പോള് കൃഷി തുടങ്ങിയാല്.\n15-20 ദിവസം കൂടുമ്പോഴെങ്കിലും ഏതെങ്കിലും രീതിയിലുള്ള വളപ്രയോഗം നടത്തണം. വളങ്ങള് പരമാവധി പൊടി രൂപത്തിലും, കലക്കി ഒഴിക്കുവാന് പറ്റുന്നവയുമാണ് നല്ലത്. കോഴിവളം, മണ്ണിര കമ്പോസ്റ്റ്, ചാരം എന്നിവയെല്ലാം ഉപയോഗിക്കാം.\nPrevious articleഭിന്നലിംഗക്കാര്‍ക്കും ഭിന്നശേഷിക്കാര്‍ക്കും ബസുകളില് സൗജന്യ യാത്ര; പ്രഖ്യാപനവുമായി തമിഴ്‌നാട് മുഖ്യമന്ത്രി\nNext articleസംസ്ഥാനത്ത് കോവിഡ് ടെസ്റ്റ് പോസിറ്റിവിറ്റി നിരക്ക് കുറയ്ക്കാന് നിയന്ത്രണങ്ങള് ശക്തമാക്കുന്നു; ജൂണ് അഞ്ച് മുതല് ഒമ്പത് വരെ കടുത്ത നിയന്ത്രണം\nകൊച്ചി പീഡനം; പ്രതി രക്ഷപ്പെട്ടത് പോലീസിനെ നോക്കുകുത്തിയാക്കി, ദൃശ്യങ്ങള് പുറത്ത്\nപട്ടാപ്പകൽ ഫ്ളൈ ഓവറിൽ നിന്ന് എടുത്തുചാടി സ്ത്രീ; നടുറോഡിൽ ദാരുണാന്ത്യം\nമുട്ടില് മരംമുറിക്കേസ്: ഉന്നതതല അന്വേഷണസംഘത്തെ നയിക്കാൻ എ.ഡി.ജി.പി. എസ്. ശ്രീജിത്ത്, ഉത്തരവ് പുറത്തിറക്കി\nവാട്സാപ്പ്, ടെലിഗ്രാം, സിഗ്നൽ; ഏതാണ് മികച്ച ആപ്പ്? പരിശോധിക്കാം\nജയറാമിന്റെ അവസരങ്ങൾ തട്ടിയെടുത്തത് ദിലീപോ? ജയറാമിന്റെ പ്രതികരണം, വീഡിയോ കാണാം\nക്ഷേത്ര കാര്യദർശിക്ക് ഒരു കോടിയുടെ ഭാഗ്യം; തുക ക്ഷേത്രത്തിന്റെ പണിക്കായി കൊടുക്കും, ക്ഷേത്രത്തിന്റെ ആവശ്യം കഴിഞ്ഞ് ബാക്കിയുള്ള തുക...\nതാലൂക്ക് ആശുപത്രിയിൽ നിന്നും വയറുവേദനയ്ക്കുള്ള മരുന്ന് കഴിച്ചു; ഫലം ശരീരം മുഴുവൻ വ്രണങ്ങൾ; ദുരിതം പേറി യുവാവ്


രാജ്യത്തെ മാവോയിസ്റ്റ് ബാധിത മേഖലകളിലെ മുഖ്യമന്ത്രിമാരുടെ യോഗം വിളിച്ച് കേന്ദ്ര ആഭ്യന്തര മന്ത്രി അമിത്ഷാ | Pathanamthitta Media\nTuesday, October 19, 2021 2:30 pm\nരാജ്യത്തെ മാവോയിസ്റ്റ് ബാധിത മേഖലകളിലെ മുഖ്യമന്ത്രിമാരുടെ യോഗം വിളിച്ച് കേന്ദ്ര ആഭ്യന്തര മന്ത്രി അമിത്ഷാ\nന്യൂഡല്‍ഹി : രാജ്യത്തെ മാവോയിസ്റ്റ് ബാധിത മേഖലകളിലെ മുഖ്യമന്ത്രിമാരുടെ യോഗം വിളിച്ച് കേന്ദ്ര ആഭ്യന്തര മന്ത്രി അമിത്ഷാ. കേരള മുഖ്യമന്ത്രി പിണറായി വിജയനടക്കം ഒമ്പത് സംസ്ഥാനങ്ങളിലെ മുഖ്യമന്ത്രിമാരായിരിക്കും യോഗത്തില് പങ്കെടുക്കുക. ഈ സംസ്ഥാനങ്ങളിലെ സുരക്ഷാ യോഗം വിലയിരുത്തും.\nആന്ധ്രപ്രദേശ്, ഛത്തീസ്ഗഢ്, ഝാര്‍ഖണ്ഡ്, ഒഡീഷ, പശ്ചിമബംഗാള്, തെലങ്കാന, മധ്യപ്രദേശ്, മഹാരാഷ്ട്ര, കേരളം എന്നീ സംസ്ഥാനങ്ങളിലെ മുഖ്യമന്ത്രിമാരായിരിക്കും യോഗത്തില് പങ്കെടുക്കുക. ആന്ധ്രപ്രദേശ് മുഖ്യമന്ത്രി ജഗ്മോഹന് റെഡ്ഡി യോഗത്തില് പങ്കെടുക്കില്ല. പകരം ആന്ധ്ര ആഭ്യന്തര മന്ത്രിയാകും യോഗത്തിനെത്തുക.\nസുരക്ഷ വിലയിരുത്തുന്നതിനൊപ്പം മാവോയിസ്റ്റ് ബാധിത സംസ്ഥാനങ്ങളിലെ വികസന പ്രവര്‍ത്തനങ്ങളും ആഭ്യന്തര മന്ത്രി വിലയലിരുത്തുമെന്നാണ് സൂചന. നിലവില് 45 ജില്ലകളില് മാവോയിസ്റ്റ് പ്രവര്‍ത്തനം വ്യാപകമാണെന്നാണ് കേന്ദ്രസര്‍ക്കാറിന്‍റെ കണ്ടെത്തല്. 2019ല് 61 ജില്ലകളില് മാവോയിസ്റ്റ് ഭീഷണിയുള്ളതായി കേന്ദ്രസര്‍ക്കാര് വ്യക്തമാക്കിയിരുന്നു.\nPrevious articleശസ്ത്രക്രിയ വിജയകരം ; നേവിസിന്റെ ഹൃദയം ഇനിയും തുടിക്കും\nNext articleരണ്ടു കാലും കൂട്ടികെട്ടിയ നിലയില് ; 13 കാരനെ വീടിന്റെ ടെറസില് കയര് കുരുങ്ങി മരിച്ച നിലയില് കണ്ടെത്തിയ സംഭവത്തില് ദുരൂഹത


ഗദ്ദികയുടെ മറവില് നികത്തിയത് ഒരേക്കര് വയല്\nSat Feb 23 2019 21:38:53 GMT+0530 (IST)\nപത്തനാപുരം: 'ഗദ്ദിക 'എന്ന സര്‍ക്കാര് പരിപാടിയുടെ മറവില് ഭൂമാഫിയ മണ്ണിട്ട് നികത്തിയത് ഒരേക്കര് വയല്. മഞ്ചള്ളൂര് ഏലായാണ് കരഭൂമിയാക്കി മാറ്റികൊണ്ട് വന്‍കച്ചവടം ലക്ഷ്യമിടുന്നത്. കോടിക്കണക്കിന് രൂപയ്ക്കാണ് വയല് മറിച്ചു വില്‍ക്കാന് സ്വകാര്യ വ്യക്തി പദ്ധതി തയ്യാറാക്കുന്നത്.\nപത്തനാപുരം- കുന്നിക്കോട് പാതയില് ഗണേഷ് കുമാര് എംഎല്‍എയുടെ വീടിന് സമീപത്തായാണ് വയല് സ്ഥിതിചെയ്യുന്നത്. കൃഷി ചെയ്യാതെ മണ്ണിട്ട് നികത്തുക എന്ന ലക്ഷ്യത്തോടെ ഉടമ ഇത് കാലങ്ങളായി തരിശിട്ടിരിക്കുകയായിരുന്നു. ഇതിനിടെയാണ് ഗോത്രകലകളുടെയും പരമ്പരാഗത ഉല്‍പ്പന്നങ്ങളുടെയും മേളയായ ഗദ്ദിക- 2017 പത്തനാപുരത്ത് വച്ച് നടത്താന് സര്‍ക്കാര് തീരുമാനിച്ചത് . തരിശുകിടക്കുന്ന വയല് മേള നടത്താനായി തിരഞ്ഞെടുക്കുകയും ചെയ്തു. ഇതിന്റെ പേരില് നൂറിലധിം ലോഡ് മണ്ണാണ് ആദ്യഘട്ടത്തില് നികത്താനായി ഉപയോഗിച്ചത്.എസ്‌കവേറ്റര് കൊണ്ട് നിരത്തി മൈതാനമാക്കി മാറ്റി. മേള ആരംഭിച്ചങ്കിലും നികത്തിയ വയലില് പൂര്‍ണമായും വെള്ളം കയറിയതിനെതുര്‍ന്ന് ലോഡ് കണക്കിന് മെറ്റിലുകളും പിന്നീട് കൊണ്ട് വന്ന് നിരത്തിയിരുന്നു. മേള അവസാനിച്ച് ആറുമാസത്തിന് ശേഷം പത്തനാപുരം ബ്ലോക്ക് പഞ്ചായത്തിന്റെ ബ്ലോക്ക് ഫെസ്റ്റ് കൂടി വയലില് വച്ച് നടത്തിയതോടെ വയല് കരഭൂമിയായി മാറുകയായിരുന്നു. ഇതിന് പിന്നില് പ്രദേശത്തെ ജനപ്രതിനിധിയുടെ ഇടപെടലും ഉണ്ടായിരുന്നു.\nഒരു കാലത്ത് മലയോര മേഖലയിലെ വലിയ നെല്‍പാടങ്ങളിലൊന്നായിരുന്നു മഞ്ചള്ളൂര് ഏല. ഭൂമാഫിയകള് കച്ചവടം ലക്ഷ്യമിട്ട് വയല് നികത്താന് തുടങ്ങിയതോടെ സമീപത്തെ വീടുകളില് ചെറിയ മഴയില് പോലും വെള്ളം കയറുന്ന അവസ്ഥയാണ്. മണ്ണിട്ട് നികത്തിയവര്‍ക്കെതിരേ റവന്യൂവകുപ്പ് നടപടി സ്വീകരിക്കണമെന്ന ആവശ്യവും ശക്തമാണ്.


ചിത്താരി പാലത്തില് അപകടത്തില്‍പ്പെട്ട കാര് അമിതവേഗത്തിന് പിടിയിലായത് 25 തവണ - MALABAR FLASH ചിത്താരി പാലത്തില് അപകടത്തില്‍പ്പെട്ട കാര് അമിതവേഗത്തിന് പിടിയിലായത് 25 തവണ - MALABAR FLASH\nHome > കേരള വാര്‍ത്ത > ചിത്താരി പാലത്തില് അപകടത്തില്‍പ്പെട്ട കാര് അമിതവേഗത്തിന് പിടിയിലായത് 25 തവണ\nAccident chithari Kasaragod News കാസര്‍കോട് കേരളം കേരള വാര്‍ത്ത\nചിത്താരി പാലത്തില് അപകടത്തില്‍പ്പെട്ട കാര് അമിതവേഗത്തിന് പിടിയിലായത് 25 തവണ\nബേക്കല്: ചിത്താരിക്കും ചേറ്റുകുണ്ടിനും ഇടയിലെ പാലത്തിന്റെ കൈവരിയിലിടിച്ചുനിന്ന കാര് അമിതവേഗത്തിന് പിടിയിലായത് 25 തവണ. വാഹനങ്ങളുടെ അമിതവേഗം തടയാന് സംസ്ഥാനത്താകെ മോട്ടോര്‍വാഹനവകുപ്പ് സ്ഥാപിച്ച ക്യാമറയില്‍നിന്നുള്ള രേഖയിലെ കണക്കാണിത്. [www.malabarflash.com]\nചൊവ്വാഴ്ച രാവിലെ ഏഴുമണിയോടെയാണ് ചിത്താരിപ്പാലത്തിന്റെ കൈവരിയില് കെ.എല്. 18 പി. 3163 കാര് അപകടത്തില്‍പ്പെട്ടത്. കാഞ്ഞങ്ങാട് ഭാഗത്തേക്ക് പോവുകയായിരുന്ന കാര് നിയന്ത്രണംവിട്ട് പുതിയ പാലത്തിന്റെ വലതുഭാഗത്തെ കൈവരിയില് ഇടിച്ചുനില്‍ക്കുകയായിരുന്നു. സ്ത്രീയും കുട്ടിയും ഉള്‍പ്പെടെ നാലുപേരാണ് കാറിലുണ്ടായിരുന്നത്.\nഇടിയുടെ ശബ്ദം കേട്ട് ഓടിയെത്തിയ നാട്ടുകാര് യാത്രക്കാരെ ആസ്പത്രിയിലെത്തിച്ചു. വാഹനത്തിനുള്ളിലെ എയര് ബാഗ് സംവിധാനം കൃത്യമായി പ്രവര്‍ത്തിച്ചതിനാല് യാത്രക്കാര് കാര്യമായ പരിക്കില്ലാതെ രക്ഷപ്പെട്ടതായി നാട്ടുകാര് പറഞ്ഞു.\nപാലത്തിന്റെ കൈവരിതകര്‍ത്ത് മുന്നിലേക്കുപോയിരുന്നെങ്കില് കാര് ചിത്താരി പുഴയില് വീഴുമായിരുന്നു. കാസര്‍കോട്-കാഞ്ഞങ്ങാട് സംസ്ഥാനപാതയില് പുതിയ പാലം വന്നപ്പോള് കാസര്‍കോടുഭാഗത്തുനിന്നുള്ള വാഹനങ്ങള്‍ക്ക് പഴയ പാലം ഗതാഗതത്തിനായി തുറന്നുകൊടുത്തിട്ടുണ്ട്.\nസംസ്ഥാനപാതയിലൂടെ ആദ്യമായി വരുന്നവര്‍ക്ക് ഇടതുഭാഗത്തുകൂടിയുള്ള ഈ വഴി കൃത്യമായി മനസ്സിലാകാത്തത് അപകടം വരുത്താന് ഇടയുണ്ട്.\nചൊവ്വാഴ്ച അപകടമുണ്ടായത് റോഡുസംബന്ധിച്ച ആശയക്കുഴപ്പത്തില് നിന്നാണെന്ന് സൂചനയുണ്ട്.\nമുംബൈയില്‍നിന്ന് വടകരയ്ക്ക് പോവുകയാണെന്നാണ് കാറിലുണ്ടായിരുന്നവര് നാട്ടുകാരോട് പറഞ്ഞത്. മഹാരാഷ്ട്ര സാംഗ്ലി കൗത്തോളി തെഹസില് യമാജിവാഡയിലെ അനില്‍സര്‍ജെറാവു കദമാണ് കാര് ഉടമ.\nവാഹനം രജിസ്റ്റര്‍ചെയ്തിരിക്കുന്നത് വടകര ആര്.ടി.ഒ.യിലാണ്. അനുപമ അപ്പാര്‍ട്ട്‌മെന്റ്, പുളിക്കൂല് റോഡ്, വടകര എന്ന പ്രാദേശിക മേല്‍വിലാസത്തിലാണ് കാര് രജിസ്റ്റര്‍ചെയ്തിരിക്കുന്നത്.\nPosted by editordesk Malabarflash at 2:41:00 AM\nItem Reviewed: ചിത്താരി പാലത്തില് അപകടത്തില്‍പ്പെട്ട കാര് അമിതവേഗത്തിന് പിടിയിലായത് 25 തവണ Rating:5Reviewed By: editordesk Malabarflash